Извештај о примени Програма реформи политике запошљавања и социјалне политике  
у процесу приступања Европској унији (2016 - 2017.)

Београд, април 2019.

# Тржиште рада и запошљавање

# РЕФОРМЕ У ОДНОСУ НА ИЗАЗОВЕ НА СТРАНИ ТРАЖЊЕ ЗА РАДОМ

## Циљ 1: Спречавање великог раста незапослености

Најургентнији циљ активне политике запошљавања у делу деловања на тражњу за радом је спречавање великог раста незапослености услед привaтизaциje субјеката са друштвеним и јавним капиталом, укључујући и јавна предузећа и реформе јавног сектора.

Како је известило Министарство за рад, запошљавање, борачка и социјална питања, 2017. године 2.800.000.000,00 динара намењено је за реализацију мера активне политике запошљавања (према Финансијском плану Националне службе за запошљавање) и 550 милиона динара за реализацију мера професионалне рехабилитације и подстицања запошљавања особа са инвалидитетом (трансфер Националне службе за запошљавање из Буџетског фонда за професионалну рехабилитацију и подстицање запошљавања особа са инвалидитетом).

У периоду 1. јануар - 31. децембар 2017. године, за финансирање програма и мера активне политике запошљавања утрошена су средства у износу од 2.367.914.426,59 динара. У истом периоду, за финансирање мера професионалне рехабилитације и запошљавања особа са инвалидитетом утрошена су средства у износу од 476.031.568,53 динара из Буџетског фонда за професионалну рехабилитацију и подстицање запошљавања особа са инвалидитетом.

### MЕРА ПРЕВЕНТИВНОГ ДЕЛОВАЊА И ПРАВОВРЕМЕНОГ УКЉУЧИВАЊА ЛИЦА У МЕРЕ АКТИВНЕ ПОЛИТИКЕ ЗАПОШЉАВАЊА

Наведени циљ се остварује кроз спровођење пакета мера ради превентивног деловања и правовременог укључивања лица у мере активне политике запошљавања, и то за запослене који ће бити проглашени за технолошки вишак у процесу завршетка приватизације, и запослене који ће бити проглашени за технолошки вишак у процесу реформе јавног сектора.

Планиран буџет за 2017. за ове мере износио је 2.700.000.000,00 динара - средства Транзиционог фонда, од којих је у извештајном периоду утрошено 1.640.650.699,72 динара. У 2016. години планиран буџет за исплату отпремнина запосленима који су утврђени као вишак у поступку приватизације, износио је 3.963.931.000,00 динара, а утрошено је 3.236.423.935, 05 динара.

#### Мера 1.1: Пакет мера за раднике који ће бити проглашени за технолошки вишак у процесу завршетка приватизације

Национални акциони план запошљавања за 2016. утврђује пакет услуга за вишкове запослених који обухвата сет активности које се предузимају пре пријаве лица на евиднецију, као и након пријаве на евиденцију незапослених. Незапослена лица из категорије вишкова запослених имају приоритет приликом укључивања у мере активне политике запошљавања. У овом извештају су, сходно називу мере, приказани само подаци о активностима са потенцијалним вишковима запослених, односно пре пријаве лица на евиденцију Националне службе за запошљавање. За реализацију предметне мере нису утрошена средства намењена за реализацију мера активне политике запошљавања, с обзиром на то да се ради о потенцијалним вишковима запослених који се не налазе на евиденцији Национлане службе за запошљавање. Мере које су биле доступне (нпр. обука за активно тражење посла, обука за развој предузетништва и сл.) спроводе запослени у Националној служби за запошљавање.

У циљу информисања послодаваца и потенцијалних вишкова запослених о услугама које пружа Национална служба за запошљавање, реализована су укупно 462 обиласка код 425 послодаваца. Укупно је информисано 3.133 лица – потенцијални вишкови запослених, при чему се највише лица изјаснило за меру саветовање у запошљавању.

У циљу прикупљања информација о потребама за запошљавањем потенцијалних вишкова, филијале Националне службе за запошљавање су реализовале 598 обилазака код 517 послодаваца. Као резултат извршених обилазака, послодавци су Национланој служби за запошљавање доставили 970 пријава потребе за запошљавањем 3.513 извршилаца.

У склопу пакета услуга за вишкове запослених, а у циљу превенције незапослености, обављено је 1.198 индивидуалних разговора са потенцијалним вишковима запослених, док је у мере активне политике запошљавања (обука за активно тражење посла, обука за развој предузетништва и сл.) укључено 76 лица из ове категорије.

Коначно, током 2016. године, у складу са прописима о приватизацији и стечају, а на основу Одлуке о утврђивању Програма за решавање вишкова у субјектима приватизације у 2015. и 2016. години, наставило се са реализацијом програма за решавање вишкова запослених у субјектима приватизације. Oдобрена су средства у износу од 3.329.686.257,56 динара за решавање 5.587 вишкова запослених у 64 субјекта приватизације.[[1]](#footnote-1)

У току 2017. године, 74 послодавца доставило je Националној служби за запошљавање 81 предлог Програма за решавање вишка запослених са предвиђеним вишком од 6.917 лица. Обављено је укупно 45 састанака са руководством 41 послодавца, а укупно 2.020 лица потенцијалних вишкова информисано је о услугама које пружа, односно о програмима и мерама активне политике запошљавања које реализује Национална служба за запошљавање.

У циљу прикупљања потреба за запошљавањем филијале Националне службе за запошљавање реализовале су 290 обилазака 260 послодаваца. Као резултат извршених обилазака, послодавци су Националној служби за запошљавање доставили 586 пријава потребе за запошљавањем 2.177 извршилаца.

На подручјима где су послодавци решавали вишак запослених, филијале Националне службе за запошљавањесу оствариле сарадњу са 6 јединица локалне самоуправе које су се активно укључиле у процес решавања вишка као и са 924 послодавца. Као резултат извршених обилазака, послодавци су доставили Националној служби за запошљавање 1.460 пријава потребе за запошљавањем 6.686 извршилаца.

У склопу пакета услуга за вишкове запослених, а у циљу циљу превенције незапослености, обављено је 353 индивидуалних разговора са потенцијалним вишковима запослених, а у мере актвине политике запошљавања (обука за активно тражење посла, обука за развој предузетништва, психолошка подршка планирању каријере) укључено је 63 лица из ове категорије односно пре пријаве на евиденцију незапослених.

У 2017. години на евиденцију Националне службе за запошљавање пријавило се укупно 27.768 лица из категорије вишак запослених, од чега су 14.806 жена. Укупан број вишкова запослених (новопријављени и остали) са којима је утврђен индивидуални план запошљавања износи 51.858, а у мере активне политике запошљавања укључено је 12.541 (12.017 реализацијом мера активне политике запошљвања од стране Националне службе за запошљавање и додатних 524 лица уз подршку ИПА 2012) лице из категорије вишка запослених (7.436 жена).

Према Извештају о раду Владе за 2017. годину, током 2017. године решен је радно-правни статус за 2.513 вишка запослених у 42 субјекта приватизације и за ове намене исплаћена су средства у износу од 1.640.650.699,72 динара.

#### Мера 1.2: Пакет мера за раднике који ће бити проглашени за технолошки вишак у процесу реформе јавног сектора

У 2016. години у мере активне политике запошљавања укључено је укупно 12.311 лица из категорије вишка запослених (7.165 жена и 5146 мушкараца), што представља учешће од 8,38% у укупном броју незапослених лица укључених у мере активне политике запошљавања.[[2]](#footnote-2) Истовремено, реализација мере је вишеструко премашила првобитни план од 10% повећања броја лица проглашених за технолошки вишак укључених у мере активне политике запошљавања у односу на 2014. годину, када је тај број био 8488 лица.

Према подацима Национлане службе за запошљавање за период јануар-септембар 2017. године, за 160 лица (101 жена) која су била у статусу вишка запослених по основу рационализације јавног сектора, извршена је процена запошљивости и утврђени су индивидуални планови запошљавања. У мере актвине политике запошљавања укључено је 58 незапослених из ове категорије.

# Током 2017. године у мере активне политике запошљавањаукупно је укључено 12.541 лице (7.436 жена) из категорије вишак запослених.

Пакет услуга за вишкове запослених који спроводи Национална служба за запошљавање односи се на све вишкове, како оне запослене који су проглашени као вишак у поступку приватизације, реформе јавног сектора, тако и код приватног послодавца, тако да, заправо, нема потребе за две посебне мере.

Средства Транзиционог фонда имају другу намену, исплату отпремнина запосленима који су утврђени као вишак у складу са Одлуком о утврђивању програма решавања вишкова у субјектима приватизације 2015., 2016., 2017., 2018. и 2019. годину

Превентивне активности које спроводи Национална служба за запошљавање финансирају се из средстава планираних за реализацију мера актвиних мера запошљавања које се налазе у Финансијском плану Националне службе за запошљавање.

# РЕФОРМЕ У ОДНОСУ НА ИЗАЗОВЕ НА СТРАНИ ПОНУДЕ РАДА

## Циљ 2: Смањење опште стопе нeaктивности и повећање стопе запослености

### ОПШТЕ МЕРЕ

#### Мера 2.1: Јачање међуресорне сарадње, а нарочито путем увођења система интегрисаних услуга из области образовања, социјалне заштите, запошљавања и бриге о младима, како ради превенције, тако и ради скраћивања периода већ настале незапослености теже запошљивих категорија становништва

Мултисекторски приступ у процесу креирања политике запошљавања као одговора на стање, потребе и могућности како тржишта рада тако и карактеристика појединих циљних група, огледа се, како у сарадњи која је успостављена у оквиру Радне групе за израду Националног акционог плана запошљавања, коју чине представници референтних институција, социјалних партнера и актера од значаја и утицаја на област политике запошљавања, тако и кроз рад локалних савета за запошљавање који окупљају представнике локалних структура, односно кроз интензивирање сарадње филијала Националне службе за запошљавање са центрима за социјални рад. Наиме, филијале Националне службе за запошљавање континуирано предузимају активности у циљу успостављања и одржавања сарадње са стручним радницима надлежних центара за социјални рад.

Током 2016. године 24 филијале Националне службе за запошљавање су одржале 223 састанка са представницима центара за социјални рад, а на основу потписаних Протокола о сарадњи.

У овом периоду, у услуге и мере активне политике запошљавања укључено је укупно 10.669 лица (5.500 жена и 5169 мушкараца) корисника новчане социјалне помоћи.

У складу са Уредбом о мерама социјалне укључености корисника новчане социјалне помоћи, Национална служба за запошљавање је у 2017. години потписала један нов протокол о сарадњи са центром за социјални рад.

На основу раније потписаних протокола о сарадњи, у 22 филијале Националне службе за запошљавање, у 2017. години одржано је 358 састанка са представницима центара за социјални рад, у циљу координације активности између институција, планирања и реализације заједничких активности и размене података.

У мере активне политике запошљавања укључено је 11.461 корисник новчане социјалне помоћи (5.912 жена).

У оквиру Пројекта „Промовисање инклузивних тржишта на западном Балкану” који спроводе УНДП и Међународна организација рада уз финансијску подршку Аустријске развојне агенције (АДА), припремљен је Компаративни извештај о интегрисаном вођењу случаја у земљама западног Балкана који је показао да је у свим наведеним земљама, правним и политичким оквиром предвиђен заједнички рад јавних служби за запошљавање и центара за социјални рад у делу интегрисаног вођења случаја, али да пракса често не кореспондира са предвиђеним оквиром.

Јачање међуресорне сарадње допринело је томе да се:

1. Смањи општа стопа неактивности лица од 15 до 64 година старости са 36,7 у 2014. години на на 34,4 у 2016. години, а затим на 33,3% у 2017. години;[[3]](#footnote-3)
2. Повећа стопа запослености лица од 15 до 64 година старости са 50,7 у 2014. години на 55,2 % у 2016. години, а затим на 57,4% у 2017. години.[[4]](#footnote-4)

Оба показатеља су у складу са предвиђеним кретањима у односу на 2014. годину.

#### Мера 2.2: Национална служба за запошљавање пружа интензивнију подршку корисницима новчане накнаде за случај незапослености и прати тражење посла ове категорије лица

У циљу обезбеђивања подршке за благовремену, ефикасну и одрживу реинтеграцију на тржиште рада незапослених лица корисника новчане накнаде за случај незапослености, Национална служба за запошљавање у оквиру примењених метода и техника стручног саветодавног рада, а у складу са проценом запошљивости и мерама активне политике запошљавања утврђеним у индивидуалном плану запошљавања, незапослена лица из ове категорије укључује у мере активне политике запошљавања, у складу са исказаним потребама незапослених лица и послодаваца.

Током 2014. године, просечан месечни број корисника новчане накнаде за случај незапослености износио је 60.285 незапослених лица, док је у 2016. години износио 41.882 незапослена лица. У 2016. години у мере активне политике запошљавања укључено је 10.055 незапослених лица корисника новчане накнаде за случај незапослености[[5]](#footnote-5), док је тај број за 2014. годину износио 9.861 лице.

У 2017. години, на основу података за период децембар 2016. – новембар 2017. године (исплате током 2017. године), просечан месечни број корисника новчане накнаде за случај незапослености је износио 39.823 лица.

У мере активне политике запошљавања укључено је 10.200 корисника новчане накнаде за случај незапослености (5.917 жена)[[6]](#footnote-6).

Могућност исплате новчане накнаде за случај незапослености у једнократном износу ради самозапошљавања искористило је 147 незапослених лица са евиденције Националне службе зазапошљавање , корисника новчане накнаде за случај незапослености.

Удео корисника новчане накнаде за случај незапослености укључених у мере активне политике запошљавања у 2016. и у 2017. није значајно растао, те није испуњен индикатор према ком очекивани годишњи раст у односу на 2014. годину износи 5%.

#### Мера 2.3 Пилотирање концепта социјалног предузећа за спровођење услуга социјалне заштите на локалном нивоу

У новембру 2016. године формирана је радна група за израду Нацрта закона о социјалном предузетништву. У току су активности на припреми Нацрта закона о социјалном предузетништву који треба да допринесе побољшању животног стандарда грађана и смањењу незапослености кроз обављање делатности од јавног интереса, као и активацији посебних категорија незапослених лица (Роми, особе са инвалидитетом, особе старије од 50 година, дугорочно незапослени и др.), радно способних корисника права и услуга из области социјалне заштите.

Законом о социјалном предузетништву ће се уредити:

* појам, циљеви и начела социјалног предузетништва,
* правне форме социјалног предузетништва,
* права (коришћење подстицаја) и обавезе (коришћење ознаке „социјално предузетништво” у пословном имену, обавеза улагања дела остварене добити у даље пословање и др.),
* подстицање развоја социјалног предузетништва,
* евиденције, надзор и друга питања од значаја за социјално предузетништвo.

Сходно наведеном, законска решења треба да допринесу отварању нових радних места и остваривању већег степена социјалне укључености појединих категорија лица и њиховом одрживом економском осамостаљивању.

Према достављеним подацима за 2016. годину, доношење прописа којим ће се уредити област социјалног предузетништва планирано је за крај 2017. године. [[7]](#footnote-7)

Током 2017. године није донет пропис који регулише област оснивања и рада социјалних предузећа. У прилогу за извештај о примени ЕСРП за 2017. стоји да је усвајање овог прописа планирано за 2018. годину.

Први показатељ испуњења ове мере је донет Закон о социјалном предузетништву планиран за 2016. годину, а други се односи на број пројеката/социјалних предузећа која спроводе услуге социјалне заштите на локалном нивоу о чему нема података.

#### Мера 2.4 Креирање пакета мера за активацију и подстицање запошљавања дугорочно незапослених

У Националном акционом плану запошљавања за 2016. годину утврђен је пакет услуга за лица без квалификација, нискоквалификована и дугорочно незапослена лица. Лица из наведених категорија имају (као теже запошљива) приоритет приликом укључивања у мере активне политике запошљавања. Пакет услуга за ова лица обухвата:

1) процену запошљивости;

2) утврђивање индивидуалног плана запошљавања и мера које су најпогодније за активацију и подизање запошљивости лица без стручних квалификација;

3) укључивање у мере за активно тражење посла (тренинг самоефикасности и мотивационо-активационе обуке);

4) укључивање у програме додатног образовања и обуке (програм функционалног основног образовања одраслих, програм стицања практичних знања, обуке за тржиште рада и др.), јавне радове и др.

Исход примене пакета услуга за дугорочно незапослена лица (лица која на евиденцији Националне службе за запошљавање проведу дуже од годину дана тражећи запослење) је смањење броја дугорочно незапослених лица на евиденцији Националне службе за запошљавање у односу на 2014. годину, и то специфично – према дужини тражења посла незапослених лица, на евиденцији Националне службе за запошљавањеу 2016. години се налазило 470.474 дугорочно незапослених лица. У односу на 2015. годину, овај број је смањен за 14.092 лица (484.566 дугорочно незапослених у 2015), док је у односу на 2014. годину смањен за 36.600 лица (507.074 у 2014).[[8]](#footnote-8)

Током 2017. године, на основу извршених процена запошљивости, утврђено је 403.140 индивидуалних планова запошљавања (укључујући и ревизије) са незапосленим лицима из категорије дугорочно незапослених.

У мере активне политике запошљавања укључено је укупно 81.009 дугорочно незапослених лица (45.744 жена).

На евиденцији незапослених лица на дан 31.12.2017. године налазило се 428.195 незапослених лица који посао траже дуже од 12 месеци.[[9]](#footnote-9)

Подаци из 2016. (470.474 дугорочно незапослених лица) и 2017. показују да се број дугорочно незапослених лица на евиденцији Национлане службе за запошљавањесмањује у односу на 2015. годину (484.566 дугорочно незапослених).

#### Мера 2.5 Обезбеђивање активнијег односа лица на евиденцији према тражењу посла, кроз обавезе дефинисане индивидуалним планом запошљавања[[10]](#footnote-10)

Програмом рада Нљционалне службе за запошљавање за 2016. годину планирано је да се у склопу редовних саветодавних послова у Националнеој служби за запошљавање утврди 634.040 индивидуланих планова запошљавања. На основу Извештаја о раду Национална служба за запошљавање за 2016. годину израђено је 801.583 индивидуална плана за запошљавање (укључујући и ревизије инидивуалних планова запошљавања, који се у складу са Законом о запошљавању и осигурању за случај незапослености врше након 6 месеци од доношења претходног индивилуалног плана

У складу са Законом о запошљавању и осигурању за случај незапослености („Службени гласник РС“, бр. 36/09, 88/10, 38/15, 113/117 и 113/17-др. закон) Националне служба за запошљавање и незапослено лице утврђују индивидулани план запошљавања најкасније у року од 90 дана након увођења у евиденцију незапосленог, а исти се прилагођава потребама тржишта рада и карактеристикама незапосленог најмање једном у шест месеци.

Индивидуални план запошљавања представља основни инструмент у раду са незапосленим лицима и основ за укључивање лица у мере активне политике запошљавања. Индивидуалним планом запошљавања се дефинишу занимања у којима ће се лицу посредовати, активности које ће лице предузети и мере у које ће се укључити ради запошљавања или повећања запошљивости. Истовремено, током разговора са саветником за запошљавање незапослена лица информишу се о правима и обавезама, у складу са Законом.

Током 2017. године утврђено је 764.558 индивидуалних планова запошљавања (укључујући и ревизије), што представља 119,46% планираног броја.

Изменама и допунама Закона о запошљавању и осигурању за случај незапослености[[11]](#footnote-11) (из децембра 2017. године) омогућено је укључивање и запослених лица (не само незапослених) у програме стицања додатних знања и вештина која су од значаја за одржање запослења. Уведен је нов концепт методологије обрачуна остваривања права на новчану накнаду за случај незапослености. Ради обезбеђивања боље заштите грађана Републике Србије приликом одласка на рад у иностранство, прецизиране су одредбе које уређују услове за оснивање агенција за запошљавање.

Изменама и допунама Закона о запошљавању и осигурању за случај незапослености, које су дефинисане као показатељ испуњеносит ове мере, у више наврата је унапређена ова област. Национална служба за запошљавање редовно извештава о дометима ове мере.

#### Мера 2.6 Развој концепта сезонских послова у циљу радне активације незапослених лица

Током марта 2016. године формирана је Радна група за припрему Нацрта закона о привременом радном ангажовању на сезонским пословима. Одржано је 5 састанака са надлежним институцијама, укључујући и органе обавезног социјалног осигурања са циљем утврђивања најадекватнијег модела нормативног уређења ове области, који су и у функцији повећања мобилности незапослених лица, посебно у мање развијеним јединицама локалне самоуправе.

Доношење Закона о привременом радном ангажовању на сезонским пословима предвиђено је Планом рада Владе за 2017. годину.

Током 2017. године Национална служба за запошљавање је активно учествовала у изради Закона о поједностављеном ангажовању на сезонским пословима у одређеним делатностима кроз учешће у радној групи за израду наведеног закона.

Закон је усвојен 28.06.2018. године (Службени гласник РС број 50/18) и почеоје са применом 08.01.2019. године. Улога Националне службе је да посредује између послодаваца и сезонских радника служећи се базом података коју ће преузимати од портала Пореске Управе и Централног регистра обавезног социјалног осигурања.

### МЕРЕ ЗА СТАРИЈЕ РАДНИКЕ (50–64 година живоата)

#### Мера 2.7 Информатичким обукама обухватити и старије раднике, посебно висококвалификоване

На основу Годишњег програма додатног образовања и обуке, током 2016. године у обуке за тржиште рада укључено је укупно 1.264 незапослених лица, од којих је 168 лица у категорији старији од 50 година. У обуке за стицање, односно унапређење информатичке писмености укључено је укупно 276 незапослених лица.

Националним акционим планом запошљавања за 2017. годину предвиђена је реализација обука за тржиште рада само за незапослене особе са инвалидитетом. Током 2017. године у обуке за тржиште рада је укључено 290 незапослених особа са инвалидитетом по јавној набавци из 2017. године и 41 особа са инвалидитетом по јавној набавци из 2016. године. Од укупног броја укључених, категорији старијих од 50 година припада 79 лица. Од укупног броја укључених, 68 лица обухваћено је основним или специјалистичким информатичким обукама.

Уз подршку ИПА 2012 пројекта у обуке за тржиште рада укључено је 4.254 незапослених лица (3.235 жена), од којих 620 полазника припада категорији старијих од 50 година (463 жене).

Примена ове и других мера довело је до:

1. Повећане стопа запослености старијег становништва (55–64) са 35,9 у 2014. години на на 42,7 у 2016. години[[12]](#footnote-12), а затим на 45,5%. у 2017. години[[13]](#footnote-13);
2. Повећања броја незапослених старијих лица укључених у мере активне политике запољавања у односу на 2014. годину. Наиме, у 2016 години је број незапослених старијих лица укључених у мере активне политике запошљавања порастао на 24.492, а у 2017. години је број незапослених старијих лица укључених у мере активне политике запошљавања порастао на 28.224, у односу на 13.686 лица у 2014. години[[14]](#footnote-14) што је више од задатих 10% на годишњем нивоу;
3. Повећања броја старијих радника укључених у програме додатног образовања са 378 у 2014.години на 404 у 2016. години, а затим на 1.037 незапослених лица старијих од 50 година (711 жена) у 2017. години, што је више од планираних 10% до 2020.[[15]](#footnote-15);
4. Смањења стопе незапослености старијих од 55 у односу на 2014. годину и то са 11,9 (2014.) на 9 (2016.), а затим на 8,1% (2017.).

Сви индикатори су испуњени у обе извештајне године, али је потребно њихово континуирано праћење.

#### Мера 2.8 Креирање посебних мера за старије раднике, односно пакета услуга, у циљу њихове активације

Незапослена лица старија од 50 година су једна од циљних група теже запошљивих лица за чије запошљавање је послодавац у 2016. години могао да оствари право на субвенцију за запошљавање незапослених лица из категорије теже запошљивих, односно као категорија теже запошљивих имају приоритет приликом укључивања у све мере активне политике запошљавања. С тим у вези, током 2016. године у мере активне политике запошљвања укључено је 24,492 незапослених лица старијих од 50 година.

Током 2016. године је субвенцијом за самозапошљавање обухваћено је 921 лице старије од 50 година (318 жена и 603 мушкарца), док је у 2014. години овом мером било обухваћено 261 лице. Учешће лица старијих од 50 година у укупном броју теже запошљивих укључених у ову меру износи 27, 25%.[[16]](#footnote-16)

Национални акциони план запошљавања за 2017. годину није предвиђао реализацију посебног пакета услуга за незапослена лица старија од 50 година. Међутим, њихова активација подржана је кроз индивидуални саветодавни рад, пакете услуга за особе са инвалидитетом, вишкове и лица без квалификација, нискоквалификоване и дугорочно незапослене и укључивање у мере активне политике запошљавања.

Националним акционим планом запошљавања за 2017. годину нису креирани, односно током 2017. године нису реализовани посебни програми субвенција намењени искључиво категорији незапослених старијих лица. Међутим, у оквиру субвенције за запошљавање незапослених, лица из категорије теже запошљивих, старији од 50 година, једна су од 10 категорија незапослених лица за чије запошљавање су послодавци из приватног сектора могли да остваре право на субвенцију. када се ради о субвенцији за самозапошљавање, старији од 50 година могли су да остваре право на износ субвенције од 180.000,00 динара, односно 200.000,00 уколико истовремено припадају и категорији вишкова запослених, односно 220.000,00 динара уколико имају статус особе са инвалидитеом.

Програмима субвенција за запошљавање током 2017. године обухваћено је 2.612 незапослених лица старијих од 50 година (1.137 жена). Наиме, уз субвенцију за самозапошљавање подржано је покретање сопственог посла 945 лица из категорије старијих од 50 година, односно субвенцијом за запошљавање лица из категорије теже запошљивих подржано је запошљавање 1.667 лица из ове категорије.

### МЕРЕ ЗА ЖЕНЕ

#### 2.9 Креирање посебних мера за подршку запошљавању жена, посебно самохраних мајки

Укупно је у мере активне политике запошљавања у 2016. години укључено 77.780 жена (52,95% од укупног броја незапослених лица укључених у мере активну политику запошљавања).

Незапослене жене из посебно осетљивих категорија чије је укључивање у мере активне политике запошљавања посебно подстицано су:

* самохране мајке,
* жене из сигурне женске куће односно жртве породичног насиља,
* старије жене које су остале без посла (преко 45 година),
* младе жене без радног искуства (до 30 година),
* кориснице новчане социјалне помоћи,
* Ромкиње.

Током 2016. године у мере активне политике запошљавања укључиване су жене из посебно осетљивих категорија: 3.744 самохраних мајки, 32 жене жртве породичног насиља, 10.972 жене старије од 50 година односно 7.165 жена из категорије вишкова запослених, 29.096 жена до 30 година старости, 5.487 корисница новчане социјалне помоћи и 1.851 Ромкиња.

Током 2017. године у мере активне политике запошљвања укључиване су жене из посебно осетљивих категорија: 3.410 самохраних мајки, 13.164 жена старијих од 50 година односно 7.436 жена из категорије вишкова запослених, 29.553 жена до 30 година старости, 5.912 корисница новчане социјалне помоћи и 2.421 Ромкиња.

У оквиру категорија теже запошљивих и посебно осетљивих категорија незапослених, посебна пажња посвећена је активацији и укључивању жена у мере активен политике запошљавања.

Као резултат мера остварена је већа стопа активности жена од 15 до 64 година старости и то са 53,8 у 2014. години, на 58,1 процената у 2016. години[[17]](#footnote-17) и 59,6 у 2017. години.

#### Мера 2.10. Подстицање иницијатива на локалном нивоу које обезбеђују креирање послова за незапослене жене без квалификација или са врло ниским квалификацијама

У циљу активације лица без квалификација и нискоквалификованих и дугорочно незапослених, ове категорије незапослених су приоритетно укључиване у мере активне политике запошљавања кроз пакет услуга за лица без квалификација и нискоквалификоване.

Наиме, у мере активне политике запошљавања укључено је 34.890 (17.155 жена и 17.735 мушкараца) лица без квалификација и нискоквалификованих, као и 72.923 (40.082 жене и 32.841 мушкарац) из категорије дугорочно незапослених.

Према подацима Министарства просвете, науке и технолошког развоја основно образовање одраслих (по моделу функционалног основног образовања одраслих) је реализовано у 68 основних школа на територији 15 школских управа, а програм је похађало 5.853 одраслих. Ванредно средње образовање за полазнике старије од 17 година је реализовано у 209 средњих школа, на територији 17 школских управа, а програм је похађао 2.801 полазник. Преквалификација, доквалификација и специјализација реализована је у 238 средњих школа, на територији 17 школских управа, а програме је похађало. 6.747 одраслих полазника.

Одлуком министра надлежног за послове запошљавања одобрена су средства из буџета Републике Србије за суфинансирање програма или мера предвиђених локалним акционим плановима запошљавања по захтевима 97 јединица локалних самоуправа у 2016. години. Споразум о уређивању међусобних права и обавеза у реализацији програма или мера активне политике запошљавања Национална служба за запошљавање потписала је са 84 јединице локалне самоуправе док је 13 јединица локалних самоуправа одустало од реализације одлуке.

У програме и мере активне политике запошљвања предвиђене локалним акционим плановима у 84 јединице локалне самоуправе, укључено је 4.395 незапослених лица, од којих су 2.144 жене. Такође, 3.308 лица укључено је у мере активне политике запошљвања које се реализују кроз техничку подршку јединица локалне самоуправе и Националне службе за запошљавање од којих је 1.730 жена.

У 2017. години, за учешће у финансирању програма или мера активне политке запошљава предвиђених локланим акционим плановима запошљавања поднето је 125 захтева од стране јединица локалне самоуправе. Одлуком министра за рад, запошљавање, борачка и социјална питања о учешћу у финансирању програма или мера активне политике запошљавања предвиђених локлалним акционим планивима запошљавања у 2017. години подржано је 118 захтева. Са 115 јединице локалних самоуправа закључени су споразуми о уређивању међусобних права и обавеза у реализацији програма или мера активне политике запошљављања, а 109 споразума је реализовано.

За реализацију програма или мера предвиђених локалним акционим планивима запошљавања по основу споразума о уређивању међусобних права и обавеза у реализацији програма и мера активне политике запошљавања, на основу којих је реализовано суфинансирање програма и мера активне политике запошљвања опредељено је од стране локалних самоуправа 495.874.418,97 динара, а из средстава у оквиру Финансијског плана Националне службе за запошљавање 2017. годину, за ове намене,опредељено је 441.794.099,70 динара по основу којих је у мере укључено 6.279 незапослених лица.

Национална служба за запошљвање је са 43 јединице локалних самоуправа, које су у својим буџетима обезбедиле 367.325.837,54 динара и самостално финансирале програме или мере активне политике запошљавања, закључила споразуме о техничкој сарадњи ради реализације програма или мера. На овај начин у мере је укључено 2.633 незапослених лица.

Овим мерама:

Повећана је стопе запослености жена и то са 43,7 у 2014. години. на 48.4 посто у 2016. години[[18]](#footnote-18);

Повећан је обухват незапослених жена мерама активне политике запошљвања за много више од планираних 10% у односу на 2014. годину. Наиме, у 2014. години је 58,417 жена било обухваћено мерама активне политике запошљвања , затим је у 2016. број порастао на 77,780,[[19]](#footnote-19) а у 2017. на 84.158[[20]](#footnote-20). Циљана вредност је у 2017. Премашена за скоро 20.000 (очекивано 64.258 жена);

Повећано је учешћа жена у програмима самозапошљавања са 363 у 2014. години на 1563 у 2016[[21]](#footnote-21), а у 2017. На 1.848 чиме је такође премашен таргет за 2017. годину (1.089).[[22]](#footnote-22)

Стопа запослености жена повећана је у 2016. години на 48.4 у 2016, години, а у 2017. години стопа запослености жена (за старосну категорију 15-64) износила је 50,8%,

**Мера 2.11 Развој програма за подстицање женског предузетништва**

С обзиром на расположивост буџетских средстава, Министарство привреде је известило да нема посебне програме за подстицање женског предузеништва, већ је су мере за женско предузетништво интегрисане у опште програме подршке предузеништву.

Министарство привреде прати учешће жена у наведеним програмима, те у свом прилогу наводи да се према резултатима реализованих програма сваке године повећава број жена предузетница које аплицирају у програмима подршке малим и средњим преузећима. Највеће интересовање је за програме Министарства привреде који су комбинација кредитне подршке и бесповратних средства.

Тренутно не постоје посебне мере за жене које би се спроводиле кроз програме подршке малим и средњим предузећима и предузетницима.

### МЕРЕ ЗА ОСОБЕ СА ИНВАЛИДИТЕТОМ

#### Мера 2.12 Креирање нових програма обука за особе са инвалидитетом

У току 2016. године је сачињен Каталог обука за тржиште рада за незапослене особе са инвалидитетом са 84 обуке за 630 лица. Такође, отпочела је реализација 56 обука, у које је укључено 413 незапослених особа са инвалидитетом. Од наведеног броја, у целости је реализовано 20 обука, а 99 незапослених особа са инвалидитетом је са успехом завршило обуке.

Реализације додатних 5 обука, у које је планирано укључивање укупно 43 незапослене особе са инвалидитетом, из објективних разлога, одложена је за почетак 2017. године.

Када је у питању образовна структура укључених лица, 55 незапослених особа са инвалидитетом је без квалификација и нискоквалификованих (13,32%), 307 незапослених особа са инвалидитетом је са средњим образовањем (74,33%), 17 незапослених особа са инвалидитетом је са вишим или високим трогодишњим образовањем (4,12%) и 34 незапослене особе са инвалидитетом су са најмање високим четворогодишњим образовањем (8,23%).

Када је реч о старосној структури укључених лица, младих незапослених особа са инвалидитетом до 30 година старости укључено је 108 (26,15%), док је 91 незапослена особа са инвалидитетом старости преко 50 година (22,03%) укључена у обуке.

Од укупног броја укључених, 226 незапослених особа са инвалидитетом су жене (54,72%), док 312 припада категорији дугорочно незапослених (75,54%).

Коначно, Министарство за рад, запошљавање, борачка и социјална питања је издало 10 одобрења за спровођење мера и активности професионалне рехабилитације особа са инвалидитетом.

У току 2017. године је израђен Каталог обука за тржиште рада за особе са инвалидитетом којим је планирана реализација 85 обука за 580 незапослених особа са инвалидитетом. Приступило се реализацији 40 обука, у које је укључено 249 незапослених особа са инвалидитетом, што представља реализацију од 42,93% у односу на планирани број лица.

Током 2017. године реализовано је укупно 45 обука у које је укључено укупно 290 незапослених особа са инвалидитетом и то: по јавној набавци спроведеној у 2017. години и 5 обука у које је укључена 41 незапослена особа са инвалидитетом по јавној набавци из 2016. години.

Када је у питању образовна структура укључених лица, 64 незапослене особе са инвалидитетом су без квалификација и нискоквалификоване (22,07%), 187 незапослених особа са инвалидитетом је са средњим образовањем (64,48%), 17 незапослених особа са инвалидитетом је са вишим или високим трогодишњим образовањем (5,86%) и 22 незапослене особе са инвалидитетом су са најмање високим четворогодишњим образовањем (7,59%).

Када је о старосној структури реч, 61 незапослена особа са инвалидитетом је у категорији младих до 30 година старости (21,03%), док је 79 незапослених особа са инвалидитетом старости преко 50 година (27,24%).

Од укупног броја укључених, 164 незапослене особе са инвалидитетом су жене (56,55%), док 239 припада категорији дугорочно незапослених (82,41%).

Програми обука за тржиште рада израђени су на основу каталога обука, односно на основу потреба исказаних од стране послодавца у склопу редовног годишњег анкетног истраживања Националне службе за запошљавање.

За мере и активности професионалне рехабилитације за 2017. годину је планиран износ од 55.250.000,00 динара. За обуке за тржиште рада исплаћено је 25.881.011,05 динара.

#### Мера 2.13 Креирање посебних програма подстицања запошљавања за особе са инвалидитетом на отвореном тржишту

Пакет услуга за особе са инвалидитетом подразумева посредовање у запошљавању и укључивање особа са инвалидитетом у мере активне политике запошљавања под општим условима (у сваком случају када је то могуће, по процени стручних лица Националне службе за запошљавање) и по прилагођеним програмима (у складу са утврђеним индивидуалним планом запошљавања и процењеном радном способношћу).

Особе са инвалидитетом имају приоритет приликом укључивања у мере активне политике запошљавања, и то у складу са потребама особа са инвалидитетом, процењеним професионалним могућностима, радном способношћу и идентификованим потребама на тржишту рада.

Пакет услуга за особе са инвалидитетом обухвата:

Процену професионалних могућности, односно процену запошљивости;

Утврђивање индивидуалног плана запошљавања и мера које су најпогодније за активацију и подизање запошљивости особа са инвалидитетом;

Посредовање у запошљавању или укључивање у мере активне политике запошљавања које доприносе подизању запошљивости и запошљавању.

Током 2016. године у мере активне политике запошљавања укључено је 8.219 (3.490 жена) особа са инвалидитетом, што представља учешће од 5,6% у укупном броју незапослених лица укључених у мере активне политике запошљавања.

Реализација мера активне политике запошљавања и професионалне рехабилитације особа са инвалидитетом у 2017. години одвијала се у складу са Националним акционим планом запошљавања за 2017. годину, а на основу Закона о запошљавању и осигурању за случај незапослености и Закона о професионалној рехабилитацији и запошљавању особа са инвалидитетом.

У мере активине политике запошљавања укупно је укључено 8.621 особа са инвалидитетом (3.670 жена).

За подстицање запошљавања особа са инвалидитетом опредељен је износ од 480.500.000,00 динара, док је за подршку особама са инвалидитетом које се запошљавају под посебним условима рада опредељен износ од 14.250.000,00 динара. За субвенционисано запошљавање исплаћено је 145.981.337,99 динара, за субвенције за запошљавање незапослених лица из категорије теже запошљивих (ОСИ) 38.055.000,00 динара, за субвенције за самозапошљавање 25.108.640,74 динара, док је за мере подршке особама са инвалдиитетом које се запошљавају под посебним условима исплаћено 8.765.798,69 динара.

Као резултате спровођења ове мере, могуће је издвојити следеће:

1. Повећано укључивање особа са инвалидитетом у мере активине политике запошљвања у односу на 2014. годину, и то са 6.567 у 2014. години на 8.129 у 2016. [[23]](#footnote-23) (повећање веће од предвиђених 5%, тачније, око 25%), те у 2017. број особа са инвалидитетом укључених у мере актвине политике запошљавања износи 8.621[[24]](#footnote-24);
2. Повећано запошљавање особа са инвалидитетом са евиденције Националне службе за запошљавање у односу на 2014. годину, и то са 4.132 у 2014. години на 5.860 у 2016. години (повећање веће од предвиђених 5% годишње)[[25]](#footnote-25), у 2017. години износи 6.476 (2.570 жена)[[26]](#footnote-26).

Током 2017. године нису креирани нови програми подстицања запошљавања особа са инвалидитетом.

### Мере за нискоквалификована и неквалификована лица

#### Мера 2.14 Креирање посебно прилагођених програма јавних радова за ову категорију лица

Ова категорија незапослених лица приоритетно се укључује у програме јавних радова, с обзиром да се ради о категорији теже запошљивих лица (или вишеструко теже запошљивих лица – истовремено и корисници новчане социјалне помоћи), а са циљем очувања и унапређења радних способности.

Мера је у току 2015-2016. године донела следеће резултате:

1. Концепт јавних радова је ревидиран кроз измене и допуне Закона о запошљавању и осигурању за случај незапослености, у смислу да послодавац који спроводи јавне радове са незапосленим лицима закључује уговор о радном ангажовању на одређено време[[27]](#footnote-27);
2. Повећан је број нискоквалификованих и неквалификованих лица укључених у програме јавних радова у односу на 2014. годину. Наиме, са 391 у 2014. години, овај број је повећан на 2531 лице у 2016. години, иако је планирани проценат повећања био само 5% годишње[[28]](#footnote-28);
3. Повећан је број нискоквалификованих и неквалификованих лица укључених у мере активне политике запошљавања у односу на 2014. годину. Наиме, у 2014. години тај број је био 28.318, а у 2016. је порастао на 34.890.[[29]](#footnote-29)

Јавни радови на којима се искључиво радно ангажују лица без квалификација или са ниским нивоом квалификација нису реализовани током 2017. године.

У складу са Националним акционим планом запошљавања за 2017. годину категорија лица без квалификација или са ниским нивоом квалификација препозната је као једна од 8 категорија које у учесницима јавних радова морају бити заступљене са најмање 70%.

Алоцирана средства за реализацију програма јавних радова износила су 556.400.000,00 динара. Утрошен је износ од 529.816.059,81 динар за реализацију програма јавних радова. Такође, за јавне радове на којима се ангажују ОСИ утрошена су средства у износу од 227.287.927,55 динара.

Мера је у току 2017. године донела следеће резултате:

1. Програм јавних радова у 2017. години ревидиран је на начин да је уведена обавеза да у укупном броју незапослених укључених у програм (осим за особе са инвалиидттеом чији се број посебно утврђује), најмање 70% незапослених припада утврђеним категоријама теже запошљивих лица наведеним у програму јавних радова у Националном акционом планом запошљавања за 2017.
2. Током 2017. године у програм јавних радова укључено је 4.603 незапослених из категорије лица без квалификација и нискоквалификованих (1.580 жена).[[30]](#footnote-30)
3. Током 2017. године у мере активине политике запошљавања укључено је 38.001 незапослених из наведене категорије (18.943 жене).[[31]](#footnote-31)

Током 2016. и 2017. повећан је број нискоквалификованих и неквалификованих лица укључених у програме јавних радова у односу на 2014. годину. Наиме, са 391 у 2014. години, овај број је повећан на 2531 лице у 2016.[[32]](#footnote-32). години, затим на 4.603 лица иако је планирани проценат повећања био само 5% годишње.

Такође, позитиван исход мера може се сагледати и код повећаног број нискоквалификованих и неквалификованих лица укључених у мере активие политике запошљавања у односу на 2014. годину. Наиме, у 2014. години тај број је био 28.318, а у 2016. је порастао на 34.890 затим на 38.001 у 2017. (планирано повећање је 5% годишње).

## Циљ 2.1: Повећање приступа тржишту рада за Роме

### МЕРЕ ЗА ПОВЕЋАЊЕ ПРИСТУПА ТРЖИШТУ РАДА ЗА РОМЕ

#### Мера 2.1.1 Превентивне мере за младе припаднике ромске популације у циљу бољег приступа образовању, смањењу напуштања школе, превенције искључења са тржишта рада и социјалног искључења – пилот кроз пројекте, евалуација и увођење нових метода и инструмената

Успостављена је сарадња Националне службе за запошљавање и Министарства за рад, запошљавање, борачка и социјална питања са Ромским образовним фондом у оквиру пројекта "Унапређивање могућности за интеграцију и образовање Рома у Србији - поспешивање запошљивости младих Рома, и реинтеграцију повратника" који има за циљ стварање механизма одрживих решења и политика за ромску децу и младе у процесу њиховог повратка у образовни систем у Србији, као и повећање стопе дипломирања ромских средњошколаца и студената и њихову успешну транзицију на тржиште рада.

Применом ове мере број незапослених лица – припадника ромске популације на евиденцији Националне службе за запошљавање укључених у мере активне политике запошљавања порастао је са 3,552 у 2014. години, на 4,308 у 2016. години[[33]](#footnote-33), чиме је достигнут резултат првобитно постављен за 2020. годину. Током 2017. године у мере активије политике запошљвањаукључено је 5.479 Рома (2.421 жена), чиме је настављен тренд повећања.

#### Мера 2.1.2 Интензивирање активности усмерених ка повећању мотивације за укључивање на тржиште рада незапослених припадника ромске националне мањине, посебно корисника новчане социјалне помоћи, уз јачање сарадње са релевантним организацијама цивилног друштва

Број незапослених лица на евиденцији Националне службе за запошљавање која су се изјаснила као Роми/Ромкиње на дан 31. децембар 2016. године износио је 26.065 Рома (11.993 жене и 14.072 мушкарца).

У складу са Законом о запошљавању и осигурању за случај незапослености („Службени гласник РС“, бр. 36/09, 88/10 и 38/15, у даљем тексту: Закон), Национална служба за запошљавање и незапослени утврђују индивидулани план запошљавања најкасније у року од 90 дана након увођења у евиденцију незапосленог, а исти се прилагођава потребама тржишта рада и карактеристикама незапосленог најмање једном у шест месеци. Индивидуални план запошљавања представља основни инструмент у раду са незапосленим лицима и основ за укључивање лица у мере активне политике запошљавања. Индивидуалним планом запошљавања се дефинишу занимања у којима ће се лицу посредовати, активности које ће лице предузети и мере у које ће се укључити ради запошљавања или повећања запошљивости. Истовремено, током разговора са саветником за запошљавање незапослена лица информишу се о правима и обавезама, у складу са Законом.

Током 2016. године утврђена су 801.583 индивидуална плана запошљавања (укључујући и ревизије), што представља реализацију од 126,42% од планираног броја, од тога Роми - 28.357 индивидуалних планова запошљавања (12.672 Ромкиње). Током 2016. године обављена су 958.639 индивидуална разговора, од којих 37.996 (18.750 Ромкиње) са припадницима ромске националне мањине. Такође, у склопу рада мобилних тимова који су формирани за подручје 20 општина, а чији је обавезни члан представник Националне службе за запошљавање, информисан је значајан број Рома и Ромкиња о правима и обавезама, у складу са Законом.

Остварена је партнерска сарадња са домаћим и страним невладиним организацијама (БИБИЈА, АДРА, Хелп) кроз пројекте у оквиру којих је организован велики број мотивационих радионица намењених припадницима ромске популације, након којих је, на основу поднетих пријава, вршена селекција лица за укључивање у мере предвиђене пројектима.

#### Мера 2.1.3 Развој ромског предузетништва и задругарства, посебно за жене

Средства за самозапошљавање у 2016. години одобравана су у виду субвенције, у једнократном износу од 180.000,00 динара по кориснику, осим у случају самозапошљавања особа са инвалидитетом када се субвенција одобрава у једнократном износу од 200.000,00 динара по кориснику, ради оснивања радње, задруге, или другог облика предузетништва, од стране незапосленог или удруживањем више незапослених, као и за оснивање привредног друштва уколико оснивач заснива у њему радни однос.Стручну помоћ у циљу подстицања самозапошљавања незапослени је имао могућност да оствари кроз информативне и саветодавне услуге у пословним центрима Националне службве за запошљвање и обуке из предузетништва, а подршка предузетницима у првим годинама пословања је реализована кроз менторинг програм и специјалистичке обуке.

Посебан јавни позив за доделу субвенције за самозапошљавање незапосленим припадницима ромске националне мањине објављен је од стране Националне службе за запошљавање дана 17. фебруара 2016. године. Укупан број незапослених Рома и Ромкиња са евиденције Националне службе за запошљавање која су остварила право на субвенцију за самозапошљавање је 65.

У сарадњи са Немачком невладином организацијом Хелп у оквиру пројекта „Смањење сиромаштва и унапређење могућности запошљавања маргинализованих и угрожених група становнишва у Србији (са фокусом на Ромкиње)“ - чији је циљ укључивање маргинализованих Рома и других припадника социјално угрожених група становништва у Србији мотивисањем на самозапошљавање и приступ тржишту рада (спроводи се у општинама Лесковац, Краљево, Крушевац, Пријепоље, Врање, Владичин Хан, а у оквиру друге фазе пројекта, која трајe до августа 2017. године су укључене и општине Трстеник, Власотинце и градска општина Обреновац), до краја 2016. године је у оквиру пројекта кроз доделу грантова у виду опреме подржано 170 корисника, од чега је 57 припадника ромске популације и 6 особа са инвалидитетом, а подржане делатности су у сектору пољопривреде, занатства и услуга (рециклажа).

Током 2017. године расписан је посебан јавни позив за доделу субвенције за самозапошљавање припадника ромске националне мањине. Додељено је 140 субвенција за реализација предузетничких идеја за 140 Рома (46 Ромкиње). [[34]](#footnote-34)

Број незапослених припадника ромске популације са евиденције Националне службе за запошљавање који су остварили право на субвенцију за самозапошљавање је у 2016. години био 65 (25 жена), док је тај број за 2014. годину био 54[[35]](#footnote-35). Како је оквиру позива за субвенције за самозапошљавање припадника ромске националне мањине у 2017. подржано 140 (46 жена) незапослених Рома и Ромкиња резултат ових мера показује позитиван тренд.

#### Мера 2.1.4 Промоција добрих пракси у запошљавању Рома

Представници Министарства за рад, запошљвање, борачка и социјална питања и Националне службе за запошљавање су, током учешћа у бројним конференцијама семинарима, округлим столовима и на другим скуповима, промовисали мере активне политике запошљавања које у свом фокусу имају категорије теже запошљивих лица (укључујући и Роме).

У циљу промоције запошљавања теже запошљивих лица (укључујући и Роме) дана 19. маја 2016. године, Национлана служба за запођљавање и Амбасада Републике Аустрије у Републици Србији организовале су Регионалну конференцију „Запошљавање теже запошљивих група“, са циљем промоције, размене искустава и примера добре праксе у реализацији активности усмерених ка благовременој и квалитетној интеграцији или реинтеграцији теже запошљивих лица на тржиште рада.

Дана 13. априла 2016. године одржана је тематска презентација резултата компоненте 6 пројекта „Овде смо заједно – Европска подршка за инклузију Рома“ финансираног из ИПА 2012 програмског циклуса, која се односи на подстицање запошљавања Рома и Ромкиња.

Такође, дана 31. маја 2016. године, Мисија ОЕБС у Републици Србији , у сарадњи са Министарство м за рад, запошљавање, борачка и социјална питања и Тимом за социјално укључивање и смањење сиромаштва организовала је Конференцију о најбољим праксама у запошљавању Рома и Ромкиња, током које су представљени резултати и примери добре праксе компоненте 6 пројекта „Овде смо заједно – Европска подршка за инклузију Рома“.

На завршној конференцији пројекта „Економско оснаживање Ромкиња: унапређивање капацитета за запошљавање и самозапошљавање“, представљени су резултати који су показали да је владало велико интересовање корисника и да је највећи део средстава отишао управо њима (пројектом је уместо планираних 100 у обуке укључено 109 лица). Одржано је 16 информативних/мотивационих радионица у ромским насељима којима је присуствовало 500 припадника ромске популације.

**Циљ 2.2: Јачање улоге политике запошљавања**

**МЕРЕ ЗА ИНТЕГРИСАЊЕ ЦИЉЕВА ПОЛИТИКЕ ЗАПОШЉАВАЊА У СВЕОБУХВАТНУ СТРАТЕГИЈУ ПРИВРЕДНОГ РАЗВОЈА**

**Мера 2.2.1 Активно учешће у припреми свеобухватног документа са утврђеним стратешким циљевима и правцима деловања у свим важним областима привредног развоја**

С обзиром на расположивост буџетских средстава, Министарство привреде је известило да нема посебне програме за подстицање женског предузеништва, већ је су мере за женско предузетништво интегрисане у опште програме подршке предузеништву.

Министарство привреде прати учешће жена у наведеним програмима, те у свом прилогу наводи да се према резултатима реализованих програма сваке године повећава број жена предузетница које аплицирају у програмима подршке малим и средњим преузећима. Највеће интересовање је за програме Министарства привреде који су комбинација кредитне подршке и бесповратних средства:

**Програм подстицања развоја предузетништва кроз финансијску подршку за почетнике  у пословању**

Финансијска подршка почетницима у пословању се пружа у оквиру  Програма подстицања развоја предузетништва кроз финансијску подршку за почетнике  у пословању који представља комбинацију 30 % бесповратних средстава државе и 70% повољног кредита Фонда за развој.

* Током2016. године по овом Програму од одобрених 275 захтева, 98 су жене предузетнице и њима су додељена бесповратна средства у износу од 71.651.944,65 RSD
* Током 2017. године по овом Програму од одобрених 318 захтева,123 захтева је одобрено женама предузетницама и њима су додељена бесповратна средства у износу од 90.948.335,30 RSD

Након 2 године пословања са два позитивна финансијска извештаја предузетнице су могле да аплицирају на следеће програме Министарства привреде:

**Програм подршке малим предузећима за набавку опреме**

Министарство привреде реализовало је у сарадњи са Развојном агенцијом Србије и пословним банкама програм суфинансирања набавке производне опреме у 2016. години и 2017. години. Кроз овај Програм, Министарство привреде суфинансира набавку нове производне опреме и опреме директно укључене у процес производње разменљивих добара, у виду бесповратне помоћи у износу од 25 одсто вредности опреме, док се 70 одсто трошкова набавке  финансира из кредита пословних банака или финансијског лизинга лизинг компанија, партнера на Програму, а пет одсто је учешће самог привредног субјекта.

* Укупан број одобрених захтева по Програму подршке малим предузећима за набавку опреме у 2016. годину је 373 привредна субјекта. Од тог броја заступљеност жена у власничкој структури је у 93 привредна субјекта. Укупна бесповратна средства за привредне субјекте у којима су у власничкој структури жене су 135.957.478 РСД
* Кроз Програм подршке малим предузећима за набавку опреме у 2017. години укупан број одобрених захтева за набавку опреме је 396 привредна субјекта. Од тог броја заступљеност жена у власничкој структури је у 71. привредна субјекта.Укупна бесповратна средства за привредне субјекте у којима су у власничкој структури жене су 88.579.846,33 РСД.

**Програм подстицања развоја предузетништва кроз развојне пројекте**

* Кроз Програм подстицања развоја предузетништва кроз развојне пројекте и Програм подстицања развоја предузетништва кроз подршку инвестицијама у привреди, који су спроведени у 2017. години, одборенo je укупно 38 захтева жена предузетница или привредних субјеката у којима су у већинској власничкој структури жене, у износу од 376.037.856,89 динара кредитна средства и 92.857.599,00 динара бесповратна средства.

**Мера 2.2.2 Ревизија Националне стратегије запошљавања 2011-2020. у складу са дугорочном економском стратегијом земље, узимајући у обзир цео скуп инструмената и интервенција на располагању**

У 2016. године настављен је, у сарадњи са Међународном организацијом рада (МОР), Светском банком и Европском комисијом, процес процене успешности Националне стратегије запошљавања за период 2011-2020. године, за првих 5 година од примене ове стратегије и утврђивања даљих праваца до 2020. године. На основу резултата реализованих активности, пројектованих макро-економских кретања и трендова на тржишту рада и у консултацијама са социјалним партнерима и релевантним институцијама, развој политике запошљавања до 2020. године треба да буде усмерен ка: подршци креирању нових радних места, подизању запошљивостии подршци структурном прилагођавању, уз континуирано спровођење активности са циљем даљег развоја и јачања социјалног дијалога и секторске сарадње, децентрализације политике запошљавања, подизања запошљивости и запошљавања младих, пружања подршке вишковима запослених у процесу реинтеграције на тржиште рада и повећања партиципације жена на тржишту рада.

Мера је резултирала припремљеном ревидираном Националном стратегијом запошљавања 2011-2020. и припремљеним документом „Процена успешности Националне стратегије запошљавања, за првих пет година спровођења“. У складу са коментарима Европске комисије, ангажован је екстерни експерт за финализацију документа у делу пројекција индикатора тржишта рада до 2020. године.

У 2017. години, у сарадњи са Међународном организацијом рада (МОР), Светском банком и Европском комисијом, завршена је процена успешности спровођења Националне стратегије запошљавања за период 2011-2020.године, и то за првих пет година од примене ове стратегије и утврђивање даљих праваца до 2020. године.

Развој политике запошљавања до 2020. године треба да буде усмерен ка: подршци креирању нових радних места, подизању запошљивости и подршци структурном прилагођавању, уз континуирано спровођење активности са циљем даљег развоја и јачања социјалног дијалога и секторске сарадње, децентрализације политике запошљавања, подизања запошљивости и запошљавања младих, пружања подршке вишковима запослених у процесу реинтеграције на тржиште рада и повећања партиципације жена на тржишту рада.

**Мера 2.2.3 Успостављање савета за запошљавање на нивоу владе на ком ће се разматрати питања креирања и спровођења политике запошљавања**

Републички савет за запошљавање није формиран.

**МЕРА ЗА ПОВЕЋАЊЕ ИЗДВАЈАЊА ЗА МЕРЕ АКТИВНЕ ПОЛИТИКЕ ЗАПОШЉАВАЊА**

**Мера 2.2.4 Спровођење препорука из Националне стратегије запошљавања 2011–2020. године, којима се захтева повећање средстава за мере активне политике запошљавања**

И поред чињенице да је Националном стратегијом запошљавања за период 2011–2020. године утврђена динамика и неопходност континуираног повећања средстава за мере активне политике запошљавања (повећање учешћа издатака за мере активне политике запошљавања на 0,4% БДП до 2013. године односно 0,5%[[36]](#footnote-36) БДП до 2020. године), претходни период карактерисале су осцилације у висини расположивих средстава за мере активне политике запошљавања:

Почев од 2015. године, обезбеђен је стабилан износ издвајања из буџета Републике Србије за реализацију мера активине политике запошљавања. У 2016. години опредељен је износ од 2,8 милијарди динара за мере активне политике запошљавања и 550 милиона динара из Буџетског фонда, али не на нивоу који је пројектован стратегијом. У складу са Акционим планом за спровођење Програма Владе у наредном периоду се очекује повећање износа за реализацију мера активне политике запошљвања, с обзиром да је овим Акционим планом утврђен као један од резултата (после две године од доношења Акционојг плана) – Повећање буџетских издвајања за активне мере тржишта рада.

Расположиви износ за реализацију мера активне политике запошљавња и мера професионалне рехабилитације и подстицања запошљавања особа са инвалидитетом у 2017. години је био на истом нивоу као у 2016. години. Почев од 2015. године, обезбеђен је стабилан износ издвајања из буџета Републике Србије за реализацију мера активне политике запошљавања. У 2016. години опредељен је износ од 2,8 милијарди динара за мере активне политике запошљвања и 550 милиона динара из Буџетског фонда, али не на нивоу који је пројектован стратегијом.

Резултат ове мере је повећање расхода за мере активне политике запошљавања са 0,015% БДП-а у 2014. години на 0,07% БДП-а у 2016. години[[37]](#footnote-37) који је остао на истом нивоу и у 2017. години.[[38]](#footnote-38)

**МЕРЕ ЗА СПРОВОЂЕЊЕ РЕФОРМЕ НАЦИОНАЛНЕ СЛУЖБЕ ЗА ЗАПОШЉАВАЊЕ**

**Мера 2.2.5 Унапређење рада саветника за запошљавање у Националној служби за запошљавање кроз увођење система интерног сертификовања**

Пројекат „Унапређење конкурентности и запошљавања“ (у даљем тексту: Пројекат) спроводи се на основу Споразума о зајму који је Република Србија закључила са Међународном банком за обнову и развој. Овај пројекат се реализује у оквиру четири компоненте од којих је за компоненту А4 – Рад у запошљавање, задужено Министарство за рад, запошљавање, борачка и социјална питања у сарадњи са Националном службом за запошљавање. Циљ наведене компоненте је унапређење капацитета Националне службе за запошљавање и услуга које пружа. Показатељи учинка од чијег достизања зависи исплата средстава зајма за предметну компоненту – Унапређење ефективности услуга посредовања Националне службе за запошљавање за послодавце и незапослене и компоненту – Унапређење ефективности услуга посредовања Националне службе за запошљавање за послодавце и незапослене.

У складу са наведеним директор Националне службе за запошљавање донео је дана 30. 11. 2016. године Одлуку којом је утврдио Акциони план у циљу реализације овог пројекта којим је утврђена динамика активности које имају за циљ остваривање наведених ДЛИ.

Пројектним документом планирана је реализација процеса серификације саветника за запошљавање у Националнј служби за запошљавање до краја 2017. године.

Резултати мера су следећи:

1. Усвојене измене Закона о запошљавању и осигурању за случај незапослености.[[39]](#footnote-39)
2. Уведен систем интерног сертификовања у Националној служби за запошљвање.

У складу са одредбом члана 18. Закона о запошљавању и осигурању за случај незапослености („Сл. гласник РС“, бр. 36/09, 88/10, 38/15) систем интерног сертификовања у Националној служби за запошљавање је уведен доношењем Правилника о изменама и допунама Правилника о стручном усавршавању и оспособљавању и увођењу у посао запослених у Националној служби за запошљавање број 0011-15-1/17 од 28.2.2017. године којим је прописана обавеза интерне сертификације запослених који су распоређени на пословима саветника за запошљавање/саветника за запошљавање особа са инвалидитетом у циљу провере њихове стручне оспособљености. Овај правилник ступио је на снагу дана 9.3.2017. године.

1. У складу са обавезама из Акционог плана утврђеног у циљу реализације Пројекта „Конкурентност и запошљавање“ закључно са 30.6.2017. године сертификовано је 42,44% запослених у Националној служби за запошљавање који обављају послове саветника за запошљавање или саветника за запошљавање особа са инвалидитетом чиме је извршен Акциони план закључно са 30.6.2017. године којим је предвиђено 40% сертификованих. До 31. 12. 2017. године планирана је сертификација 85% наведених запослених.[[40]](#footnote-40) Нема података о испуњености овог плана.

**Мера 2.2.6 Унапређење прикупљања информација о слободним радним местима**

Током 2016. године, филијале Националне службе за запошљавање регистровале су потражњу за 71.692 извршиоца. На основу критеријума из пријава послодаваца извршена је прелиминарна селекција кандидата, информисање о условима понуде и послодавцима је упућено 255.360 кандидата, ради избора за заснивање радног односа или друге врсте радног ангажовања. Запослено је 36.632 лица, што представља 51,10% задовољења исказаних потреба. Такође, извршено је и 28.008 обилазака послодаваца, у циљу обезбеђивања пријава слободних послова за посредовање у запошљавању лица са евиденције Националне службе за запошљвање, испитивања будућих потреба послодаваца, успостављања сарадње са новооснованим послодавцима и онима који се последње две године нису обраћали Националној служби за запошљвање за посредовање у запошљавању, као и информисања о мерама активне политике запошљвања и услугама Националне службе за запошљвање усмерених на запошљавање теже запошљивих лица.

Као резултат описаних активности са послодавцима, по пријављеним потребама за запошљавање у 2016. години, послодавцима су упућена укупно 151.012 лица из категорија: млади до 30, старији од 50, вишкови запослених и Роми. На основу извршених посредовања у запошљавању, запослено је 22.258 лица из наведених категорија. Током 2016. године филијалама Националне службе за запошљвање поднето је 1.289 пријава потреба за запошљавањем/радним ангажовањем 3.094 особа са инвалидитетом. Након спроведеног поступка прелиминарне селекције кандидата, по наведеним пријавама, послодавцима је упућено укупно 5.009 особа са инвалититетом. На основу поднетих извештаја о реализацији, запослено је 1.768 особа са инвалидитетом

Током 2017. године у филијалама Националне службе за запошљавање регистрована је потражња за 81.156 извршиоца. На основу критеријума из пријава послодаваца извршена је прелиминарна селекција кандидата, информисање о условима понуде и послодавцима је упућено 263.201 кандидата, ради избора за заснивање радног односа или друге врсте радног ангажовања. Запослено је 38.382 лица, што представља 47,29% задовољење исказаних потреба.

Извршено је и 28.527 обилазака послодаваца у циљу обезбеђивања пријава слободних послова за посредовање у запошљавању лица са евиденције Националне службе за запошљавање, испитивања будућих потреба послодаваца, успостављања сарадње са новооснованим послодавцима и онима који се последње две године нису обраћали Националној служби за запошљавање за посредовање у запошљавању, као и информисања о мерама активине политике запошљавања и услугама Националне службе за запошљвање усмерених на запошљавање теже запошљивих лица.

Као резултат описаних активности са послодавцима, по пријављеним потребама за запошљавање у 2017. години, послодавцима су упућена укупно 96.740 лица из категорија: млади до 30, старији од 50, вишкови запослених и Роми. На основу извршених посредовања у запошљавању, запослено је 21.034 лица из наведених категорија

До 2019. године планирано је да се повећа број послодаваца које Национална служба за запошљавање посети ради прикупљена слободних радних места односу на 2014. годину када је извршено је 25.331 обилазака послодаваца.[[41]](#footnote-41)У 2016. години извршено је 28.008 обилазака послодаваца, а у 2017. години 28.527 обилазака послодаваца[[42]](#footnote-42)што указује на повећања у односу на 2014. годину.

**Мера 2.2.7 Интензивирање рада саветника са активним тражиоцима запослења**

Процена запошљивости је активност током које се врши пажљива анализа усклађености карактеристика тражиоца запослења (профила компетенција - оспособљености за обављање конкретних послова, очекивања од услова на тржишту, интересовања и мотивације) са захтевима тржишта рада (предности и ограничења у зависности од понуде и тренутних захтева). Тражиоцима запослења, који су способни и одмах спремни да раде, и који су се изјаснили да им је потребна подршка Националне службе за запошљавање, саветник за запошљавање врши процену запошљивости. Резултат ове активности је процена могућности реализације посредовања у конкретном занимању. За тражиоца запослења, процена могућности у посредовању има и улогу одређивања нивоа запошљивости.

Основни циљеви процене запошљивости су следећи:

1. утврђивање потреба лица као полазне основе за одређивање нивоа и врсте пружања помоћи (услуге) – сврставањем лица у категорије запошљивости;
2. договарање (опредељивање) занимања у којима ће се вршити посредовање;
3. омогућавање квалитетнијег посредовања (скраћивање трајања самог поступка, као и елиминисање упућивања неодговарајућих кандидата), односно, сужавања критеријума за прелиминарну селекцију у зависности од постављених услова од стране послодавца и различитих индикатора запошљивости.

Неопходни елементи за вршење процеса процене обухватају карактеристике тражиоца запослења и карактеристике тржишта рада. Наведени елементи представљају различите аспекте процене запошљивости или индикаторе запошљивости**.**

У даљем спровођењу Пројекта „Конкурентност и запошљавање“, а у циљу смањења девијације просечног оптерећења саветника за запошљавање у филијалама Националне службе за запошљавање, а у складу са Кадровским планом утврђеним од стране директора Националне службе за запошљавање за 2017. годину, спроведено је:

* премештање запослених у филијалама који раде на административним пословима на послове саветника за запошљавање под условом да испуњавају услове за рад на овим пословима, утврђене Правилником о организацији и систематизацији послова у Националној служби за запошљавање уз обавезу сертификације у року од 12 месеци од распоређивања на послове саветника за запошљавање и полагање испита за рад у запошљавању. На овај начин ангажовано 8 саветника за запошљавање у периоду од 1. jануара до 30. јуна 2017. године.
* пријем у радни однос на одређено време у филијалама у којима је оптерећење запослених бројем предмета веће од просечног, а у оквиру законом прописане квоте од 165 запослених на одређено време због потребе посла на нивоу целе Националне службе за запошљавање вршен је на тај начин да је на одређено време радно ангажовано је 31 лице за рад на пословима саветника за запошљавање/саветника за запошљавање ОСИ. Укупан број ангажованих саветника за запошљавање/саветника за запошљавање ОСИ на одређено време повећан за 50% и износио је 93 (на крају 2016. године је на овим пословима на одређено време било ангажовано укупно 62 запослених).

Закључно са 30. 6. 2017. године смањена је стандардна девијација оптерећења предметима саветника за запошљавање/саветника за запошљавање особа са инвалидитетом са 379 (стање на крају 2016. године) на 295 (парцијални показатељи учинка од чијег испуњавања зависи испалата зајама 7.3.1. – смањење стандардне девијације средње вредности обима посла саветника до 31.12.2017. године на 350). За 2017. планирана стандардна девијација просечног оптерећења износи 300, док је за период 2018-2020. планирано смањење на 250. Иако задати таргети нису остварени приметан је тренд опадања.

**Мера 2.2.8 Унапређење процеса профилисања незапослених лица**

На основу извршене анализе усклађености карактеристика тражиоца запослења и карактеристика тржишта рада, као главних индикатора и попуњене скале процене запошљивости лица, саветник за запошљавање врши сврставање незапослених лица, према запошљивости и нивоу захтеване подршке, у једну од три категорије: лако запошљиви на отвореном тржишту рада уз пружање основних услуга у посредовању и активном тражењу посла, запошљиви уз пружање интензивних услуга – субвенционисано запошљавање и запошљиви уз пружање интензивних услуга – свеобухватна подршке за реинтеграцију на тржишту рада.

Са лицем које се, на основу самопроцене, током индивидуалног разговора, изјасни да је у могућности да самостало пронађе запослење, без подршке Националне службе, саветник за запошљавање не врши процену запошљивости лица, већ се са лицем утврђује индивидуални план запошљавања на основу извршене самопроцене лица**.**

Национална служба за запошљавање је током 2016. године припремила Нацрт акционог плана за праћење, евалуацију и редизајнирање мера активне политике запошљавања и профилисање незапослених према степену ризика од дугорочне незапослености. У току је израда коначне верзије наведеног документа у сарадњи са експертима уговореним од стране Светске банке.

Очекивани исход мере је да до краја 2019. године 95% незапослених лица има урађену процену запошљивости према новом моделу и утврђене активне мере тржишта рада у индивидуалном плану у складу са проценом запошљивости, према подацима Националне служба за запошљавање. У 2014. години утврђена су 763.765 индивидуална плана запошљавања,[[43]](#footnote-43) а у 2017. години 764.558 индивидуална плана запошљавања.[[44]](#footnote-44)

**МЕРЕ ЗА УНАПРЕЂЕЊЕ СИСТЕМА ЗА КРЕИРАЊЕ ПОЛИТИКЕ ЗАПОШЉАВАЊА ЗАСНОВАНОГ НА ПОДАЦИМА**

**Мера 2.2.9 У наредном периоду је потребно обезбедити обавезност: систематског коришћења ex ante и ex post евалуација програма у области запошљавања; коришћења резултата евалуације као основе за припрему Националног акционог плана запошљавања и буџетског планирања, као и локалних акционих планова запошљавања**

Континуирано се врши процена утицаја мера активне политике запошљавања.

Уз експертску подршку 2013. године су спроведене евалуације мера активног тражења посла и програма додатног образовања и обука, 2015. године је спроведена евалуација мера обука за тржиште рада, обука на захтев послодавца и обука за тржиште рада за особе са инвалидитетом ( у сарадњи са Међународном организацијом рада , док је 2016. године спроведена евалуација пакета услуга за младе и мера стручна пракса и стицање практичних знања (у сарадњи са Тимом за социјално укључивање и смањење сиромаштва Владе Републике Србије). Резултати спроведених евалуација и кретање трендова на тржишту рада условили су потребу развоја нових услуга Националне службе за запошљавање, као и нових мера активне политике запошљавања (програм стицања практичних знања, редизајн мера јавни радови и стручна пракса).

Такође, уз подршку ИПА 2012. извршена је бруто евалуација мера активне политике запошљавања које се реализују у склопу локалних акционих планова запошљавања, са посебним фокусом на категорије теже запошљивих.

Од очекиваних резултата су усвојене измене Закона о запошљавању и осигурању за случај незапослености[[45]](#footnote-45).

Анализа мера субвенционисаног запошљавања урађена је (у оквиру Пројекта „Подршка спровођењу Програма реформи политике запошљавања и социјалне политике (ЕСРП) у Републици Србији са фокусом на политику запошљавања и повећања запошљивости младих”) са циљем унапређења мера активних мера запошљавања у Националном акционом плану за запошљавање за наредну календарску годину, посебно у делу прецизнијег таргетирања теже запошљивих незапослених лица. Анализа субвенције за запошљавање незапослених из категорије теже запошљивих урађена је за учеснике из 2016. године, а како уговорна обавеза и даље траје, ефекти мере су приказани за субвенције из ранијих година (из периода 2011-2013. године). Анализа субвенције за самозапошљавање урађена је за учеснике из 2014. године како би могли да се сагледају и ефекти мере на запошљавање. Налази, закључци и препоруке интегрисани су у Национални акциони план запошљавања за 2018. г одину, чиме су испуњени очекивани исходи за 2017. годину планирани у оквиру ЕСРП.[[46]](#footnote-46)

Наставља се континуирано праћење: спровођења и системског коришћења ex ante евалуације мера и програма активне политике запошљавања и post евалуације исхода мера и програма активне политике запошљавања; као и коришћења добијених резултата као основе за припрему Националног акционог плана запошљавања и буџетско планирање, као и за припрему локалних акционих планова запошљавања.

**Мера 2.2.10 Унапређења дизајна и ефеката спровођења активних мера тржишта рада коришћењем података**

Резултати спроведених евалуација и кретање трендова на тржишту рада утицали су на развој нових, односно модификацију постојећих мера активне политике запошљавања у 2017. години[[47]](#footnote-47), те је:

* модификована мера субвенције за запошљавање незапослених лица из категорије теже запошљивих – у делу категорија незапослених лица за чије запошљавање послодавци могу остварити право на субвенцију;
* повећан износ средстава субвенције за самозапошљавање за незапослене особе са инвалиидттеом;
* зведена могућност самозапошљавања незапослених из категорије вишкова у износу од 200.000,00 динара, као и увећање износа уколико се два или више лица из категорије вишкова удружи ради оснивања привредног субјекта а за наведене намене утроши и део исплаћене отпремнине;
* у оквиру програма јавних радова уведен доњи праг – проценат од најмање 70% радно ангажованих лица која морају бити из утврђених катгеорија теже запошљивих лица;
* креиран нови програми у оквиру Годишњег програма додатног образовања и обука:
  + програм стицања практичних знања за неквалификована лица и
  + програм стицања практичних знања за вишкове запослених и дугорочно незапослена лица.
* ради активације и приближавања услуга Националне службе за запошљавање лицима која нису на евиденцији незапослених, уведена услуга „каравани запошљавања”[[48]](#footnote-48), као нова мера подршке.

Број креираних и спроведених нових мера активине политике запошљвања континуирано ће се пратити до 2020. године.

**Циљ 3: Смањење дуалности на тржишту рада**

**МЕРЕ ЗА СМАЊЕЊЕ РАЗЛИКА ИЗМЕЂУ НИВОА ЗАПОСЛЕНОСТИ У ПРИВАТНОМ И ЈАВНОМ СЕКТОРУ**

**Мера 3.1 Анализа постојећих законских решења која утичу на непривлачност рада у приватном сектору уз предлог мера за њихово унапређење**

Министарство за рад, запошљавање, борачка и социјална питања (надлежна институција за извештавање о реализацији ове мере) – Сектор за рад и запошљавање у прилогу за овај Извештај наводи да није учествовало у изцради ове мере, нити је било упознато са обавезама које из те мере произлазе, те није рађена анализа постојећих законских решења у Закону о раду и других прописа из надлежности овог сектора која утичу или би могла да утичу на непривлачност рада у приватном сектору уз предлог мера за њихово унапређење. Предлог Министарства је да се мера брише или ревидира у сарадњи са Сектором за рад и запошљавање овог министарства.

**Мера 3.2 Унапређење стања поштовања регулативе у области радних односа кроз ефикасан и ефективан инспекцијски надзор**

Током 2016.године, инспекција рада је извршила укупно 53.069 инспекцијских надзора у области радних односа и безбедности и здравља на раду. Инспекција рада је у 2016.години, донела укупно 10.419 решења о налагању отклањања утврђених неправилности, као и 478 решења о забрани рада на месту рада. Истовремено, инспектори рада су поднели 3.571 захтев за покретање прекршајног поступка, издали су 1.084 прекршајних налога и поднели 62 кривичне пријаве против одговорних лица. Приликом 15.614 инспекцијских надзора, од укупно 53.069 извршених надзора, инспекција рада је утврдила неправилности у области рада, односно приликом 29% извршених инспекцијских надзора су утврђени недостаци везани за примену прописа у области рада, док је тај проценат у 2014. години био 40%, што значи да је мера у потпуности спроведена у 2016. години.

У периоду 1. јануар – 31. децембар 2017. године, инспекција рада је извршила укупно 52.655 инспекцијских надзора у области радних односа и безбедности и здравља на раду. Инспекција рада је у 2017.години донела укупно 10.832 решења о налагању отклањања утврђених неправилности, као и 529 решења о забрани рада на месту рада. Истовремено, инспектори рада су поднели 3.637 захтевa за покретање прекршајног поступка, издали су 631 прекршајни налог и поднели 38 кривичних пријавa против одговорних лица.

Приликом 15.667 инспекцијских надзора, од укупно 52.655 извршених надзора, инспекција рада је утврдила неправилности у области рада, односно приликом 29,8% извршених инспекцијских надзора су утврђени недостаци везани за примену прописа у области рада, што значи да је мера највећим делом спроведена иако је планирани таргет за 2017. био 25%. [[49]](#footnote-49)

Планиран буџет, укључујући и зараде запослених у 2017. години износио је 3.009.241,79 евра (356.513.000,00 РСД), од чега је потрошено 2.630.273,22 евра (311.615.570,52 РСД).

**МЕРЕ ЗА СУЗБИЈАЊЕ РАДА У СИВОЈ ЕКОНОМИЈИ**

**Мера 3.3 Развој концепта пореског растерећења за запослене с минималном зарадом**

Министарство финансија је за 2016. годину известило да концепт није у потпуности развијен и да се још увек разматра неколико решења. Анализе везане за утицај на смањење буџетских прихода су рађене на бази просечне зараде, док је намера да се смањи пореско оптерећење запослених са минималном зарадом. Идеја свакако постоји, али још увек није детаљно разрађена и на томе ће се радити у будућем периоду.

У току 2016. и 2017. године године није смањено је учешће запослених у неформалном сектору у односу на укупан број запослених у односу на 2014. Наиме, у 2014. години је тај проценат био 21,20%, док је у 2016. и 2017. години био око 22%[[50]](#footnote-50).

**Мера 3.4 Реорганизација пореске администрације у циљу ефикаснијег вршења контрола**

Током 2016. године су изведене следеће активности у склопу ове мере:

* Сачињен је план нове организационе структуре Пореске управе, у складу са Програмом трансформације Пореске управе за период 2015-2020 године.
* Успостављена је јединица за стратешке ризике, која још увек није формализована кроз Акт о унутрашњем уређењу и систематизацији радних места у Пореској управи.
* Сачињен је план рационализације броја филијала.
* Стратегија пружања услуга пореским обвезницима је усвојена на седници Одбора за трансформацију у децембру 2016. године

Напомена: у 2016. години нису постојали параметри за посебно утврђивање потребних средстава ради спровођења реорганизације пореске администрације у циљу ефикаснијег вршења контрола, тако да се нису посебно ни планирали у Предлогу финансијског плана Пореске управе за 2016. годину. Све активности у 2016. ради функционисања Пореске управе финансиране су из редовних буџетских средстава.

Актом о унутрашњем уређењу и систематизацији радних места у Министарству финансија – Пореској управи, на који је Влада дала сагласност 17. августа 2017. године, образовани су Одељење за стратешке ризике и Сектор за пружање услуга пореским обвезницима и едукацију, као посебне унутрађње организационе јединице у централи Пореске управе.

Највећи проблем наведеног процеса представља недостатак људских ресурса. Анализом смањења броја инспектора теренске контроле од 2007. до 2017. године уочено је смањење броја инспектора теренске контроле за 40%. Спроведени конкурс за пријем 58 инспектора теренске контроле није значајно допринео, јер је крајем 2017. године отишло у пензију 29 инспектора, а крајем 2018. одлази још 26 искусних инспектора, обучених за самостални рад, чиме се анулира број новопримљених инспектора. Прегледом старосне структуре инспектора, трећина ће у року од 5 година отићи у пензију. Такође, велики проблем и велики ризик представљаће и флуктуација запослених после спајања и укрупњавања постојећих филијала.

Кораци за реализацију су следећи:

* С обзиром на то да је један од основних задатака Пореске управе утврђивање и контрола јавних прихода, потребно је хитно повећати број инспектора пореске контроле у смислу додатног запошљавања, јер је то један од предуслова за специјализацију инспектора, а самим тим и за ефикаснију, бржу, ефективнију контролу.
* Обезбеђивање средстава за набавку лап-топова за све инспекторе.
* Обезбеђивање средстава за набавку нових аутомобила, због удаљености нових „централизованих“ филијала од „припојених“ филијала,

У циљу јачања функције контроле ради се на:

* успостављању нове организације контроле засноване на ефикасној процени и анализи ризика,
* подизању нивоа квалитета спроведених контрола и уједначавање праксе,
* успостављању показатеља учинка,
* специјализацији пореских инспектора за вршење контроле у ризичним индустријама и по пореским облицима.

Индикатори Пореске управе за испуњење ове мере:

* од 01.01.2019. године спајање инспектора тренске конторле и канцеларијске контроле у пореску контролу;
* успостављање нове организационе структуре организационих јединица Пореске управе како на нивоу Централе тако и на нивоу организационих јединица;
* одељење за оперативне ризике, попуњено је са стручним кадром, како инспекторима, тако и ИТ стручњацима, ко подршка оперативном раду.

**Мера 3.5 Појачан рад Инспектората за рад**

Испуњење мере за сузбијање рада у сивој економији која се односи на рад Испектората за рад, огледа се у следећим показатељима:

1. Број субјеката контроле у односу на број запослених на пословима контроле у Инспекторату за рад

У 2017. години, у Инспекторату за рад је радио 241 инспектор рада, а према подацима Агенције за привредне регистре у јулу 2017. године било је регистровано 364.425 привредних субјеката (128.246 привредних друштава и 236.425 предузетника), што значи да један инспектор рада ''покривао'' 1.512 привредних субјеката.

У 2016. години, у Инспекторату за рад је радило 240 инспекторa рада ( правника и инжењера различитих техничких струка), a према подацима Агенције за привредне регистре било је регистровано 354.028 привредних субјеката (125.668 привредних друштава и 228.360 предузетника), што значи да један инспектор рада ''покривао'' 1.475 привредних субјекaта.

1. Проценат лица која су се стручно усавршавала у односу на укупан број лица запослених на пословима контроле у Инспекторату за рад

У периоду од 24. до 26 .априла 2017. године на Палићу jе реализован тродневни стручни семинар инспекције рада ''Поступање у складу са новим подзаконским прописима у области безбедности и здравља на раду и практична примена Закона о инспекцијском надзору и Закона о условима за упућивање запослених на привремени рад у иностранство и њиховој заштити''. На наведеном семинару је учествовало 150 инспектора рада, односно 62% укупног броја инспектора рада, а предавачи су, поред представника Инспектората за рад, били и представници Управе за безбедност и здравље на раду, Сектора за рад и запошљавање, НАЛЕД и УСАИД.

Представници Инспектората за рад из одељења и одсека инспекције рада у управним окрузима и граду Београду - укупно 26 инспектора рада, односно 11% од укупног броја инспектора рада, учествовали су заједно са представницима центара за социјални рад и полицијских управа на три обуке за идентификацију и превенцију злоупотребе дечјег рада које су током септембра и октобра 2017.године одржане у Краљеву, Зрењанину и Шапцу. Наведене обуке су реализоване у оквиру пројекта Међународне организације рада под називом „Ангажовање и подршка на националном нивоу за смањење појаве злоупотребе дечјег рада“, а чији је донатор Министарство за рад Сједињених Америчких Држава.

У оквиру пројекта ''Превенција и борба против трговине људима у Србији'' – заједнички програм подршке Европске Уније и Савета Европе за западни Балкан и Турску, Савет Европе је 16. и 17. октобра 2017. године у Аранђеловцу. организовао радионицу за инспекторе рада, као и тржишне инспекторе, на тему: „Превенција и борба против трговине људима у сврху радне експлоатације - улога инспектора рада и тржишних инспектора“, на којој је активно учествовало 50 инспектора рада. Такође, у оквиру наведеног пројекта је 23. и 24. новембра 2017.године у Шапцу одржана још једна дводневна радионица „Превенција и борба против трговине људима, мулти - секторска сарадња“. На наведеној радионици је учествовало 16 инспектори рада, заједно са тржишним инспекторима, представницима Центара за заштиту жртава трговине људима, Градског центра за социјални рад, полиције (гранична и криминалистичка), као и Национални координатор за борбу против трговине људима, тужилац, и представници невладиних организација Астра и Атина. Дакле, на обукама на тему борбе против трговине људима у сврху радне експлоатације, учествовало је укупно 66 инспектора рада, односно 27% укупног броја инспектора рада.

За инспекторе рада су током новембра и децембра 2017.године у Београду, Новом Саду, Нишу и Крагујевцу одржане обуке у области примене антидискриминационих прописа, у организацији Повереника за равноправност и ОЕБС. На обукама је активно учествовало 100 инспектора рада, односно 42% од укупног броја инспектора рада.

Дана 07. и 08. децембра 2017.године у Новом Саду, 8 инспектора рада, односно 3% од укупног броја инспектора рада, је активно учествовало у раду семинара у оквиру Пројекта НАЛЕД и Холандије – Споразумно признање прекршаја. На семинару су, поред инспектора рада учешће узели и тржишни инспектори и судије за прекршаје.

Инспектори рада су активно учествовали и на обукама , које је организовала Служба за управљање кадровима Владе Републике Србије и то на тему Закона о инспекцијском надзору , новог Закона о општем управном поступку ( тренинг тренера и основна обука), Закона о заштити података о личности, Закона о информацијама од јавног значаја, ефективног руковођења, елиминисања стреса, вештина презентација, јавног наступа, страног језика и др.

Министарство за рад, запошљавање, борачка и социјална питања Републике Србије - Инспекторат за рад, организовао је тродневни стручни семинар за инспекторе рада на тему: ''Поступање у складу са Законом о инспекцијском надзору, Законом о раду, изменама и допунама Закона о безбедности и здрављу на раду и подзаконским прописима у области безбедности и здравља на раду'', који је одржан од 10. до 12. октобра 2016.године на Тари. На наведеном семинару је учествовало 150 инспектора рада, односно 62% укупног броја инспектора рада, а предавачи су, поред представника Инспектората за рад били и представници Управе за безбедност и здравље на раду, стручни консултанти на USAID Пројекту за боље услове пословања, представник Одељења за обуку и извештавање тржишне инспекције, као и предсттавник Сектора за рад и запошљвање.

У циљу предузимања активности везаних за смањење броја повреда на раду, Инспекторат за рад je 1. децембра 2016. године, одржao једнодневни стручни скуп у Београду, у Палати Србија, на коме је учествовало 105 инспекторе рада, односно 44 % од укупног броја инспектора рада, а на тему практичне примене Закона о безбедности и здрављу на раду и подзаконских прописа у области безбедности и здравља на раду. На стручном скупу, активно учешће су узели, поред представника Инспектората за рад и Управе за безбедност и здравље на раду, и представници Министарства привреде и Министарства пољопривреде и заштите животне средине.

1. Повећана стопа броја закључених уговора о раду са лицима које је инспекција рада затекла у раду „на црно“ у односу на укупан број лица затечених у раду „на црно“.

Током 2014. године број субјеката контроле у односу на број запослених на пословима контроле у Пореској управи је био 35.416 уз 659 инспектора, док је у 2016. години тај број био 22.516 са 594 инспектора[[51]](#footnote-51).

Што се тиче процента лица која су се стручно усавршавала у односу на укупан број лица запослених на пословима контроле у Пореској управи – у 2014. години је тај проценат износио 62,76%, док је у 2016. проценат смањен на 62%[[52]](#footnote-52). [[53]](#footnote-53)

Инспекција рада је у 2017.години затекла укупно 22.411 лица на раду ''на црно'', од којих су после надзора послодавци закључили уговоре о раду са 21.171 лицем, односно са 94, 5% укупног броја лица затечених на раду на ''црно'' што значи да је показатељ испуњен.[[54]](#footnote-54) Такође, када узму у обзир подаци из претходних година тренд раста је настављен (базна 2014. – 78%, 2015. – 86%, 2016. – 90%), а вредност из 2017. године приближна је планираном расту на 95%.

**МЕРЕ ЗА СМАЊИВАЊЕ РЕГИОНАЛНИХ РАЗЛИКА**

**Мера 3.6 Развој конкретних мера кроз локалне акционе планове запошљавања у складу са потребама локалних тржишта рада и евалуацијом спроведених мера**

Уколико се локални акционим план запошљавања реализује кроз суфинансирање, јединице локалне самуправе примењују мере у складу са Националним акционим планом за запошљавање. Уколико се мере активне политике запошљавања реализују кроз техничку подршку, иновативност се огледа у увећаним износима, делатностима које су подржане кроз субвенцију за самозапошљавање и категоријама лица ускладу са локалним потребама. Најзаступљенији додатни модел је програм приправника, који се не финансира у оквиру мера које реализује Национална служба за запошљавање.

Резултат спроведене мере у 2016. години је да су смањене регионалне разлике у стопама запослености и незапослености за категорију од 15 до 64 године. Наиме, у 2014. години је разлика између највише и најниже стопе запослености износила 4.2 процентна поена, а разлика између највише и најниже стопе незапослености – 5, док је у 2016. години разлика између највише и најниже стопе запослености износила 3.6 процентна поена, а разлика између највише и најниже стопе незапослености – 1,3[[55]](#footnote-55).

За учешће у финансирању програма или мера активне политике запошљавања предвиђених локалним акционим планивима за запошљавање, поднето је 125 захтева од стране јединица локалне самоуправе. Одлуком министра за рад, запошљавање, борачка и социјална питања о учешћу у финансирању програма или мера активине политике запошљавања предвиђених у локланим акционим планивима за запошљавање у 2017. години, подржано је 118 захтева. Са 115 јединице локалних самоуправа закључени су споразуми о уређивању међусобних права и обавеза у реализацији програма или мера активне политике запошљавања , а 109 споразума је реализовано.

За реализацију програма или мера предвиђених локалним акционим планивима за запошљавање по основу споразума о уређивању међусобних права и обавеза у реализацији програма и мера активне политике запошљавања, на основу којих је реализовано суфинансирање програма и мера активине политике запошљавања опредељено је од стране локалних самоуправа 495.874.418,97 динара, а из средстава у оквиру Финансијског плана Националне службе за запошљавање за 2017. годину, за ове намене, опредељено је 441.794.099,70 динара по основу којих је у мере укључено 6.279 незапослених лица.

Национална служба за запошљавање је са 43 јединице локалних самоуправа, које су у својим буџетима обезбедиле 367.325.837,54 динара и самостално финансирале програме или мере активне политике запошљавања, закључила споразуме о техничкој сарадњи ради реализације програма или мера. На овај начин у мере је укључено 2.633 незапослених лица.

Министарство за рад, запошљавање, борачака и социјална питања и Национална служба за запошљавање су, у периоду мај – јул 2017. године а уз подршку пројекта „Подшка руралном и регионалном развоју на територији Репулике Србије“, пројекта техничке подршке из ИПА 2012 програмског циклуса и Немачке агенције за међународну сарадњу, реализовали четири регионална састанка на тему „Улога јединица локалне самоуправе у остваривању циљева политике запошљавања“. Састанци су орагнизовани у циљу обезбеђивања могућности за размену искустава између јединица локалне самоуправе и локалних савета за запошљавање о процесу реализације локалних акционих планова за запошљавање, , добијања информација о потенцијалним проблемима и препрекама са којима се у истом суочавају, а који могу бити превазиђени кроз процес припреме Национлнаог акционог плана за запошљавање за за 2018. годину, као и о потенцијалним видовима подршке јединицама локалне самоуправе и локалним саветима за запошљавање који су у функцији унапређења процеса и квалитета израде локалних акционих планова за запошљавање као одговора на стање, потребе и могућности локалног тржишта рада. Учешће је узело 166 представника из 70 јединица локалне самоуправе, из филијала и из Дирекције Националне слуижбе за запошљавање , из Министарства за рад, запошљавање, борачка и социјална питања и других институција и социјалних партнера, донатора и експерата.

Током састанка, који су имали форму peer-review, представљени су стање и изазови на локалним тржиштима рада, укључујући и информације и примере добре праксе у реализацији локалних акционих планова запошљавања, новине у области политике запошљавања, реализација мера активне политике запошљавања у 2016. и 2017. години, пројекти „Подстицање запошљавања младих” и „Подршка спровођењу Програма реформи политике запошљавања и социјалне политике (ЕСРП) са фокусом на политику запошљавања и повећања запошљивости младих”, као и резултати анализе „Процена области, опсега и ефеката локалних планова за запошљавање у периоду 2010-2016. године”.

Резултат састанака представљају заједнички закључци, који имају форму својеврсних смерница за креирање политике запошљавања на основу потреба локалног тржишта рада, укључујући и предлоге за даље правце развоја сарадње са и међу јединицама локалне самоуправе. Развијени су Предлог пословника о раду локалног савета за запошљавање, Смернице за израду локалних акционих планова за запошљавање и Водич за међуопштинско планирање политике запошљавања које су представљене током дводневног циклуса обука за представнике Националне службе за запошљавање и локалних савета за запошљавање који је реализован уз подршку ИПА 2012 пројекта.

Резултат спроведене мере у 2017. години показује да су смањене регионалне разлике у стопама запослености и незапослености за категорију од 15 до 64 године у односу на 2014. годину., али не и у односу на 2016. Наиме, у 2014. години је разлика између највише и најниже стопе запослености износила 4.2 процентна поена, а разлика између највише и најниже стопе незапослености – 5, док је у 2016. години разлика између највише и најниже стопе запослености износила 3.6 процентна поена, а разлика између највише и најниже стопе незапослености – 1,3[[56]](#footnote-56). У 2017.години највишу стопу запослености 49% има Београдски регион , а најнижу од 45% регион јужне и источне Србије. Разлика је 4 процентна поена. У истој години најмању стопу незапослености 11,7% има регион Војводине , а највишу 14,6% регион јужне и источне Србије. Разлика је 2,9 процентна поена.

**Мера 3.7 Континуирано оспособљавање чланова локалних савета за запошљавање и осталих органа општина, као и радника општинских управа и филијала Националне службе за запошљавање**

Крајем 2016. године, а уз подршку Пројекта техничке подршке ИПА 2012 обучено је 42 представника локалних савета за запошљавање, јединица локланих самоуправа и Националне службе за запошљавање за израду локалних акционих планова запошљавања на основу стања и кретања на локалном тржишту рада. Додатна подршка пружена је од стране наведеног пројекта кроз израду документа „Процена области, опсега и ефеката активних програма тржишта рада, са фокусом на угрожене категорије, који се спроводе путем локалних акционих планова запошљавања у периоду 2010–2016. године”.

Споразум о уређивању међусобних права и обавеза у реализацији програма или мера активне политике запошљавања, Национална служба за запошљавање потписала је са 84 јединица локалние самоуправе, док је тај број у 2014. био 53. Поред наведеног, Национална служба за запошљавање је са 54 јединицелокалние самоуправе, које су у својим буџетима обезбедиле 431.463.531,64 динара и самостално финансирале неке програме, закључила споразуме о техничкој сарадњи ради реализације програма или мера. Овим резултатима је умногоме премашен првобитно зацртан циљ од 10% повећања броја општина које спроводе локалне акционе планове за запошљавање на годишњем нивоу.

У 2014. години, с обзиром на недовољна финансијска средства за спровођење програма и мера активне политике запошљавања, није реализован програм суфинансирања програма и мера активне политике запошљавања предвиђених локалним акционим плановима запошљавања средствима из буџета Републике Србије Међутим, Национална служба за запошљавање је склопила 53 споразума о техничкој сарадњи са јединицама локалне самоуправе. Средстава за реализацију програма и мера активне политике запошљавања јединице локалне самоуправе планирале су у својим буџетима у износу од 553.749.083,64 динара. На овај начин у мере је укључено 2.221 незапослено лице и то: 488 лица у програм јавних радова, 610 лица у програм стручне праксе, 11 лица у програм приправника, 50 лица у програм обуке на захтев послодавца, 489 незапослених лица је започело сопствени посао доделом субвенције за самозапошљавање, док су 573 незапослена лица засновала радни однос код послодавца уз субвенцију за отварање нових радних места. Током 2016. године је издвојено 270.648.395,52 динара из буџета Републике Србије и 289.810.817,60 динара из буџета јединица локалне самоуптаве, док су 431.463.531,64 динара јединице локлане самоуправе издвојиле за самостално финансирање спровођење програма и мера активне политике запошљавања.

Министарство за рад, запошљавање, борачка и социјална питања и Национална служба за запошљавање су у периоду мај - јул 2017. године, уз подршку Тима за социјално укључивање и смањење сиромаштва, пројекта техничке подршке из ИПА 2012 програмског циклуса и ГИЗ-а реализовали четири регионална састанка на тему „Улога јединице локалне самопураве у остваривању циљева политике запошљавања“ са представницима јединица локалних самоуправа и локалних савета за запошљавање. Током састанка, представљени су стање и изазови на локалним тржиштима рада, укључујући и информације и примере добре праксе у реализацији локалних акционих планова за запошљавање , новине у области политике запошљавања. На састанцима је учешће узело 166 представника из 70 јединица локалне самоуправе , филијала и Дирекције Националне службе за запошљавање , Министарства за рад, запошљавање, борачка и социјална питања , других инситуција и социјалних партнера, донатора и експерата.

У односу на 2014. годину, повећан је број јединица локалних самоуправа са којима су у 2016. и 2017. години закључени споразуми о уређивању међуобних права и обавеза у реализацији програма или мера активне политике запошљавања.

У 2017. укупно је закључено 152 споразума, од тога 109 споразума о суфинансирању програма или мера, а 43 споразума о техничкој подршци.[[57]](#footnote-57) Број општина које спроводе локалне акционе планове за запошљавање у 2017. години је више него двоструко већи од планираног (71).

У 2017. години укупно издвојена средства износе 1.304.994.356,21 динара (за суфинансирање програма и мере активне политике запошљавања из буџета Републике Србије издвојено је 441.794.099,70 динара, а из буџета јединица локалних самоуправа 495.874.418,97 динара, док је по техничкој подршци из буџета јединица локалних самоуправа издвојено укупно 367.325.837,54 динара).[[58]](#footnote-58) И овај показатељ је више него двоструко премашен у 2017. за коју је пројектовано повећање износило 670.036.391,00 динара.

Мера је у потпуности испуњена у извештајном периоду, али је предвиђено њено континуирано праћење до 2020.

**МЕРЕ КОЈЕ ЋЕ ДОПРИНЕТИ СМАЊИВАЊУ СТРУКТУРНЕ НЕЗАПОСЛЕНОСТИ**

**Мера 3.8 Креирање и усмеравање програма додатног образовања и обука тако да боље одговарају на потребе незапослених са нижим степеном образовања, у складу са потребама тржишта рада на локалу, а акценат ставити на практични део обуке**

Годишњим програмом додатног образовања и обуке, који је саставни део националног акционог плана за запошљавање,, утврђују се програми и мере додатног образовања и обуке који се реализују у предметној години, односно програми и мере којима лица стичу нова знања, вештине и радно искуство. Овај програм заснива се на анализи потреба тржишта рада, односно потреба послодаваца у погледу потребних знања и вештина неопходних за обављање конкретних послова, утврђених у контактима са послодавцима. У складу са тим реализоваће се додатно образовање и обуке за она подручја рада у којима постоји дефицит знања и вештина.

Када су у питању лица са нижим нивоима образовања, фокус је на укључивању у програме стицања практичних знања, обуке за тржиште рада, обуке за познатог послодавца и функционално основно образовање одраслих.

У 2017. години опредељен износ за реализацију програма додатног образовања и обуке износио је 1.037.920.000,00 динара, од чега је утрошењно 696.309.167,54 динара.

На дан 31.12.2017. године на евиденцији незапослених налазило се 204.707 лица без квалификација или са ниским нивоом квалификација[[59]](#footnote-59) што је нешто више од пројектованог броја за ову извештајну годину (200.136). Показатељ је у овом случају смањен број неквалификованих/нискоквалификованих лица на евиденцији Националне службе за запошљавање у односу на 2014. годину (233.429) за 5% на годишњем нивоу.

Слично је и код другог показатеља који представља смањен број лица са средњом стручном спремом на евиденцији Националне службе за запошљавање у односу на 2014. годину (404.338) за 10% на годишњем нивоу. На дан 31.12.2017. године на евиденцији незапослених налазило се 324.221 лице са средњим нивоом квалификација,[[60]](#footnote-60) што је за преко 30.000 лица више од пројектованог броја за ову извештајну годину (294.762).

**Мера 3.9 Креирање мера активне политике запошљавања за подстицање активације дугорочно незапослених лица**

Незапослена лица која посао траже дуже од 12, а посебно дуже од 18 месеци, утврђени су Националним акционим планом аза запошљавање за 2017. годину као категорија теже запошљивих лица и имала су приоритет приликом укључивања у програме и мере активне политике запољавања. Посебно су акцентовани у мери субвенције за запошљавање незапослених лица из категорије теже запошљивих (дугорочно незапослени млади), програмима додатног образовања и обуке.

Показатељ спроведених активности је повећан број лица укључених у програме додатног образовања и обука у 2017. години – 11.170 незапослених лица (7.572 жена)[[61]](#footnote-61) у односу на 2016. годину (7.986), и базну 2014. годину (3,422)[[62]](#footnote-62).

На дан 31.12.2017. године на евиденцији Националне службе за запошљавање налазило се 428.194 дугорочно незапослених лица (230.021 жена). Овај податак указује да је показатељ који предвиђа смањен број дугорочно незапослених лица на евиденцији Национлане службе за запошљавање у односу на 2014. годину за 2% на годишњем нивоу за 2017. годину испуњен у потпуности, а број лица нижи је од пројектованог за ову извештајну годину (477.254). У 2016. години је и смањен број дугорочно незапослених лица на евиденцији Нционлане службе за запошљавање на 470.474, што је смањење од 6% у односу на 2014. годину, када је био 507.074[[63]](#footnote-63).

**Циљ 4: Унапређење положаја младих на тржишту рада**

**МЕРЕ НЕОПХОДНЕ ЗА СМАЊЕЊЕ БРОЈА МЛАДИХ КОЈИ НИСУ ЗАПОСЛЕНИ, НИТИ СУ У СИСТЕМУ ОБРАЗОВАЊА И ОБУКЕ (NEET) И НЕЗАПОСЛЕНОСТИ МЛАДИХ**

**Мера 4.1 Унапређење програма приправништва и стажирања попут програма стручне праксе с циљем да се младима који излазе из школе обезбеди прво радно искуство**

Укупан број младих укључен у програм Стручне праксе у 2016. години је 3.530, од којих је 2.291 жена.

Кроз пројекат „Повећање ефикасности политике запошљавања према угроженим групама“ (ИПА 2012) у прогам приправника (првенствено у руралним срединама) укључено је 210 младих, од којих је 101 жена.

У 2017. години Национална служба за запошљавање је реализовала програм стручне праксе расписивањем једног општег јавног позива намењеног послодавцима који имају могућности и потребе да радно ангажују лица без радног искуства, а ради стицања знања за самосталан рад у струци и полагања стручног, приправничког или другог дефинисаног испита.

Показатељ спроведене мере је смањена стопа NEET за становништво узраста 15–24 године са 20% у 2014. и 17,7% у 2016. години[[64]](#footnote-64) на 17,2% у 2017.[[65]](#footnote-65) Мера је у испуњена како у 20 тако и у 2017. години, али је предвиђено њено континуирано праћење до 2020. године и даљи рад на унапређењу правног оквира и квалитета пракси[[66]](#footnote-66).

**Мера 4.2 Унапређење система информисања младих о могућностима за деловање у областима образовања, запошљавања, омладинског предузетништва, о евроинтеграцијама и коришћењу ЕУ фондова и другим областима (кроз подршку раду Канцеларија за младе и Фонда за младе таленте)**

У циљу унапређивања система информисања младих о могућностима за деловање у областима запошљавања, Национална служба за запошљавање је реализовала више активности.

У сарадњи са школама и другим релевантним актерима у области запошљавања на регионалном нивоу Национална служба за запошљавање је узела учешће на 21 сајму и другим манифестацијама из области каријерног вођења и саветовања. Од тог броја, 10 сајмова је реализовано у организацији или су организацији филијала/служби Националне службе за запошљавање, а 11 манифестација у организацији других партнера.

Такође, услуга информисања о могућностима за развој каријере као континуирана активност се обављала и у три Центра за информисање и професионално саветовање ( Београд, Нови Сад и Ниш). У извештајном периоду, 3.346 лица је користило 5.230 услуга непосредног информисања у Центру за информисање и професиоално саветовање. Током 2016. године отворено је 20 нових Центара за информисање и професионално саветовање (10 при локалним самоуправама на територији филијала Националне службе за запошљавање и 10 при филијалама Националне службе за запошљавање, уз подршку ИПА 2012 пројекта). Од јула 2016. године, у новоотвореним центрима за информисање и професионалне саветовање услуге информисања о могућностима за развој каријере користило је 5.141 лице.

Осим тога, дистрибуирана је штампана и електронска верзија „Водича за избор занимања и планирање каријере после основне школе“. Преко електронске интерактивне верзије Водича за избор занимања, планирање каријере после основне школе ([www.vodiczaosnovce.nsz.gov.rs](http://www.vodiczaosnovce.nsz.gov.rs)), у извештајном периоду евидентирано је 80.458 посетилаца. Регистровано је 100.199 посета, од којих је 20.809 поновљених и 79.390 нових посета. Уочава се тренд повећања нових посета у односу на исти период претходних година. Већина регистрованих посетилаца се изјаснила да им је сајт био користан.

Показатељ спроведене мере је смањена стопа незапослености младих (15-24) са 47,1% у 2014. години на 31,9% у 2017. години.[[67]](#footnote-67)

О пруженој подршци Канцеларијама за младе и Фонду за младе у унапређењу система информисања младих у партнерству са омладнским организацијама цивилног друштва која је други показатељ успешности ове мере, нема података.

**Мера 4.3 Промовисање система целоживотног учења и развој програма за младе који су напустили школовање, односно за лица без квалификација, који би подразумевали обуке у комбинацији са субвенцијом послодавцу за запошљавање**

У току 2016. године је:

* Број младих укључен у програм стицања практичних знања био 54, од којих су 22 жене. Број лица без кваликација и нискоквалификованих укључених у овај програм био 156, од којих је 68 жена.
* Број младих укључен у програм обука за тржиште рада био 481, од којих је 299 жена. Број лица без кваликација и нискоквалификованих укључених у овај програм био 87, од којих су 62 жене.
* Број младих укључен у програм обука на захтев послодавца био 250 (136 жена). Број лица без кваликација и нискоквалификованих укључених у овај програм био 136 (112 жена).
* Број младих укључен у програм функционалног основног образовања одраслих био 511 (246 жена). Број лица без кваликација и нискоквалификованих укључених у овај програм био 1.433 (777 жена).

Резултат спроведене мере је повећање броја лица који користе системе целоживотног учења са 1223 у 2014. години на 1296 у 2016. години[[68]](#footnote-68).

У оквиру пројекта „Подстицање запошљавања младих” који се спроводи у сарадњи са Немачком организацијом за међународну сарадњу (ГИЗ), спроведене су стручне обуке намењене незапосленим младима узраста 18-35 година старости, укључујући младе који припадају теже запошљивим друштвеним групама (млади Роми, повратници, млади са нижим нивоом образовања, млади који су напустили школовање, млади са инвалидитетом). Циљ примене ове мере је да се младима омогући стицање одговарајућих знања и способности неопходних за обављање одређених занимања и тиме повећају њихове шансе за проналазак посла. Спроведена су два типа стручних обука - обуке за тржиште рада и обуке за познатог послодавца, које су покривале различите профиле.

Спроведене су стручне обуке за завариваче, руковање тешким грађевинским машинама, завршне радове у грађевинарству, угоститељство, припремање и услуживање хране, делатност неге и пружање личних услуга (фризери), рад са старим лицима (геронто домаћице) и грађевинарство. Такође је спроведена онлајн обука за дигитални маркетинг и односе са јавношћу која је за циљну групу имала младе незапослене мајке.

Обуке за познатог послодавца се спроводе у сарадњи са компанијама/фирмама које су исказале потребу за радницима одређених профила. Током 2017. године реализоване су обуке у текстилној индустрији (компанија Фалке), прерађивачкој индустрији (оператери у производњи у компанији Леони), као и курсеви страних језика (компанија Сајтел) и обуке за завариваче (компаније AD Wood Свилајнац, Алфа Плам и Aliaxis). Поред тога, реализована је обука за оператере на машини за штампање текстила коју су похађали млади са сметњама у развоју, у сарадњи са удружењем Ментално недовољно развијених особа Звездара.

Резултат спроведене мере је прошле године било повећање броја лица који користе системе целоживотног учења са 1223 у 2014. години на 1296 у 2016. години[[69]](#footnote-69).

Према прилогу Националне службе за запошљавање за 2017. годину, само 492 младих је узело учешће у стручним обукама.[[70]](#footnote-70)

**Мера 4.4 Развој концепта студентских послова са ограниченим бројем радних сати у недељи ради активације**

Ова мера је непотпуна па је предлог Министарства за рад, запошљавање, борачка и социјална питања да се мера укине или ревидира, при чему је неопходно укључивање Министарства привреде и Савеза омладинских и студентских задруга, при формулисању индикатора, надлежних институција и рокова.

**Мера 4.5 Даљи развој система раног профилисања незапослених младих у Националној служби за запошљавање**

Пакет услуга за младе подразумева сет корака које Национална служба за запошљавање, за сваку младу особу пријављену на евиденцију незапослених лица, реализује са циљем превенције застаревања компетенција (знања и вештина), од значаја за конкурентно иступање на тржишту рада и спречавања преласка у дугорочну незапосленост, међу којима је и процена запошљивости лица, утврђивање индивидуаланог плана запошљавања и мера које су најпогодније за активацију и подизање запошљивости младих, посредовање у запошљавању или укључивање у мере активне политике запошљавања које могу допринети запошљавању.

Утврђивањем индивидуалног плана запошљавања лица добијају основне смернице за активно тражење посла: дефинишу се занимања у којима ће се лицу посредовати, односно у којима ће тражити посао, активности које треба да предузму, као и програми у које ће се укључити. Утврђивању индивидуалног плана запошљавања, претходи вршење процене запошљивости лица – саветник за запошљавање врши анализу усклађености каратеристика лица, релевантних за поступак запошљавања, са захтевима тржишта рада. Обавеза саветника за запошљавање је да незапосленом лицу, у кладу са утврђеним потребама, предочи све могућности које су му на располагању у циљу што бржег запошљавања.

Програми стручне праксе предвиђају стицање практичних знања и вештина кроз обављање конкретних послова без заснивања радног односа код послодавца. Програмом стручна пракса обухваћено је 3.530 (2.291 жена). Учешће младих у укупном броју теже запошљивих укључених у ову меру износи 83,83%.

Услуге каријерног вођења и саветовања укључују спровођење различитих програма, мера и услуга из области каријерног вођења и саветовања за младе (како оне у систему средњег и високог образовања тако и за младе ван тог система). Услуге саветовања о могућностима за развој каријере користило је 6.764 младих до 30 година. У тренинг самоефикасности је било укључено 725 лица, а у радионицу за превладавање стреса услед губитка 105 лица из категорије младих до 30 година.

У склопу процеса унапређења квалитета услуга које се пружају незапосленим лицима (уз подршку пројекта Светске банке), односно усвајања метода и техника стручног саветодавног рада са незапосленим лицима, додатно ће се унапредити процес процене запошљивости незапослених лица (укључујући и младе).

У складу са одредбом члана 18. Закона о запошљавању и осигурању за случај незапослености („Сл. гласник РС“, бр. 36/09, 88/10, 38/15) систем интерног сертификовања у Националној служби за запошљавање је уведен доношењем Правилника о изменама и допунама Правилника о стручном усавршавању и оспособљавању и увођењу у посао запослених у Националној служби за запошљавање број 0011-15-1/17 од 28. 2. 2017. године којим је прописана обавеза интерне сертификације запослених који су распоређени на пословима саветника за запошљавање/саветника за запошљавање особа са инвалидитетом у циљу провере њихове стручне оспособљености. Овај правилник ступио је на снагу дана 09. 3. 2017. године.

**Мера 4.6 Развој иновативних модела и сервиса за подршку запошљавању младих на локалном нивоу кроз широко партнерство локалних партнера - образовних институција, Националне службе за запошљавање, пословног и цивилног сектора**

Тим за социјално укључивање и смањење сиромаштва реализовао је два јавна конкурса 2016-2017. године са циљем подршке иновативним моделима за запошљавање младих кроз развој међусекторских партнерстава[[71]](#footnote-71). Приоритетне области конкурса су:

* Креирање радних места кроз предузетништво, унапређен приступ информацијама, образовање и тренинге, саветовање у области бизниса и менторство,
* Запошљивост младих, мобилност и флексибилност кроз стручне праксе у МСП сектору, омладинским организацијама и организацијама цивилног друштва, али и кроз могућности за учење преносивих и генеричких вештина,
* Предузетничко учење за младе кроз формално и неформално образовање,
* Запошљивост и мобилност младих који припадају тзв. НЕЕТ категорији (млади који су незапослени, не школују се нити се усавршају кроз систем обука),
* Запошљивост младих који се суочавају са додатним препрекама на тржишту рада (млади без квалификација, Роми/Ромкиње, млади са инвалидитетом, млади са руралних подручја, млади који су изашли иѕ система социјалне заштите, млади који живе са ХИВ вирусом, али и остале категорије младих које су препознате у најрелевантнијим стратешким документима Републлике Србије.

Подршка међусекторској сарадњи је била пружена кроз три различита модела:

* Подршка раном развоју иновативних приступа запошљавања младих како би се нека идеја која боље одговара на проблем у заједници разрадила до фазе да може да се пилотира/спроводи
* Подршка унапређењу иновативних приступа запошљавања младих, како би се иновативно решење које је разрађено применило, или ако се већ спроводи додатно унапредило (разрадом оних сегемената који су се показали као потребни на основу научених лекција током спровођења)
* Подршка расту и ширењу односно скалирању иновативних приступа запошљавању младих, који су се показали успешним у пракси.

Укупно је подржано 19 пројеката - иновативних модела за запошљавање младих, у вредности 300.000 швајцарских франака а обухваћено је преко 300 младих. Урађена је и периодична евалуација програма у 2017. години[[72]](#footnote-72).

Министаство омладине и спорта је реализовало јавни конкурс у 2017. години са следећим темама:

* креативно менторство, промоције креативних индустрија;
* формирање ученичких компанија;
* развој технолошког предузетништва код младих кроз практичан рад на развоју технолошких стартапова;
* успостављање модерног креативног простора за заједничко деловање који представља мултидисциплинарну платформу која подстиче развој креативне економије, пружа услуге пословне инкубације и успоставља дијалог између савремених тенденција;
* обуке у области дигиталног маркетинга;
* развој механизма за повећање запошљивости и запослености младих кроз мултидисциплинарни и двојезични програм обуке из области информационих технологија, језика средине и "job shadowing";
* међународно умрежавање са омладинским социјалним предузетницима;
* подршка иновативним приступима који доносе решавању проблема запошљавања младих особа са инвалидитетом;
* успостављање и тестирање иновативног модела подршке развоју студентских бизнис иницијатива.

Такође, кроз пројекат који Министарство омладине и спорта реализује у сарадњи са ГИЗ-ом „Подстицање запошљавања младих”, дефинисана су четири модела за подстицање запошљавање младих:

* подстицање запошљавања младих у хабовима;
* подстицање запошљавања младих у руралним срединама;
* регионално (међуопштинско) планирање политике запошљавања;
* унапређење услова за запошљавање кроз сарадњу образовања и привреде.

Сваки од модела се заснива на искуству које је пројекат стекао у примени иновативних приступа. Младима који започињу самосталан посао у хабовима су омогућени стимулативни услови и подршка у успостављању, вођењу и развоју њиховог посла кроз обуке и менторство. У руралним срединама су у 2017. години младима била на располагању подршка кроз задруге у којима им је омогућено боље учешће, опрема и нова знања и вештине да своје пословне идеје реализују. Кроз регионално планирање запошљавања, пилотирана је идеја да се више општина повеже и заједнички планирају запошљавање. Кроз сарадњу образовања и привреде омогућено је боље дефинисање обука, унапређење услова за реализацију обука и самим тим боља припрема младих за запошљавање.

За ову меру планирано је 95.000.000,00 динара, од којих је потрошено 53.259.627,30 динара.

Током 2017. године развијено је 13 иновативних модела за подршку запошљавању младих, у оквиру којих је обухваћено 2.428 младих.[[73]](#footnote-73)

**Мера 4.7 Промовисање и даљи развој система каријерног вођења и саветовања у Републици Србији**

У оквиру пројекта „Повећање делотворности политике запошљавања према угроженим групама” током 2016. године отворено је укупно 20 нових центара за каријерно вишење и саветовање (10 при локалним самоуправама: Лозница, Краљево, Нови Пазар, Крушевац, Ниш, Пирот, Ужице, Лесковац, Косовска Митровица и Ваљево и 10 при филијалама Национлане службе за запошљавање: Кикинда, Зрењанин, Панчево, Јагодина, Шабац, Пожаревац, Крагујевац, Зајечар, Сремска Митровица и Чачак). Услуге непосредног информисања у новоотвореним центрима користило је 5.141 лице.

У циљу промовисања и даљег развој система каријерног вођења и саветовања, Национална служба за запошљавање је креирала нове Е-алате: игрицу „Каријерно путовање” и информатор „Шта да учим, шта да радим?” Е-игрица „Каријерно путовање” је намењена ученицима нижих разреда основних школа и има за циљ да подстакне ученике да активно и на време размишљају о избору занимања. Електронски информатор „Шта да учим, шта да радим?” пружа информације о образовним профилима, средњим школама, наставним плановима и описима занимања и намењен је ученицима и другим заинтересованим који су у процесу планирања каријере. Покренут је поступак за добијање дозволе за отварање 2 поддомена на сајту Националне службе за запошљавање за постављање елктронске -игрице и електронског информатора.

У оквиру пројекта „Подстицање запошљавања младих“ који спроводи ГИЗ, у 2016. успостављен је каријерни инфо центар у канцеларији за младе Стара Пазова, док су за 3 канцеларије за младе (Сремска Митровица, Ниш и Лесковац) одржане обуке и тренинзи са циљем унапређења услуга каријерног вођења и саветовања. Реализоване су обуке акредитованог програма „Од школе до посла” које се спроводе са наставницима средњих стручних школа у пилот окрузима и у Београду. Укључено је преко 80 школа које су успоставиле тимове за каријерно вођење и саветовање и примењују програм у раду са младима, 550 ученика је учествовало у дводневном вршњачком тренингу о каријерном информисању а преко 1.200 девојчица учествовало је у обележавању Дана девојчица – реални сусрети са светом рада, каријерно информисање, радионице и сл.

Национална служба за запошљавање је, у сарадњи са школама и другим актерима током 2017. године организовала и учествовала на 37 сајмова професионалне оријентације и сличних манифестација. У свих 23 центара за информисање и професионално саветовање, услуге непосредног каријерног информисања, током 2017. године, користило је 11.873 лица, двоструко више него у 2016. (5.141) у 20 центара за информисање и каријерно саветовање.. Дистрибуира се штампана верзија Водича за избор занимања и планирање каријере после основне школе. Такође, регистровано је 67.685 случајева коришћења електронске интерактивне верзије водича за избор занимања преко сајта Националне службе за запошљавање

У вези са предвиђеним индикаторима који се односе на број: а) основаних нових центара и тимова за каријерно вођење и саветовање при школама, факултетима, универзитетима, удружењима и канцеларијама за младе ; и б) међусекторских партнерстава на локалном нивоу у циљу пружања услуга каријерном вођења и саветовања младима, нема података.

**Мера 4.8 Побољшање пакета услуга за младе конкретизацијом мере којом се завршава укључивање лица у програме**

Пакет услуга за младе подразумева сет корака које ће Национална служба за запошљавање , за сваку младу особу пријављену на евиденцију незапослених лица, реализовати са циљем превенције застаревања компетенција (знања и вештина) од значаја за конкурентно иступање на тржишту рада и пада у дугорочну незапосленост.

Пакет услуга за младе обухвата:

1) процену запошљивости лица;

2) утврђивање индивидуалног плана запошљавања и мера које су најпогодније за активацију и подизање запошљивости младих;

3) посредовање у запошљавању или укључивање у мере активне политике запошљавања које могу допринети запошљавању (професионална оријентација и саветовање о планирању каријере, стручна пракса, субвенције за запошљавање и подршка самозапошљавању, програм функционалног основног образовања, стицање практичних знања и др.).

Резултат спроведене мере је повећање укључености младих у мере активне политике запошљавања са 45.184 у 2014. години на 57.059 у 2016[[74]](#footnote-74).

Током 2017. године није ревидиран концепт пакета услуга за младе[[75]](#footnote-75). Током 2017. године у мере активне политике запошљавања укључено је 56.617 незапослених младих (29.553 жена),[[76]](#footnote-76) што је више у односу на 45.184 незапослених у 2014., али не и у односу на 2016. када је број младих укључених у мере активне политике запошљавања био 57.059.

**ЉУДСКИ КАПИТАЛ И ВЕШТИНЕ**

**Циљ 1: Усклађивање исхода образовног система са потребама тржишта рада кроз повећање квалитета и релевантности образовања**

**Мера 1.1 Успостављање система Националног оквира квалификација у Србији (НОКС)**

У циљу успостављања интегрисаног Националног оквира квалификација у Србији ( у дањем тексту: НОКС) којим ће бити обухваћени сви нивои и врсте квалификација у 2016. године, предузете су следеће активности:

* Израда документа НОКС ушла је у фазу филализације. Наведеним документом биће утврђени сви елементи система НОКС (надлежна тела и институције, законски и финансијски оквир) и исти ће предствљати основу за припрему нацрта Закона о Националнеом оквиру квалификација у Србији.
* Национални савет за високо образовање и Савет за стручно образовање и образовање одраслих донели су одлуке којима су усвојени нивои и описи (дескриптори) нивоа квалификација (квалификације ће бити разврставане на 8 нивоа са поднивоима.).
* Уз подршку пројекта „Support to the European Qualifications Framework (EQF) National Qualifications Databases (NQD)” који се финансира из средстава Европске уније - Education, Audiovisual and Culture Executive Agency (ЕАСЕА) развијана је база националних квалификација. У извештајном периоду у базу је интегрисано око 100 квалификација, од чега 59 да стандардом квалификација. Након тестирања базе и израде сајта НОКС очекује се да иста буде доступна и широј јавности.

За потребе рада Секторских већа развијена су 4 профила сектора. За секторе пољопривреда, производња и прерада хране односно електротехника и рачунарство, профили сектора развијени су уз подршку ИПА 2012 пројекта „Оснаживање капацитета система средњег стручног образовања за побољшање квалитета, обухвата и релевантности средњег стручног образовања”. За секторе Геологија, рударство и металургија, односно Туризам и угоститељство профили су припремљени уз подршку пројекта „Подршка спровођењу Програма реформи политике запошљавања и социјалне политике у Републици Србији са фокусом на политику запошљавања и повећања запошљивости младих“, фаза 1.

Резултат мере је и усвојен интегрисан НОКС за целоживотно учење. Наиме, Одлуком Националног савета за високо образовање бр. 15/2016-06 и Одлуком Савета за стручно образовање и образовање одраслих 611-00-00052/13/2016-03 предложено је утврђивање 8 нивоа квалификација.

Осим тога, база квалификација је у фази тестирања и по окончању тог процеса ће бити постављена на сајт НОКС-а и доступна јавности. Коначно, током 2016. године, урађена је студија за 4 профила сектора.

Према индикатору о успостављању система за признавање претходног учења, Закон о образовању одраслих („Службени гласник Републике Србије“, бр.55/13), предвидео је да стандарде и начин спровођења поступка за признавање претходног учења буде прописано одговарајућим правилником. У току је припрема за формирање радне групе за израду предлога наведеног правилника. Надлежност у овој области је такође и у Сектору за високо образовање, а Завод за унапређивање образовања и васпитања је припремио и доставио Министарству просвете, науке и технолошког развоја Концепцију признавања претходног учења коју је припремила мешовита међусекторска радна група, 2015. године.

Према последњем индикатору, успостављеном систему признавања страних квалификација, резултати спроведене мере су следећи:

Центар за професионално признавање иностраних високошколскиих јавних исправа, (ENIC/NARIC) Србија, почео је са процедуром признавања јавних исправа у циљу запошљавања 1. 10. 2015. године, коју су у претходном периоду спроводили универзитети у Републици Србији. Новина у протеклом периоду је то што је осмишљена и уведена посебна софтверска апликација за професионално признавање Центра за професионално признавање иностраних високошколскиих јавних исправа Србија, у оквиру које универзитетски професори - рецензенти дају финално мишљење и тим путем је унапређена и убрзана процедура. До сада је издато 1.870 решења о професионалном признавању, што је четвороструко већи износ од првобитно планираног на годишњем нивоу (500 решења годишње). Осмишљена је и примењена посебна софтверска апликација за Центар којом је знатно убрзана процедура професионалног признавања, јер универзитетски професори дају рецензије у електронском облику, у оквиру наведеног софтвера.

Осим тога, знатно је смањена такса за признавање у циљу запошљавања у односу на суму коју су за те сврхе у претходном периоду одређивали универзитети. Сада износи 3.500 динара. Нову таксу је одредио министар надлежан за област просвете, науке и технолошког развоја на основу Правилника (бр. 110-00-00374/2015-04) о висини таксе за професионално признавање страних високошколских исправа Министарства просвете, науке и технолошког развоја Републике Србије („Службени гласник Републике Србије“ 83/15 од 3.10.2015. године, .Напомињемо да су неке измене у процедури признавања већ примењене, на основу Закона о изменама и допуна Закона о високом образовању („Службени гласник Републике Србије“ број 99/14), чланови 104 и 105.

Новина у оквиру процедуре признавања, од оснивања центра, је задржавање изворног звања стеченог у матичној држави, а не додела новог локалног звања, што је у складу са Лисабонском конвенцијом и њеним препорукама

По подацима Министарства просвете, науке и технолошког развоја, у 2017. години , спровођене су следеће активности на успостављању система Националног оквира квалификација у Србији:

1. Припремљен је Нацрт закона о Националном оквиру квалификација Републике Србије;
2. успостављен је веб сајт НОКС и база квалификација која представља основ за успостављање Регистра;
3. у циљу оснивања секторских већа започете су активности на изради три профила сектора (образовање, грађевинарство и саобраћај) и изради студије о моделима финансирања секторских већа ;
4. програмиране су активности које ће бити реализоване кроз ИПА 2014, а које се односе на развијање система признавања претходног учења.
5. ENIC/NARIC Србија при Министарству просвете, науке и технолошког развоја представља део међународне мреже центара за информисање о признавању и признавање иностраних високошколских исправа.[[77]](#footnote-77)

Када је у питању показатељ који предвиђа успостављен систем признавања претходног учења, Законом о националном оквиру квалификација у Републици Србији дефинисано је се квалификације могу стећи и кроз поступак признавања претходног учења (1-3, 5 ниво НОКС и изузетно 4 ниво НОКС). На иницијативу Министарства просвете, науке и технолошког развоја, радна група Завода за унапређивање образовања и васпитања је урадила Предлог концепције признавања прехтодног учења -стратешки документ. Током 2016. и 2017. годин, формирана је радна група и урађен је Предлог стандарда услуга каријерног вођења и саветовања.[[78]](#footnote-78)

Планиран буџет за 2017. годину износио је 3.000.000,00 динара, од чега је потрошено 237.703,00 динара.

**Мера 1.2 Развој релевантних програма образовања и обучавање у складу са потребама тржишта рада и друштва у целини**

У сарадњи са партнерима интензивно се ради на изради програма образовања и обучавања у складу са потребама тржишта рада и друштва у целини. До сада је развијено 68 наставних планова и програма у стручном образовању заснованих на исходима учења. Од школске 2017/18. године у систем се уводи 19 образовних профила заснованих на дуалном моделу учења.

Према специфичним индикаторима, резултати спроведене мере су у 2016. години следећи:

1. У складу са захтевима тржишта рада развијено је у периоду 2014-2016 девет нових програма образовања заснованих на стандардима квалификација. До сада је укупно 59 оваквих програма, од чег је 50 развијено до краја 2014. године. Сви програми објављени у „Сл.гласник Републике Србије-Просветни гласник“ у периоду 2012–2016;
2. Број акредитованих студијских програма развијених у складу са стандардима квалификација и потребама тржишта рада није достављен за 2016. годину;
3. Предузетништво младих је у новим законима наглашено као једна од најважнијих међупредметних компетенција чиме су створени законски предуслови за активније функционисање ученичких задруга и ученичких компанија у основним и средњим школама у Републици Србији;
4. Преко 250 средњих школа укључено у програм Ученичка компанија у сарадњи са организацијом Достигнућа младих у Србији. Спроводи се континуирано образовање ментора ученичких компанија и учешће на домаћим и међународним такмичењима.
5. Успостављена су 2 модела предузетничког учења. Кроз Сервисни центар виртуелних предузећа функционише око 400 ученичких компанија у оквиру неколико образовних профила у подручју рада економија право и администрација[[79]](#footnote-79).
6. Високошколске установе, у оквиру Универзитета, организују Центре за развој каријере и световање студената свих Универзитета у Републици Србији, на којима се организују састанци са кандидатима где се детаљније упознају са пројектом и задужењима у оквиру различитих тимова упознају нпр. тим за промоцију, тим за логистику, тим за предузетништво итд.

Интензивно се ради на ширењу реализације практичне наставе у систему дуалног образовања. Од школске 2017/18 биће у примени нових 19 профила заснованих на дуалном моделу учења. Више од 1800 компанија показало заинтересованост за сарадњу са средњим школама на овом пољу[[80]](#footnote-80).

Министарство просвете, науке и технолошког развоја извештава у вези са овом мером да је 2017. године у области дуалног образовања:

* Усвојен Закон о дуалном образовању („Службени гласник Републике Србије“ број 101/17) којим се регулише дуално образовање у Србији, постављају циљеви, принципи дуалног образовања, права и обавезе страна које учествују у реализацији дуалног образовања.
* Имајући у виду усвојени Закон о дуалном образовању (новембар 2017. године) за школску 2017/2018. годину Министарство просвете, науке и технолошког развоја креирало и модернизовало 19 образовних профила по дуалном моделу реализације наставе и 43 образовна профила са елементима дуалног образовања у областима цивилног и војног ваздухопловства, машинства, електротехнике, дрвне и металске индустријe. У школској 2017/2018. учење кроз рад реализовано је у 205 компанија, укупно 128 школа је било укључено у дуално образовање (50 школа са дуалним образовним профилима и 78 школа са елементима дуалног образовања) а уписано је 4559 ученика од чега 1482 ученика по дуалном моделу и 3077 а елементима дуалног образовања. За све ове профиле израђени су стандарди квалификација, планови и програми наставе и учења засновани на исходима.
* За школску 2017/2018. годину Министарство просвете, науке и технолошког развоја припремило низ нових образовних профила, иновирало и осавременило неке који су од раније у систему а неке од профила који су били реализовани у статусу огледа превело у редован систем.
* Имајући у виду усвојени Закон о дуалном образовању део ових профила припремљен за изведбу у дуалном концепту учења.
* За све ове профиле израђени су стандарди квалификација, планови и програми наставе и учења засновани на исходима као и модерни нормативи простора, опреме и наставних средстава и врсте стручне спреме наставника, стручних сарадника и помоћних наставника. Очекује се да ови нови планови и програми наставе и учења обезбеде развој кључних компетенција а посебно оних везаних за предузетништво.
* Развијен програм наставе и учења за први разред гимназије који је исходно оријентисан.
* Уведен принцип изборности и програми који су изборни су припремљени на основу кључних компетенција.
* Реализована обука за све наставнике који ће реализовати програм првог разреда

У Националном савету за високо образовање који се бави развојем и квалитетом високог образовања два члана се именују на предлог Привредне коморе Србије. У управном одбору Националног акредитационог тела два члана предлаже Привредна комора Србије. Високошколска установа у оквиру своје делатности може реализовати програме образовања током читавог живота ван оквира студијских програма за које је добила дозволу за рад. Ради стручног оспособљавања лица са стеченим средњим образовањем за укључивање у радни процес, изводи се кратки програм студија који има јасно дефинисану структуру, сврху и исходе учења и за који се издаје сертификат о завршеном кратком програму студија и стеченим компетенцијама.[[81]](#footnote-81)

Према специфичним индикаторима, резултати спроведене мере су следећи:

1. У складу са захтевима тржишта рада развијено је у периоду 2014-2017 62 програма образовања заснованих на стандардима квалификација. До 2016. је било укупно 59 оваквих програма, од чега је 50 развијено до краја 2014. године. Сви програми објављени у „Сл.гласник РС-Просветни гласник“ у периоду 2012–2017;[[82]](#footnote-82)
2. До 2017. године успостављена су 2 модела предузетничког учења. Није достављен број модела предузетничког учења закључно са 31.12.2017. Према матрици за праћење испуњености циљева и мера из ЕСРП за 2017. годину пројектовано је 4 модела.
3. Успостављена су два модела реализације практичне наставе:
   1. Заснован на пракси у школи – школске радионице, кабинети и лабораторије.
   2. Заснован на учењу кроз рад у компанији. Примена закона о дуалном образовању. 19 профила реализује се у дуалном 6концепту. Преко 200 компанија укључено у процес. (У 2018 број компанија нарастао на преко 600, по званичним подацима ПКС).[[83]](#footnote-83) Према прошлогодишњем извештају, у 2016. више од 1800 компанија показало заинтересованост за сарадњу са средњим школама на овом пољу[[84]](#footnote-84).

**Мера 1.3 Унапређење квалитета иницијалног образовања, стручног усавршавања и професионалне сарадње наставника на свим нивоима образовања**

Стручно усавршавање запослених у средњим школама реализује се у складу са правилником. Каталог одобрених програма покрива све потребне и заступљене области. За посебно важне аспекте и у циљу припреме наставнике за увођење новина акредитују се програми уз одобрењу министра. Ови програми су, за разлику од других које финансирају ЈЛС, бесплатни за учеснике. У току јесени очекује се нови конкурс за акредитацију програма стручног усавршавања. Сарадња наставника одвија се кроз различите форме, у средњем образовању водећу улогу имају Заједнице стручних школа али такође и стручна друштва за поједине предмете и предметне области. Важан аспект сардње наставника реализује се кроз програме републичних такмичења у свих школских дисциплина. Министарство просвете, науке и технилошког развоја је у школској 2016/17. години финансирало републичка и међународна такмичења ученика средњих школа са 25.000.000, 00 динара.

У склопу ове мере, успостављен је систем иницијалног образовања наставника. Наиме, члан 64. Закона о високом образовању (''Службени гласник РС'', бр. 76/05, 100/07-аутентично тумачење, 97/08, 44/10, 93/12, 89/13, 99/14, 45/15-аутентично тумачење, 68/15 и 87/16), прописује да у звање наставника може бити изабрано лице које има одговарајући стручни, академски, односно научни назив и способност за наставни рад. Ближи услови за избор у звање наставника утврђују се општим актом високошколске установе, у складу са препорукама Националног савета из члана 11.став 1. тачом 13) овог закона.

У вези с индикатором - проценат наставника који су стекли звање напредовањем, према подацима из маја 2017. године, укупно 333 наставника је стекло звање напредовањем и то: 313 прво звање – педагошки саветник и 20 – друго звање – самостални педагошки саветник. Очекује се да ће након доношења аката о повећању зарада наставника са звањима, постојећи број бити видљиво повећан (до 3%), јер у овом тренутку у систему ради значајан број наставника који имају услове за звања, али не покрећу поступак јер нису мотивисани. Проценат наставника који су стекли звање напредовањем је у 2014. години био манји од 1, а у 2016. – мањи од 0,3%[[85]](#footnote-85).

**Мера 1.4 Успостављање система осигурања квалитета образовања и обучавања на свим нивоима**

Завршни испит на крају основног образовања и васпитања организују и прате Министарство просвете, науке и технолошког развоја и Завод за вредновање квалитета образовања и васпитања у складу са својим надлежностима. Ради квалитетног спровођења испита сви актери користе Стручно упутство за спровођење завршног испита који садрже прецизан опис корака, процедура и одговорности учесника у процесу. Ученици на крају основног образовања и васпитања полажу завршни испит – писаним путем, решавањем три теста: математика, српски/матерњи језик и комбиновани тест (историја, географија, биологија, физика и хемија).

Правилник о стандардима квалитета рада установа је ступио на снагу 10.08.2018. године, а објављен је у "Службеном гласнику Рпублике Србије - Просветни гласник", бр. 14/2018.

У циљу осигурања квалитета учења кроз израђена су три правилника: Правилник о програмима обука за инструкторе и условима за полагање испита за инструкторе, Правилник о начину распоређивања ученика за учење кроз рад, Правилник о ближим условима о начину рада активностима и саставу тима за каријерно вођење и саветовање ученика у дуалном образовању.

Такође, у циљу осигурања квалитета инструктори ће похађати обуку након које ће полагати испит и када га положе добити лиценцу за реализовање учења кроз рад. Програм обуке за инструкторе креира Завод за унапређивање образовања и васпитања док ће ближе услове обуке и лиценцирање прописати министар кроз правилник који ће ускоро бити завршен. Инструктор континуирано сарађује са координатором учења кроз рад у циљу квалитетног реализовања учења кроз рад.

Према индикаторима за ову меру, резултати су следећи:

1. Унапређени стандарди за рад установа образовања и васпитања: у 2016. развијена су 2 документа који су подршка ревизији стандарда и процедура вредновања квалитета рада установа. Извршен преглед литературе и истраживања релевантних за стандарде и процедуре спољашњег вредновања. Реализовано 5 консултативних састанака екстерних евалуатора и просветних саветника за вредновање и стручно-педагошки надзор. У припреми формирање радних група за ревизију стандарда квалитета рада установа . Завод за унапређење образовања и васпитања је припремио и доставио Министарству просвете, науке и технолошког развоја додатне стандарде и индикаторе квалитета рада стручних школа и школа за образовање одраслих 2013. године. Сваки нови позив за подношење понуде праћен је савременим правилником о простору, опреми и наставним средствима неопходним за његову успешну реализацију. Решења за верификацију школе добијају у тренутку када задовоље ове виское критеријуме. Дакле перманентно се унапређују стандарди за имплементацију програма образовања и обучавања.
2. Унапређени стандарди за имплементацију програма образовања и обучавања (према прилогу достављеном за 2016.):
   1. нови стандарди за имплементацију наставних планова и програма са аспекта опреме, простора као и врсте образовања наставника и помоћних наставника стручних предмета у средњем стручном образовању по подручјима рада и образовним профилима (32) донети су и објављени у „Сл.гласнику РС-Просветном гласнику“ у периоду 2015-2016;
   2. нови стандарди за имплементацију наставних планова и програма са аспекта опреме и простора за основно образовање и средње опште образовање као и општеобразовне предмете у средњем стручном образовању припремљени су и достављени министарству али нису објављени;
   3. Правилници о врсти образовања наставника у основној школи и гимназији као и наставника општих предмета у средњем стручном образовању објављени у „Сл.гласнику РС-Просветном гласнику“ у периоду 2015-2016;
3. Успостављен систем акредитације места за реализацију праксе у стручном образовању и обучавању: Правилник на ову тему донет је 2018. године и процес акредитације је започет.
4. Успостављање система праћења и вредновања образовања на свим нивоима:
   1. Све школе и предшколске установе су вредноване у претходних пет година. На основу анализе првог циклуса спољњег вредновања, поред ревизије оквира за вредновање приступа се и унапређивању процедура и предвиђа доношење новог Правилника о вредновању установа.
   2. У области високог образовања зспостављено је Национално акредитационо тело са седиштем у Београду, које врши проверу квалитета високог образовања континуирано кроз периодичне циклусе спољашње провере квалитета високошколских установа и студијских програма на четири године и акредитацију високошколских установа и студијских програма на седам година.
5. Резултати завршних испита у основном и средњем образовању**:**
   1. на крају основног образовања и васпитања школске 2016/2017. године – резултати завршног испита за 63.111 ученика који су наставу похађали на српском језику и приступили испиту у јуну 2017. године:[[86]](#footnote-86)
      1. Просечно постигнуће ученика на тесту из српског језика, изражено у бодовима, износи 13,47, из математике 10,79, а на комбинованом тесту износи 11,19 од могућих 20 бодова. У прилог томе да је тест из српског језика био лакши говори и налаз да три четвртине ученика успева да реши половину задатака, док је то случај са нешто мањим бројем ученика на другим тестовима.
      2. Анализа постигнућа ученика на нивоу округа указује да половина округа остварује исподпросечна постигнућа на сва три теста. Када се ради о тесту знања из математике и српског језика, у отприлике трећини округа резултати су на нивоу просечних, док је то случај са мањим бројем округа на комбинованом тесту. Рашки 2 – Нови Пазар, Пчињски, Нишавски округ и Град Београд остварују изнадпросечна постигнућа на свим тестовима. Нису утврђена велика одступања у постигнућима ученика унутар округа, док су разлике између округа најизраженије на комбинованом тесту. Анализирајући постигнућа током година, уочава се да трећина округа константно има исподпросечна постигнућа. Премда би се очекивало да ученици из развијених општина остварују боља постигнућа, резултати ученика из општина различитог степена развијености су прилично уједначени, изузев када се ради о најразвијенијим општинама. С обзиром на изузетно високе резултате које постижу ученици из појединих девастираних подручја, потребно је извршити додатна истраживања како би се утврдило шта је то што доприноси оваквим резултатима.
      3. Као и свих ранијих година, девојчице су успешније од дечака, при чему су разлике веће на тесту из српског језика него на друга два теста. Добијене разлике у корист девојчица су евидентиране како на републичком, тако и на окружном нивоу, али и у већини општина.
      4. Одличан успех на крају осмог разреда остварује скоро половина ученика, док сваки пети ученик има све петице.
      5. Велики број ученика има петице из предмета који су били тестирани, пре свега из биологије, географије и историје, а најмањи број њих из математике.
      6. Добијена повезаност између оцене и постигнућа на тесту указује на то да ученици који имају више оцене остварују боље резултате. Међутим, постоје размимоилажења у захтевима које различите школе постављају пред ученике за добијање исте оцене, што указује на то да би наставницима требало пружити додатну подршку у домену праћења и вредновања ученичких постигнућа.
      7. Број ученика носилаца дипломе „Вук Караџић“ је прилично висок, па је тако сваки седми свршени основац носилац овог признања. Просечно постигнуће вуковаца је више у односу на републички просек, али у неким окрузима поједини вуковци не досежу ни републички просек. Налази упућују да унутар појединих округа постоји велика варијабилност постигнућа вуковаца, посебно када су у питању резултати на комбинованом тесту.
      8. На основу података приказаних у извештају, формулисане су препоруке за унапређење програма испита, његовог спровођења и предложено је пружање мера подршке у оним подручјима у којима ученици остварују слабије резултате.
      9. Завод за унапређивање васпитања и образовања је у 2017. години израдио **15** програма и приручника матурских и завршних испитa.

Већ је поменуто да у је у систем стручног образовања до сада уведено 85 образовних профила.

До завршне године учења и услова за полагање завршног испита или стручне матуре у јуну 2018. дошло је 38 образовних профила.

У јуну 2017. години било је реализовано 25 завршних и матурских испита, тако да је током 2017/18. дошло до значајног напретка. У јуну 2019 овај број ће порасти на 48.

1. Резултати националних међународних тестирања: нема података за 2017. годину. Република Србија је узела учешћа у ПИСА тестирању 2018. године и резултати се очекују у 2019. години. Узорак је чинило 8500 ученика у 150 средњих и основних школа. Тестирана је и финансијска писменост и глобалне компетенције.
2. Успостављени унапређени стандарди акредитације у високом образовању: Национални савет за високо образовање донео је нови Правилник о акредитацији високошкоских установа и студијскигх прорама (''Службени гласник РС'', број 88/17) којим су прецизирани и допуњени ранији стандарди квалитета у високом образовању.

Из буџета је 2017. године за програмску активност: Техничка подршка завршном испиту и спровођење уписа у средње школе издвојено и потрошено 26.000.000,00 динара.

**Циљ 2: Повећање општег нивоа образовања становништва**

**Мера 2.1 Развој система целоживотног учења**

Формално образовање одраслих је добро конципирано и испланирано за сваку годину, чији Годишњи план образовања одраслих сваке године усваја Влада и објављује у Службеном гласнику. Даљи кораци: усвајање Правилника о садржају и начину вођења евиденције и издавању јавних исправа за формално основно образовање одраслих и организовање обуке за наставнике у основном образовању одраслих. .

Неформално образовање одраслих - Спровођење процедуре и давање решења министра за стицање статуса јавно признатог организатора активности образовања одраслих за сваки програм. Даљи кораци су успостављање лакше и брже процедуре у договору и у сарадњи са Заводом за унапређивање образовања и васпитања , израда допуне Правилника о ближим условима у погледу програма, кадра, простора, опреме и наставних средстава за стицање статуса јавно признатих организатота образовања одраслих.

Према индикатору о уделу одраслог становништва (25–64 годнне живоата) са стеченим средњим или терцијарним образовањем, добијају се подаци о укљученим одраслим особама без узрасног доба и то да је у току 2016. године 5.853 особе било укључено у основно обазовање одраслих, 2.801 особа је била укључена кроз ванредно образовање а 6.747 особа у програме квалификације и преквалификације[[87]](#footnote-87). Током 2014. године удео одраслог становништва је био 3,4%.

У 2017. настављено је са применом Правилника о ближим условима у погледу програма, кадра, простора, опреме и наставних средстава за стицање статуса јавно признатог организатора активности образовања одраслих („Сл. гласник Републике Србије“, бр. 89/2015).

Поред програма образовања током читавог живота високошколске установе могу да изводе и кратке програме студија ради стручног оспособљавања лица са стеченим средњим образовањем за укључивање у радни процес.[[88]](#footnote-88)

Према индикаторима за ову меру, резултати за 2017. годину су следећи:

1. Према индикатору о уделу одраслог становништва (25–64) са стеченим средњим или терцијарним образовањем тренутно не располажемо подацима.
2. Подаци о стопи завршавања терцијарног или еквивалентног образовања у добној групи 30–34 године такође нису доступни због недостатка података о узрасној доби.
3. Што се тиче успостављања законодавног оквира за акредитацију пружалаца и програма целоживотног учења, донет је Закон о образовању одраслих, као и Правилник о ближим условима у погледу програма, кадра, простора, опреме и наставних средстава за стицање статуса јавно признатих организатота образовања одраслих[[89]](#footnote-89).
4. Коначно, број акредитованих јавно признатих организатора образовања одраслих у 2016. је био 52, што је знатно више него што је предвиђено чак за 2017. годину. Током 2017. године је настављено са спровођењем процедуре одобравања програма од стране Министарства просвете, науке и технолошког развоја и Завода за унапређивање образовања и васпитања. У 2017. години Решење о одобравању статуса јавно признатог организатора активности образовања одраслих добило је 59 организација/установа.[[90]](#footnote-90)

**Мера 2.2 Повећање нивоа образовања у оквиру осетљивих група и смањење регионалних разлика**

У току 2016. године:

* Повећан је упис ученика припадника ромске националне мањине кроз доношење Правилника о мерилима и поступку за упис ученика – припадника ромскe националне мањине у средњу школу под повољнијим условима ради постизања пуне равноправности[[91]](#footnote-91), што је дало следеће резултате:
  + У школској 2016/17. години у средње школе је применом Програма афирмативне мере уписано 1.632 (840 М; 792 Ж) деце ромске националности;
  + Програмом афирмативног уписа на високо-школске установе чији оснивач је Република у школској 2015/16. години уписано је 96 студената (43 М; 53 Ж);
  + Кроз пројекат ИПА 2012 – ТАРИ, додељено је укупно 1020 стипендија ромским ученицима од првог до четвртог разреда средњих школа за шк. 2015/16 и 2016/17. године;
  + Менторска подршка – 201 ментор у школској 2015/16 и 2016/17;
  + Из буџета РС у школској 2015/16. додељено је 176 стипендија ромским ученицима који постижу одличан успех (од тога је 65% девојчица);
  + Из буџета је Министарства просвете, науке и технолошког развоја, за школску 2016-17. годину, доделило 150 ученичких стипендија ромским ђацима у средњој школи који постижу одличан успех (од тога је 60% девојчица).
* Донете су Смернице за прилагођавање пријемног испита особама са инвалидитетом које желе да се упишу на студије у оквиру мера афирмативне акције и у току 2016. године је уписан 501 ученик/ца са сметњама у развоју и инвалидитетом.
* Израђена је и Стратегија за социјално укључивање Рома и Ромкиња у Републици Србији за период од 2016. до 2025. године и започета координација израде АП за примену за две године[[92]](#footnote-92).
* Покренута је процедура за успостављено Заједничког тела у проширеном саставу за подршку социјалној инклузију и подршку раду и координацију надзора над радом интересорних комисија за процену образовне, здравствене и социјалне подршке детети и ученику.[[93]](#footnote-93)
* Успостављена је координација активности у процесу развоја концепција укључивања деце миграната/азиланата у формално и неформално образовање/праћење уписа.[[94]](#footnote-94)
* Започета је припрема активности усмерених на повећање квалитета и обухвата деце – припрема пројекта „Инклузивно предшколско васпитање и образовање“.[[95]](#footnote-95)
* Организована је подршка унапређивању квалитета васпитно-образовног рада са децом са сметњама у развоју кроз пројекат
* Унапређен је начин подршке деци у васпитно-образовним установама.
* У оквиру пројекта МАДАД развијени су стандарди, као и програм наставе и учења за српски као страни језик (за лица која су у потреби за азилом, али и лица у реадмисији).

Министарство просвете, науке и технолошког развоја у 2017. посебно издваја мере унапређења образовања ученика и студената ромске националности:

* **Стипендије, кредити, смештај и исхрана** - донет је Правилник о изменама и допунама правилника о ученичким и студентским кредитима и стипендијама, који је утврдио блаже критеријуме за доделу стипендија и кредита припадницима осетљивих друштвених група. На основу Конкурса за доделу ученичких и студентских кредита и стипендија за школску 2017/18. годину, одобрено је 303 ученичке стипендије за ученике ромске националности. Ромски едукативни фонд је у сарадњи са Министарством просвете, науке и технолошког развоја по завршеном конкурсу на који су имали право пријаве средњошколци ромске националности са просеком 2,5 – 3,5, одобрио 500 стипендија за школску 2017/18. годину. Један од резултата стипендирања средњошколаца је смањивање осипања ученика - од више од 7% на 3%, а значајно су повећана образовна постигнућа ученика стипендиста, посебно девојчица.
* **Програма афирмативне мере** уписа ученика ромске националности у средњу школу - у школској 2017/18. години применом Програма афирмативне мере уписано је 1969 ученика ромске националности у средње школе, док је у школској 2018/19. години применом афирмативних мера уписано 2220 ученика и ученица ромске националности. На високошколске установе у академској 2016/17. године уписано је 182 будућа студента ромске националности, 88 младића и 94 девојке, док је у академској 2017/18. години уписано 154, (71М, 83 Ж).
* **Педагошки асистенти** – у извештајном периоду од априла 2017. године изабрано је нових 50 основних школа које ће добити подршку у вису педагошког асистента, а недавно је новоизабраних 50 асистената прошло основу обуку. Поред 175 досдашњих педагошких асистената, сада их је у систему образовања 225. Додатно, због важности предшколског васпитања, акредитован је посебни програм за педагошке асистенте за рад у предшколским установама кроз сарадњу са међународном организацијом „Save the Children“ за северозападни Балкан и пројекат „Доступно и квалитетно образовање за девојчице и дечаке Роме” (2017-2018). Укључени су и васпитачи који су дипломирали на ромском језику на Високој струковној школи „Михајло Палов“ у Вршцу.
* **Ромски језик са елементима националне културе** Школске 2017/18. године овај изборни предмет се изучава у 79 основних школа са 2.860 ученика, док прелиминарни подаци показују да овај изборни програм у школској 2018/19. години похађа 2.459 ученика и ученица. Министарство просвете, науке и технолошког развоја је покренуло иницијативу да Висока струковну школе за васпитаче „Михајло Палов“, Вршац, за студенте који су стекли звање струковни васпитач (или струковних васпитач деце предшколског узраста), а који су део наставе слушали на ромском језику, изда Уверење о познавању ромског језика. Овим се унапредио наставни кадар који може да предаје изборни предмет ромски језик са елементима националне културе.

Према индикаторима за ову меру, резултати су следећи:

1. Уведени посебни програми подстицаја за образовање у локалним самоуправама где је ниво образовања најнижи: Оснажене су компетенције за квалитетно (инклузивно) образовање, као и стручним скуповима на тему инклузивног образовања и то за:
   * 127 републичких и општинских просветних инспектора,
   * 136 просветних саветника
   * 80 директора предшколских установа,
   * 250 стручних сарадника запослених у предшколским установама,
   * 30 универзитетских професора са наставничких факултета.
2. Уведени посебни програми подстицаја за стицање квалификације за осетљиве групе становника (мањинске заједнице, особе са сметњама у развоју и инвалидитетом, жене без квалификација/са нижим нивоима квалификација и жене у руралним подручјима):[[96]](#footnote-96)
   1. Одлуком Научнонаставног већа Филолошког факултета Универзитета у Београду од 15. априла 2015. године настава ромског језика је укључена у основне академске студије, а у оквиру Центра за стручно усавршавање и евалуацију, факултет организује курсеве ромског језика чиме се омогућава дипломираним наставницима да стекну потврде о знању ромског језика – сертификате, и укључе се у редовну наставу у основним и средњим школама у којима се предаје предмет ромски језик са елементима националне културе. На овај начин ромски језик је стекао равноправан статус као и сви остали језици националних мањина чија настава се организује на Филолошком факултету Универзитета у Београду и створени су услови за развој језика, школовање стручњака на свим високошколским нивоима и отворен је пут да се формира Катедра за ромски језик.
   2. На Универзитету у Крагујевцу је 20. октобра 2016. године уручен 191 сертификат за педагошке асистенте (од тога је 175 педагошких асистента ангажовано у предшколским установама и основним школама) који су завршили акредитоване модуле обука у Центру за доживотно учење, Универзитета у Крагујевцу.
   3. Основно образовање одраслих (по моделу функционалног основног образовања одраслих), финансирано из буџета Републике Србије, је реализовано у 66 основних школа на територији 15 школских управа. Програм основног образовања одраслих по моделу функционалног основног образовања одраслих похађало је 6311 одрасли) који су прекинули своје основно образовање, или га из било којих других разлога нису никада ни започели, а старији су од 15 година живота. Програм су реализовали додатно обучени наставници, а посебну успешну улогу и задатке су остварили андрагошки асистенти, као чланови школских тимова.
   4. Ванредно средње образовање за полазнике старије од 17 година, финансирано из буџета Републике Србије, је реализовано у 146 средњој школи, на територији 16 школских управа. Програм ванредног средњег образовања одраслих је похађало 2145 полазника старијих од 17 година.
   5. Програми преквалификације, доквалификације и специјализације реализовани су у 192 средње школе, на територији 17 школских управа. Број одраслих полазника који је похађао програме преквалификације, доквалификације и специјализације у 2017. години је 5442.
   6. На Филолошком факултету Универзитета у Београду, у оквиру студијског програма „Језик, књижевност, култура“ који је настао је структурним интегрисањем наставе појединачних језика, књижевности и култура, библиотекарства и информатике, опште лингвистике и опште књижевности и теорије књижевности, студенти имају могућност иизучавања 35 страних језика, а ромски језик је један од њих. Од увођења ромског језика, 15 студената је похађало овај изборни предмет.
   7. У школској 2016/17. години у оквиру Центра за стално образовање и евалуацију Филолошког факултета Универзитета у Београду 54 нова полазника је стекло сертификате за предавање Ромског језика са елементима националне културе
   8. У оквиру Трећег нацрта каталога радних места у просвети, дефинисан је опис посла, стручна спрема-образовање, додатна знања-испити и радно искуство потребно за обављање послова педагошког асистента.
3. У вези са увођењем система за рану идентификацију деце под ризиком од раног одустајања од основног и средњег образовања, у првој фази пројекта „Спречавање осипања ученика из образовног система Републике Србије“ , урађена је студија затеченог стања кроз коју је мапирано стање у 10 школа које учествују на пројекту. Студија је приказала каква је пракса школа када је у питању спровођење законом предвиђених мера за спречавање осипања ученика из система и биће референтна тачка за анализу завршне студије. Подаци су показали да су у свих 10 школа које су учествовале у пилотирању овог оквира постигнути значајни резултати и да је стопа осипања смањена за 66,1%. Током реализације ове фазе су припремљени инструменти за наставнике за препознавање ризика од напуштања школовања. Ови инструменти су испробани у пилот школама и дали су добре резултате. На основу препознавања ризика кроз примену ових инструмената планиране су и спровођене различите индивидуализоване мере подршке, које су се показале као најефективније за ученике/це у ризику од осипања и допринели постизању наведеног смањења стопе осипања. Школа може превентивно да утиче и на дејство оних фактора за које се обично мисли да не може – веома изражено сиромаштво, озбиљни проблеми у породици и озбиљни проблеми у понашању, кроз иницирање сарадње са другим релевантним партнерима на локалном новоу и укључивање родитеља. Један од резултата овог пројекта су и три приручника за наставнике.
4. Поред 175 досадашњих педагошких асистената (2014 – 2016.), сада их је у систему образовања 225.

**Мера 2.3 Повећање доступности предшколског васпитања и образовања**

Реализоване су консултативне радионице „Повећање обухвата деце припремним предшколским програмом и првим разредом основне школе“ са представницима предшколских и осталих релевантних установа са нивоа локалних заједница у којима је према подацима Републичког завода за статистику обухват испод 90% (обухваћено око 50% планираних општина). Циљ радионица је био да се, на основу анализе стања, идентификују добре праксе, баријере и тешкоће, и израде предлози мера и планови активности за остваривање потпуног обухвата деце.

Обуку „Васпитачи као носиоци квалитетног образовања за сву децу“ је похађало 90 васпитача, стручних сарадника из три предшколске установе.

Народна скупштина Републике Србије је 08.11. 2017. године усвојила Закон о потврђивању споразума о зајму (пројекат „Инклузивно предшколско васпитање и образовање“) између Републике Србије и Међународне банке за обнову и развој.

 Како би се обезбедио континуитет у похађању предшколског програма за децу која су до сада била обухваћена уз подршку Црвеног крста у оквиру  заједничког програма организоване су активности са представницима школких управа, директорима предшколских установа и представницима јединице локалне самоуправе из општина: Зајечар, Велика Плана, Сомбор, Зрењанин, Рума, Нови Пазар, Парацин, Kрагујевац, Kњазевац, Гадзин Хан, Бела Црква, Алексинац, Врбас и Смедерево, Трстеник и Тутин, што је резултитирало укључивањем 322.  деце ромске популције из 16 општина у предшколско васпитно образовање.

Утрошена средства за реализацију ове мере износе 1.950.000,00 динара.

Током 2014. године је проценат деце у доби од 0,5-6 година обухваћен предшколским васпитањем и образовањем био 41,36%, док је тај проценат у 2016. (2016/2017) 52,3%, а у 2017. (2017/2018) 56,04% чиме је премашен пројектовани циљ за 2017. годину ( 55%).

**Циљ 3: Повећање ефикасности образовног система**

**Мера 3.1 Успостављање информационог система као предуслова за ефикасно управљање образовним системом**

Планирани регистри у оквиру информационог система су делимично урађени, због чекања усвајања нових закона везаних за доуниверзитетско и универзитетско образовање. Унапређивање хардверске компоненте информационог система није реализовано услед застоја у међуинституционалној сарадњи, након чега су формирањем Канцеларије за информационе технологије и електронску управу створени услови да се користе њихови просторни и хардверски капацитети.

Успостављен је информациони систем са подацима о акредитованим високошколским установама, као и акредитованим студијским прогрaмима и запосленима у високошколским установама.

У 2017. години планиран буџет за ову меру износио је 11.441.000,00 динара, од чега је потрошено 4.134.693,00 динара.

**Мера 3.2 Укључивање образовног система Србије у ЕУ токове**

У оквиру процеса преговора за приступање Републике Србије Европској унији 27. 2. 2017. године на Међувладиној конференцији отворено и привремено затворено Поглавље 26 – образовање и култура.

Законом о високом образовању је прописано да се Министарство стара о усклађивању система образовања и васпитања Републике са трендовима развоја образовања у Европи. Ради испуњења овог циља Министарство предузима све потребне радње за: обезбеђење пуноправног учешћа у програмима Европске уније за сарадњу у области образовања и обука и праћење ефеката учешћа у овим програмима; остваривање учешћа представника Републике у радним групама и активностима које се организују у склопу Отвореног метода координације, Болоњског процеса и других сличних иницијатива које су покренуте на нивоу Европске уније и Европе у целини. У циљу што бољег и ефективнијег учешћа у наведеним европским иницијативама Министарство остварује сарадњу са другим државним органима, образовним установама, удружењима грађана и осталим организацијама уколико је то потребно, а њихове представнике може именовати у релевантне радне групе.

Што се тиче испуњености првог индикатора – успостављања национална агенција за Еразмус+, донет је Закључак Владе број: 337-2050/2016 од 3. 3. 2016. године у коме се Влада сагласила да Фондација Темпус врши улогу агнеције одговорне за децентарализовано спорођење програма Ерасмус+ у складу са Уредбом (ЕУ) 1288/2013 Европског Парламента и Савета којим се успоставља Програм Ерасмус плус- програм Еврпске уније за образовање, обуку, омладину и спорт од 2014. до 2020. године.[[97]](#footnote-97) Испуњени су предуслови за пуноправно учешће Републике Србије у програму Еразмус плус, у току су припреме за потписивање споразума са Европском комисијом који ће ступити на снагу од 1. јануара 2019. године.

Други индикатор, активно учешће у отвореном методу координације ЕУ у домену образовања је такође испуњен. Наиме, у јануару месецу 2016. године започео је нови циклус Програма: Отворени метод координације у области образовања за период 2016–2018. година. На позив Европске комисије Министарство просвете, науке и технолошког развоја именовало је нове представнике за рад у следећим тематским групама: развој школа, модернизација високог образовања, средње стручно образовање и обука, дигиталне вештине и компетенције, образовање одраслих, промоција грађанства и заједничких вредности слобода, толеранције и недискриминације кроз систем образовања. Представници Републике Србије активно учестовују на састанцима група за отворени метод координације.

**Мера 3.3 Оптимизацију мрежа образовних установа (основних и средњих школa, установа високог образовања чији је оснивач Република Србија), ученичких и студентских домова**

За 2016. годину, подацима Министарства просвете, науке и технолошког развоја, започета је реализација ове мере. Очекивано је да у сарадњи са Светском банком буде осмишљен свеобухватни пројекат оптимизације мреже образовних установа. Израђени критеријуми за оптимизацију простора средњих школа. Почела примена критеријума у граду Београду. Израђен предлог оптимизације простора у који је укључено пет средњих школа. Овим је створен простор за решавање недостатка простора неколико установа високог образовања.

Направљен је план оптимизације простора за додатних 40 школа на територији Србије. Предуслов је усвајање измена и допуна закона.

Према индикаторима за ову меру, за 2017. годину резултати су следећи:

1. Акт о мрежи основних школа доноси јединица локалне самоуправе, на основу критеријума утврђених Уредбом Владе Републике Србије. Примена критеријума од стране јединица локалних самоуправа веома је значајна, ради постизања рационалне мреже установа и реализације ефективних и ефикасних циљева образовања и васпитања. Школска управа сагласно Закону о основама система образовања и васпитања, учествује у припремама плана развоја образовања и васпитања за подручје за које је образована и прати његово остваривање, те даје стручно мишљење на акт о мрежи основних школа. Сагласност на акт о мрежи, након мишљења надлежне школске управе, даје Министарство просвете, науке и технолошког развоја, Сектор за предшколско и основно образовање и васпитање. Од 2011. до 2017. године министарство је донело 102 решења о давању сагласности на акте о мрежи јединица локалних самоуправа. Такође, поводом захтева везаних за мрежу основних школа, Сектор за предшколско и основно образовање и васпитање континуирано даје мишљења о примени прописа и спровођењу процедуре, у складу са законом.
2. Правни основ за доношење Одлуке о мрежи јавних средњих школа садржан је у одредби члана 104. став 9. Закона о основама система образовања и васпитања („Службени гласник РС”, бр. 88/17 и 27/18 – др. закон), члана 43. став 1. Закона о Влади („Службени гласник РС”, бр. 55/05 и 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон) и члана 2. став 1. Уредбе о критеријумима за доношење акта о мрежи јавних средњих школа („Службени гласник РС”, број 21/18). Током 2017. овај индикатор (донношење Акта о мрежи средњих школа) није испуњен.
3. Трећи индикатор је акредитација установа високог образовања чији је оснивач Република Србија. Министар надлежан за просвету, науку и образовање је именовао радну групу за утврђивање критеријума и мерила за груписање високих струковних школа у академије струковних студија. Реализација је планирана до краја 2019. године.

.

**Мера 3.4 Развој модела финансирања образовања на основу анализа постојећег система финансирања образовања и активације постојећих образовних капацитета**

Финансирање образовања у области просвете врши се на основу одговарајућих законских решења, односно постојећих законских решења за: област предуниверзитетског образовања и васпитања, област високог образовања и за област ученичког и студентског стандарда.

У вези с првим индикатором - моделима финансирања предуниверзитетског образовања и васпитања, високог образовања и целоживотног образовања, резултати спроведене мере су следећи:

Сагласно члану 157. Закона о основама система образовања и васпитања, у буџету Републике Србије обезбеђују се средства за стицање образовања и васпитања деце и ученика у основној и средњој школи које оснива Република Србија, аутономна покрајина и јединица локалне самоуправе. Критеријуми и стандарди за финансирање установа прописани су следећим правилницима:

* Правилником о критеријумима и стандардима за финансирање установе која обавља делатност основног образовања и васпитања;
* Правилником о критеријумима и стандардима за финансирање установе која обавља делатност средњег образовања и васпитања;
* Правилником о критеријумима и стандардима за финансирање установе која обавља делатност основног и средњег музичког и балетског образовања и васпитања;
* Правилником о критеријумима и стандардима за финансирање установе која обавља делатност основног и средњег образовања и васпитања ученика са сметњама у развоју и
* Правилником о сталном стручном усавршавању наставника, васпитача и стручних сарадника.

Средства за остваривање школског програма и годишњег плана рада школе обезбеђују се из буџета Републике Србије на основу утврђене цене услуга. Цена услуга обухвата: средства за плате, додатке запослених и социјалне доприносе на терет послодавца. За сваку школску годину (на почетку школске године) утврђује се цена услуга на основу следећих елемената: укупног броја ученика, броја одељења и група, броја запослених и степена њиховог образовања, школског програма, величине и опремљености школе. Средства за текуће расходе, односно материјалне трошкове обезбеђују се из буџета јединице локалне самоуправе.

Резултати према другом индикатору, моделима финансирања установа ученичког и студентског стандарда, према Закону о ученичком и студентском стандарди (“Службени гласник РС” бр.18/10 и 55/13 ), установе стичу средства за обављање делатности:

* из средстава која обезбеђује оснивач;
* учешћем ученика, његовог родитеља или старатеља, односно студента у трошковима смештаја и исхране;
* из донациоја, поклона и завештања;
* обављањем друге делатности и пружањем услуга у складу са законом ;
* из других извора у складу са законом.

Финансирање делатности обезбеђује се кроз цену услуге, коју утврђује министар решењем.

У вези са показатељем који се односи на постојање модела финансирања предуниверзитетског образовања и васпитања, високог образовања и целоживотног образовања, достављен је само податак да су основе финансирања високог образовања утврђене су Законом о високом образовању. Посебним законом чији је концепт у изради биће детаљно уређено финансирање високог образовања засновано на квалитету, релевантности и реализацији.

**Социјално укључивање и социјална заштита**

**ПРАВЦИ ДАЉИХ ПРОМЕНА И МЕРЕ У СФЕРИ СОЦИЈАЛНЕ И ДЕЧИЈЕ ЗАШТИТЕ**

**Циљ 1: Повећање обухвата и унапређење адекватности новчаних давања**

**НОВЧАНА СОЦИЈАЛНА ПОМОЋ**

* 1. **Повећање пондера (давања) за децу и младе са инвалидитетом**

У 2017. години урађена је радна верзија Нацрта закона о изменама и допунама Закона о социјалној заштити. У току 2018. године урађена је финална верзија нацрта овог закона, спроведена јевна расправа, и закон је упућен на мишљење релевантним министарствима и другим органима. Већина мишљења је добијена, и тренутно се ради на изради Предлога закона ради упућивања у даљу процедуру.

У овој верзији Нацрта закона нису предвиђене измене које се тичу пондера за децу које су индиковане за 2016. годину, те ова мера остаје неиспуњена и треба размотрити њену ревизију.У 2016. години примењивао се Закон о социјалној заштити, који је донет 2011. године, и према коме су пондери за децу одређени у висини од 0,3 од основице за појединца, односно носиоца права на новчану социјалну помоћ (члан 88. Закона), с тим што појединац који је неспособан за рад, односно породица чији су сви чланови неспособни за рад и једнородитељска породица имају право на увећану новчану социјалну помоћ (члан 85. Закона) а увећана новчана социјална помоћ утврђује се тако што се припадајући износ новчане социјалне помоћи за појединца, односно породицу увећава за 20% (члан 90. Закона).

* 1. **Релаксирање имовинских услова, пре свега повећање земљишног максимума у зависности од квалитета земљишта код старачких домаћинстава**

У 2017. години урађена је радна верзија Нацрта закона о изменама и допунама Закона о социјалној заштити. У току 2018. године урађена је финална верзија нацрта овог закона, спроведена јевна расправа, и закон је упућен на мишљење релевантним министарствима и другим органима. Већина мишљења је добијена, и тренутно се ради на изради Предлога закона ради упућивања у даљу процедуру.

У овој верзији Нацрта закона нису предвиђене измене у погледу релаксирања имовинских услова, пре свега повећања земљишног максимума у зависности од квалитета земљишта код старачких домаћинстава. Измена Закона у овом домену предвиђена је за период 2018-2020.

У 2016. години примењивао се Закон о социјалној заштити, који је донет 2011. године, и према коме право на новчану социјалну помоћ може остварити појединац, односно породица ако нема других непокретности, осим стамбеног простора који одговара потребама појединца, односно породице и земљишта у површини до 0,5 хектара, с тим да право на новчану социјалну помоћ могу остварити и појединац који је неспособан за рад, односно породица чији су сви чланови неспособни за рад, ако поред стамбеног простора који одговара потребама породице имају земљиште у површини до једног хектара, а изузетно, право на новчану социјалну помоћ може остварити појединац, односно породица који не испуњава наведене услове ако центру за социјални рад да сагласност за упис хипотеке на своје непокретности ради обезбеђења намирења потраживања у висини валоризованог износа исплаћене новчане социјалне помоћи (члан 82 Закона).

**ДЕЧИЈИ ДОДАТАК**

* 1. **Повећање износа дечијег додатка за децу средњошколског узраста (једнократно након успешног завршетка школске године**

Закон о финансијској подршци породици са децом усвојен је крајем децембра 2017. године, а његове измене и допуне у јуну 2018. годие и почео је да се примењује 1. јула 2018. године. Како је нова школска година 2018/19. почела 3. септембра 2018. године од тада се и цене услови који се односе на редовно похађање наставе. Чињеница редовног похађања наставе проверава се сваког тромесечја и деца средњошколског узраста која са успехом заврше школску годину, у септембру 2019. године, добиће још један дечији додатак.

Према индикаторима за ову меру, резултати су следећи:

1. Закон о финансијској подршци породици са децом ступио је на снагу 25. децембра 2017, а Закон о изменама и допунама Закона о финансијској подршци породици са децом ступио је на снагу 29. јуна 2018. године
2. За 2016. годину подаци нису достављени јер мера није постојала.
   1. **Повећање износа дечијег додатка за децу са инвалидитетом**

Закон о финансијској подршци породици са децом почео је да се примењује 1. јула 2018. године, и на основу захтева који су поднети од тог дана па надаље, за децу са сметњама у развоју и децу са инвалидетом и децу корисника додатка за туђу негу и помоћ за коју је остварено право исплата дечијег додатка врши се у износу који је за 50% већи од редовног износа дечијег додатка (4.500 динара).

Број деце која су остварила увећани дечији додатак по овом основу биће познат по истеку годину дана примене примене новог Закона.

За 2016. годину подаци нису достављени јер мера није постојала.

* 1. **Поједностављивање услова за остваривање права на дечији додатак**

Закон о финансијској подршци породици са децом почео је да се примењује 1. јула 2018. године и у поступку остваривања права на дечији додатак подносилац захтева уз захтев подноси само доказе који се не могу преузети из доступних евиденција или прибавити од надлежних органа. Ова мера је са ступањем на снагу овог закона испуњена.

За 2016. годину подаци нису достављени јер се мера није постојала.

* 1. **Додељивање права за четворо малолетне деце о којима се родитељи непосредно старају, а не за прво четворо деце у породици по реду рођења**

Закон о финансијској подршци породици са децом почео је да се примењује 1. јула 2018. године, и по основу захтева поднетих од тога дана, право на дечији додатак може се остварити и за дете вишег реда рођења од четвртог под условом да се за неко дете претходног реда рођења због старосне границе не може остварити право.

Број деце која ће остварити право по овом основу познат биће познат по истеку годину дана од примене новог закона.

За 2016. годину подаци нису достављени јер се мера није постојала.

**ДОДАТАК ЗА СТАНОВАЊЕ**

**1.7. Анализа и предлог увођења додатка за становање (стамбена подршка)**

Анализе ће се спроводити у 2019. години.

* 1. **Спровођење програма унапређења услова становања у подстандардним насељима**

Програм се тренутно реализије кроз 2 пројекта из ИПА 2013 и то:

* Спровођење трајњих решења за становање и побољшање физичке инфраструктуре у ромским насељима- Грант шема. Пројекти из Грант шеме су започели са спровођењем 6. јуна 2017. године. Основа сврха пројеката је побољшање инфраструктуре у подстандардним ромским насељима, изградња станова за социјално становање за припаднике ромске популације и реконструкција или доградња објеката који су у власништву физичких лица, а све у циљу повећања инклизије припадника ромске заједнице на локалу. Грант шема се спроводи у 13 градова/општина у Републици Србији и то: Стара Пазова, Опово, Бољевац, Уб, Лебане, Свилањац, Ниш, Чачак, Смедерево, Прокупље, Оџаци, Нови Пазар и Лозница. Програм је успешно завршен у Лозници, Убу, Оџацима; Лебану и Бољевцу. У градовима Нишу и Чачку постоје проблеми са реализацијом (реституција и протести грађана), док се у осталим градовима уз одређења закашњења програм успешно реализује. Трајање програма је ограничено (у случају да не буде захтева за продужењем рока) до 6. фебруара 2019. године.
* Кроз пројекат Техничка подршка за унапређење услова живота и становања ромске популације која тренутно пребива у неформалним насељима (почетак имплементације је 19.јун 2018.г) израђује се техничка документација која ће бити основа за стварање предуслова за трајна стамбена решења за припаднике ромске популације у подстандардним насељима у следећим градовима/општинама: Бачка Паланка, Параћин, Краљево, Шабац, Лајковац, Пожаревац, Костолац, Ниш, Власотинце, Ковачица, Бор, Зрењанин и Алексинац. У потпуности су завршене пројектне активности у Лајковацу, Пожаревцу и Костолцу. Постоје проблеми у реализацији у градовима Зрењанину и Нишу (на предметној локацији ће се градити кинеска фабрика и кашњење града у одабиру локације), док се остали уз одређена кашњења успешно реализју. Пројекат се завршава 19. септембра 2019. године

Планиран буџет за 2017. износио је 951.500,00 еура, док је у истој години потрошено 651.485,00 еура.

**Циљ 2: Активна инклузија**

* 1. **Унапређење прописа који регулишу активацију**

У 2017. години урађена је радна верзија Нацрта закона о изменама и допунама Закона о социјалној заштити. У току 2018. године урађена је финална верзија нацрта овог закона, спроведена јевна расправа, и закон је упућен на мишљење релевантним министарствима и другим органима. Већина мишљења је добијена, и тренутно се ради на изради Предлога закона ради упућивања у даљу процедуру.

Уредба о мерама социјалне укључености корисника новчане социјалне помоћи донета је у октобру 2014. године, а нова уредба ће бити донета 2019. године по усвајању Измена и допуна Закона о социјалној заштити.

Измене Закона у овом домену очекивана је још 2016. године, те индикатори нису испуњени, односно нема информација релевантних за праћење броја радно активнираних корисника права на новачну социјалну помоћ..

Активација корисника новчане социјалне помоћи у Републици Србији успостављена је у складу са парадигмом да је свако одговоран за задовољење сопствених животних потреба и потреба своје породице и да појединац који је способан за рад има право и дужност да учествује у активностима које омогућавају превазилажење његове неповољне социјалне ситуације, односно у спровођењу мера којима се обезбеђује његова социјална укљученост. У складу са овом парадигмом, нормативно потврђеном Законом о социјалној заштити, видови активације корисника новчане социјалне помоћи дефинисани су [**Уредбом о мерама социјалне укључености корисника новчане социјалне помоћи**](https://www.minrzs.gov.rs/sr/aktuelnosti/vesti/uredba-o-merama-socijalne-ukljucenosti-korisnika-novcane-pomoci) ("Службени гласник РС", бр. 112/2014): образовање укључивањем корисника у одређени образовни ниво (формално образовање), стицање знања и вештина путем организовања обука, курсева и сл. (неформално образовање), запошљавање, лечење и друштвенокористан рад, односно рад у локалној заједници.

Од доношења Уредбе о мерама социјалне укључености корисника новчане социјалне помоћи 2014. године, Републички завод за социјалну заштиту је укључен у пружање стручне подршке социјалним актерима укљученим у њену примену. Са циљем да допринесе бољем разумевању могућих модела радне активације, као и предности и ограничења у њиховој примени, Завод је крајем 2016. године сачинио упоредну анализу „Активација корисника новчане социјалне помоћи - Компаративни преглед приступа у земљама Европе и земљама из окружења“. Анализа је показала да су модели радне активације присутни у земљама региона веома разноврсни и крећу се од „потпуно условљених“ до „потпуно добровољних“. Завод ће, у сарадњи са релевантним социјалним актерима, наставити даљи рад на развоју модела активације чланова рањивих група, уз уважавање индивидуалних потреба корисника новчане социјалне помоћи, на једној страни и заједничких, дугорочних интереса система социјалне заштите, односно државе, на другој страни.

**2.2 Успостављени одрживи механизми сарадње који би обухватали, како подршку тешко запошљивим лицима, тако и мобилизацију ресурса у заједници како би се креирале нове могућности за радно ангажовање**

Основ за ову меру биће успостављен доношењем нове Уредбе о мерама социјалне укључености корисника новчане социјалне помоћи, која ће бити донета 2019. године по усвајању Измена и допуна Закона о социјалној заштити.

Покренут је поступак за оцену уставности и законитости Уредбе о мерама социјалне укључености корисника новчане социјалне помоћи пред Уставним судом Републике Србије (2015).

**2.3 Побољшати приступачност јавних објеката особама са инвалидитетом и обезбеђена пуна приступачност интернет страница јавних институција за све грађане, укључујући особе са инвалидитетом и старија лица**

У Републици Србији, проблем приступачност решен је креирањем стабилног законодавног и институционалног оквира .У том смислу, донет је Закон о кретању уз помоћ пса водича ( „ Службени гласник РС“, бр. 29/15) и Закон о употреби знаковног језика ( „ Службени гласник РС“, бр. 38/15). Законом о кретању уз помоћ пса водича се први пут на свеобухватан начин регулише право особа са инвалидитетом на кретање уз помоћ пса водича, и то првенствено право слепих и слабовидих лица, али и лица која користе инвалидска колица и других лица која имају статус особе са инвалидитетом, а којима је кретање уз помоћ пса водича неопходно, јер се тако омогућује самосталност ове категорије суграђана, у смислу несметаног и безбедног кретања и физичког приступа различитим објектима у јавној употреби, јавном превозу, јавном и радном простору. Законом о употреби знаковног језика омогућава се право на комуникацију глувих особа са инвалидитетом, у складу са њиховим потребама , односно омогућава се приступачно окружење глувим особама , које услед свог стања, нису у могућности да у потпуности, без употребе знаковног језика као природног облика комуникације, учествују у друштвеном животу. Тиме је наша држава, као потписница исте, испоштовала члан 9. Конвенције о правима особа са инвалидитетом, и омогућила особама са инвалидитетом самосталан живот и пуно учешће у свим сферама друштвеног живота.

Ова мера је претежно реализована током 2018. године.

**Циљ 3: Повећање подршке (природној) породици у ризику, наставак процеса деинституционализације и развој ванинституционалних услуга у заједници.**

**РАЗВОЈ ВАНИНСТИТУЦИОНАЛНИХ УСЛУГА СОЦИЈАЛНЕ ЗАШТИТЕ**

**3.1 Доношење подзаконског акта о наменским трансферима који би уредио додатно финансирање услуга социјалне заштите на локалном нивоу са централног ниво**

Како би се услуге равномерно развијале на читавој територији Републике Србије држава је 2016. године покренула механизам наменских трансфера (доношењем Уредбе о наменским трансферима) путем којег се средства преносе са републичког на локални ниво ка оним општинама које су испод републичког нивоа развијености и не располажу довољним средствима да саме финансирају успостављање и развој услуга социјалне заштите. Средства за ове намене обезбеђују се у буџету Републике и током прве године примене износила су 400 милиона динара док су за **2017**. и **2018**.год. средства повећана на 700 милиона динара у свакој години. Планирана средства за **2019**.год. су повећана на износ од 756 милиона динара. По усвајању измена и допуна Закона о социјалној заштити Уредба о наменским трансферима ће такође бити ревидирана.

**3.2 Покретање програма који ће оснажити капацитете на локалном нивоу за успостављање услуге становања уз подршку за особе са инвалидитетом**

Према достављеним подацима Републичког завода за социјалну заштиту, у 2017. години укупан капацитет лиценцираних пружалаца ове услуге је био 52.

Према првом индикатору, броју корисника услуге становање уз подршку, резултати спроведене мере у 2014. и 2016. су следећи: У 2014. години је 97 корисника упућено на коришћење услуге становање уз подршку од стране ЦСР[[98]](#footnote-98), а у 2016. години је 74 корисника упућено на коришћење услуге становање уз подршку од стране центара за социјални рад , док је укупно било 170 корисника услуге према евиденцији пружалаца услуге становање уз подршку[[99]](#footnote-99).

У 2017. години, према подацима из годишњих извештаја центара за социјални рад, на услугу становање уз подршку је упућено 53 корисника. Према подацима лиценцираних пружалаца услуге становање уз подршку, у току 2017. године ову услугу је користило 37, а на дан 31.12.2017. године 35 корисника.

Према другом индикатору, извршеним обукама за реализацију услуге становања уз подршку, резултати спроведене мере су: четири реализоване обуке у 2014. години и још шест реализованих обука до 2016. године (укупно десет реализованих обука)[[100]](#footnote-100).

У 2017. години реализоване су три обуке по акредитованом програму за пружање услуге становања уз подршку, укупно похађао 51 учесник.

**3.3 Израда модела о реализацији садржаја и начину успостављања услуге на локалном нивоу и израда програма и обука потенцијалних пружалаца услуга**

У циљу пружања подршке јединицама локалне самоуправе у успостављању услуга социјане заштите на локалном нивоу, Стална конференција градова и општина је 2016. године приремила и издала Водич за локалне самоуправе „Модели и препоруке за унапређење спровођења законодавног оквира у области социјалне заштите“. Водич је подршка локалним самоуправама у домену спровођења надлежности у области социјалне заштите, посебно у делу који се односи на ревидирање Одлуке о социјалној заштити у складу са важећим Законом о социјалној заштити из 2011. године. Водич садржи предлоге следећих модела аката и то: Модел одлуке о социјалној заштити, предлог Решења о утврђивању економске цене услуге, предлог Решења о утврђивању критеријума за учешће корисника у цени услуге; предлог Правилника о условима обезбеђивања и пружања услуге; предлог Правилника о условима обезбеђивања и пружања следећих стандардизованих услуга социјалне заштите: помоћ у кући, дневни боравак, лични пратилац детета, персонална асистенција и услуга свратиште.

Дакле, први индикатор - израђен модел локалних аката за успостављање услуге социјалне заштите на локалном нивоу је испуњен и Водич и пратећи акти доступни су на веб страници Сталне конференције градова и општина , у секцији м“одели аката“ на следећем линку: <http://www.skgo.org/reports/details/1924>.

Ова активност реализована је донаторским середствима у износу од 4.000,00 еура.

**3.4 Унапређење капацитета за ширење и развој ванинституционалних услуга као што су персонална асистенција, становање уз подршку за младе који напуштају смештај, склоништа за жртве породичног насиља, услуге личног пратиоца за децу**

Иако је предвиђено да у 2016. години буде смањен број корисника у резиденцијалним установама социјалне заштите, подаци Министарства за рад, запошљавање, борачка и социјална питања бележе да је у 2014. години било 13.755 корисника у резиденцијалним установама социјалне заштите, док је крајем 2016. године тај број био 13.808.

У децембру 2014. године на резиденцијалном смештају било је укупно 837 деце, у децембру 2017. године 761 дете. Број деце на резиденцијалном смештају смањен је за 9% у периоду 2014 – 2017. година.

Повећан је број услуга социјалне заштите на нивоу локалне заједнице у укупном износу броја услуга (Табела 1).[[101]](#footnote-101)

**Број услуга социјалне заштите на нивоу локалне заједнице**

Табела 1.

|  |  |  |
| --- | --- | --- |
| Врста услуге | Број услуга по годинама | |
| **2016** | **2017** |
| Дневни боравци | 23 | 35 |
| Лични пратилац | 13 | 7 |
| Персонални асистент | 7 | 11 |
| Помоћ у кући | 39 | 62 |
| Прихватилишта | 34 | 8 |
| Свратиште | 1 | 2 |
| Становање уз подршку | 4 | 4 |
| УКУПНО | **121** | **129** |

Други индикатор, повећан број корисника услуга социјалне заштите у оквиру сваке од успостављених услуга није праћен у 2014. години. Према годишњим извештајима о раду лиценцираних пружалаца услуга социјалне заштите, за 2016. и 2017. годину постоје подаци (Табела 2). С обзиром да је Републички завод за социјалну заштиту 2016. године почео да прикупља извештаје лиценцираних пружалаца услуга социјалне заштите, подаци за базну 2014. годину, не постоје. Приметан је пораст укупног броја корисника услуга социјалне заштите на нивоу локалне заједнице.

**Број корисника услуга социјалне заштите на нивоу локалне заједнице**

Табела 2.

|  |  |  |
| --- | --- | --- |
| Врста услуге | Број корисника услуга по годинама | |
| **2016** | **2017** |
| Дневни боравци | 705 | 867 |
| Лични пратилац | 461 | 616 |
| Персонални асистент | 119 | 153 |
| Помоћ у кући | 9574 | 12008 |
| Прихватилишта | 2266 | 838 |
| Свратиште | 295 | 356 |
| Становање уз подршку | 45 | 37 |
| УКУПНО | **13.465** | **14.875** |

Оба индикатора прате се на годишњем нивоу континуирано.

**3.5 Унапређење капацитета система социјалне заштите за остваривање права и обезбеђивање услуга жртвама трговине људима**

Центар за заштиту жртава трговине људима је током 2016. године посветио највећу пажњу унапређењу капацитета центара за социјални рад за адекватан одговор на потребе жртава. Центри за социјални рад су током целе године информисани о трговини људима и обезбеђивана им је информативна, консултативна и стручна подршка у сваком конкретном случају. Кроз овај рад је обезбеђена подршка центрима и у реализацији активности у оквиру локалне заједнице што је и у локалним самоуправама повећало ниво информисаности о значају заштите жртава трговине људима.

Кроз реализацију пројекта Међународне организације за миграције ''Јачање системског партнерства у имплементацији националне Стратегије за борбу против трговине људима'', и то у делу пројекта који се односи на ангажовање локалне заједнице и улози центра за социјални рад, дошло је до унапређења капацитета центара и локалних самоуправа за организовање заштите. Пројекат је имплементиран у 10 градова (Сомбор, Кикинда, Панчево, Смедерево, Пожаревац, Шабац, Пирот, Нови Пазар, Лесковац и Прокупље).

Реализован је и пројекат у три града у Србији – Сремска Митровица, Смедерево и Пирот, чији је циљ био развој капацитета заједнице и центара за социјални рад за обезбеђивање квалитетне социјалне заштите жртвама. Ради се о пројекту ''Унапређење превенције, заштите и интеграције жртава трговине људима кроз развој локалних социјалних политика – оснаживање координативне улоге ценрара за социјални рад на локалном нивоу''. Пројекат је финансирало Министарство за рад, запошљавање, борачка и социјална питања. Као један од резултата овог пројекта сачињена је публикација ''Налази истраживања и препоруке за ефикаснију заштиту жртава трговине људима у Србији'', који је објављен на сајту Центра за заштиту жртава трговине људима.

У сарадњи и уз финансијску подршку Међународне организације за миграције центар је израдио специфичне индикаторе за прелиминарно препознавање жртава трговине људима за полицију, за запослене у образовању и за систем социјалне заштите (за социјалну заштиту израђени су посебни индикатори за децу и посебни за одрасле). Око 600 стручњака из сва три система обучени су да примењују индикаторе.

Током 2016. године центар је у партнерству са Министарством просвете, науке и технолошког развоја и Унитас фондом радио на превенцији трговине децом и омладином. У просвети је акредитован програм обуке који је прошло 80 запослених из свих школских управа на територији Србије. За исту групу одржана је обука и за примену индикатора за препознавање жртава трговине у школској популацији. Радионице са децом и младима о трговини људима ушле су у обавезни годишњи план 300 школа у Србији. Такође, је снимљен васпитно образовни играни филм на тему трговине људима који је премијерно приказан на Радио телевизији Србија у знак обележавања 18. октобра, међународног дана борбе против трговине људима.

**Нематеријална подршка природној породици у ризику**

**3.6 Измена правилника о интерресорним комисијама, промена начина њиховог функционисања**

Пуни назив правилника из 2010. године је Правилник о додатној образовној, здравственој и социјалној подршци детету и ученику. Предлог измена правилника сачињен 2013. године. Због очекивања измена кровног закона у образовању (Закон о основама система образовања и васпитања) одгођен рад на усвајању измена овог правилника. Како до краја 2016. године нису усвојене измене Закона о основама система образовања и васпитања , није се приступило ни изради или усвајању измена правилника.

**3.7 Припремање програма обуке за подршку породицама у ризику од измештања деце из породице, и спровођење обука стручних радника у сектору социјалне заштите за примену ових програма и пружаоцима услуга**

Републички завод за социјалну заштиту располаже подацима који се односе на услугу Породични сарадник,која, поред осталог, има сврху да спречи измештање деце из породице.

С тим у вези су:

* Припремљена и предате за акредитацију Базична обука за пружање услуге породични сарадник (РЗСЗ)
* Припремљена и реализована специјализована обука за рад са породицама са сметњама у развоју (РЗСЗ)
* Припремљене и реализоване обуке за стручне раднике у ЦСР за подршку породицама у ризику од измештања деце из породице (Удружење стручних радника)

Према индикаторима за ову меру, резултати су следећи:

1. Спроведена анализа праксе измештања деце:
   1. **2014:** Студија „Пилотирање услуге породични сарадник и евалуација резултата пружања услуге“, Републички завод за социјалну заштиту,
   2. **2016:** Студија „Пилотирање услуге породични сарадник и евалуација резултата пружања услуге“ <http://www.zavodsz.gov.rs/media/1328/studija.pdf> и Анализа услуге породични сарадник за породице са децом са сметњама у развоју, Републички завод за социјалну заштиту ,<http://www.zavodsz.gov.rs/media/1326/analiza-dsr.pdf> .
2. Резултате према другом индикатору, организоване и спроведене обуке стручним радницима и пружаоцима услуга за подршку породицама у ризику, могуће је пратити у студији „Пилотирање услуге породични сарадник и евалуација резултата пружања услуге“, Републичког завода за социјалну заштиту у 2014. и 2016. години, а у 2016. години и према анализи услуге породични сарадник за породице са децом са сметњама у развоју Републичког завода за социјалну заштиту и у току 2014. године су реализоване две обуке за 36 учесника из система социјалне заштите, а у 2016. години - 3 обуке за 67 учесника из система социјалне заштите.

У 2017. години:

а) акредитована петодневна обука Базична обука за пружање услуге породични сарадник ,

б) Објављен приручник: „Пружање услуге Породични сарадник“. <http://www.zavodsz.gov.rs/media/1327/prirucnik-za-pruzanje-usluge.pdf>

**3.8 Дефинисање стручних процедура при измештању деце из природне породице**

Овлашћење за измештање детета из природне породице има центар за социјални рад – орган старатељства, у складу са чланом 332. став 2. Породичног закона, када је дете потребно заштити применом мере привремене старатељске заштите. Осим тога, Правилник о организацији, нормативима и стандардима рада центра за социјални рад ("Сл. гласник РС", бр. 59/2008, 37/2010, 39/2011 - др. правилник и 1/2012 - др. правилник) садржи одредбе које се примењују у поступању центра за социјални рад у ситуацијама измештања детета из природне породице. Наиме, чланом 51. Правилника, центар за социјални рад пружа непосредно и у сарадњи са другим службама и органима у локалној заједници услуге неодложне интервенције, када је потребно заштити дете и предузети мере за осигурање безбедности, односно када постоје оправдани разлози да би непредузимањем хитних мера и услуга из надлежности центра дошло до угрожавања живота, здравља и развоја особе којој је потребна заштита. Стручни поступак процене стања и потреба детета и планирање мера и услуга за дете, такође је прописан наведеним правилником. По издвајању детета из природне породице, и након примене мере привремене старатељске заштите и обезбеђивања детету алтернативног смештаја, орган старатељства је дужан да одмах покрене судски поступак за лишење родитељског права родитеља детета или поступак за заштиту права детета.

**3.9 Увођење праксе ране идентификације и пружање подршке трудницама у ризику (међусекторски пројекат)**

Током 2016. и 2017. године, није израђен међусекторски пројекат, нити је израђен протокол о поступању ради ране идентификације и пружања подршке трудницама у ризику (у сарадњи са здравственим институцијама). Почетак ове акитивности је одложен за период од 2019. године.

**3.10 Ближе уређивање процене потреба и планирање подршке деци са сметњама у развоју и њиховим породицама**

**2016. година**

У јуну 2016.године, формално је окончано пилотирање услуге породични сарадник, финансирано од стране Новак фондације и УНИЦЕФ, а настављено је пилотирање специјализоване услуге за породице са децом са сметњама у развоју (ИПА 2013). Резултати процеса пилотирања услуге у 2016. су:

* + Успостављена услуга код 4 пружаоца са обученим породичним сарадницима, руководиоцима и успостављеним механизмом интерне супервизије,
  + Израђен предлог стандарда услуге породични сарадник,
  + Припремљен идејни концепт Центра за подршку детету и породици, као један од могућих видова трансформације установа за смештај деце,
  + Обрачуната цена коштања услуге породични сарадник,
  + Тестирана и за акредитацију припремљена петодневна основна обука за пружање услуге,
  + Израђен предлог целокупне документације за праћење стручног поступка у услузи,
  + Осмишљен инструмент за квантитативну процену ефеката у раду са породицом,
  + Осмишљена методологија за квалитативну евалуацију – задовољство корисника и актера услугом.
  + Урађене две сумирајуће евалуације резултата услуге,
  + Током три године пилотирања услуге (2014.,2015.,2016.), 12 породичних сарадника и стручних радника пружалаца услуге имало је прилику да добије 13 обука, укупно 33 дана обуке, а нових 8 сарадника 18 дана обуке. Укупан број професионалаца укључених у обуке био је око 50,
  + У септембру 2016.године Републички завод за социјалну заштиту је завршио студију о пилотирању услуге породични сарадник.

Услуга је до децембра 2016. године подржала 772 породице, са 1686 деце. Реализовано је преко 12.000 теренских посета током пилотирања услуге.

**2017. година**

У складу са пројектним планом, сачињен је и пилотиран мултисекторски програм обуке за рад са породицама са децом са сметњама под називом ‘’Развијање вештина пружања подршке родитељима деце са сметњама у развоју/проблемима менталног здравља и хроничним болестима”. Урађена је анализа о искуствима пилотирања услуге ПС за породице са децом са сметњама у развоју и Приручник за пружање услуге Породични сарадник.

Завршена је екстерна евалуација резултата услуге породични сарадник за породице за децу са сметњама у развоју. Евалуацију је реализовао Факултет политичких наука, одељење - Социјална политика и социјални рад.

**ДЕИНСТИТУЦИОНАЛИЗАЦИЈА**

**3.11 Израда плана трансформације институција, између осталог и да би се, у условима смањења броја корисника у домовима, на ефикаснији начин искористили постојећи инфраструктурни и стручни ресурси**

Током 2016. и 2017. године три установе за смештај деце и младих су у оквиру пројектних активности сачиниле предлога планова трансформације. Током 2018. године сачињене су прве радне верзије Стратегије развоја социјалне заштите за период 2019 – 2025 и Стратегије деинституционализације и развоја услуга у заједници за период 2019 – 2025 са пратећим Акционим планом.

Може се закључити да је мера делимично спроведена с обзиром да је за 2016. и 2017. рађено на томе да планови трансформације установа за смештај корисника буду донети.

Aктивностима пројекта ''Отворени загрљај'' (финансиран у оквиру ИПА 2011 програма) учињени су значајни кораци у процесу деинституционализације одраслих особа са менталним проблемима и интелектуалним потешкоћама и створени услови за њихово поновно укључивање у друштво и локалне заједнице. У оквиру грант шеме кофинансиране ИПА средствима (2.5 милиона евра ), више од 150 особа са менталним проблемима изашло је из установа социјалне заштите након вишегодишњег боравка у установама, више од 200 припремљено је за излазак из установа а више од 900 људи у заједници користило је услуге покренуте ван институција.

• Отворени су објекти становања уз подршку у Великом Поповцу, Чуругу, Новом Бечеју, Старој Моравици, Старом Лецу, Јабуци и Власотинцу,

• У Кулинама и Алексинцу је покренут програм збрињавања одраслих лица у хрантитељским породицама,

• Отворени су дневни боравци у Шапцу и Ваљеву, и подржан наставак рада истих у Београду,

• Покренута је помоћ у кући у Јагодини, Ћићевцу и Жабарима,

• Отворена су два центра за ментално здравље у Кикинди и Вршцу.

На покретању, одржању, иновирању ових услуга радили су стручњаци из институција социјалне заштите, локалних самоуправа и невладиних организација.

**3.12 Унапређење развоја сродничког смештаја, сродничког хранитељства, хранитељства за децу са инвалидитетом и хранитељства за децу жртве трговине људима и других облика насиља**

Покрајински завод за социјалну заштиту у партерству са УНИЦЕФ у периоду од фебруара 2015. године до 2017. године реализовао је пројекат „Развој сродничког хранитељства, хранитељства као подељене бриге за децу са сметњама у развоју и културно компетентне праксе у социјалном раду“. Пројекат се састојао из три компоненте тј. имаo је дефинисане следеће очекиване циљеве:

а) Допринос унапређењу примене, односно даљем развоју сродничког хранитељства на територији Републике Србије,

б) Подршка систему хранитљства и успостављању и развоју хранитљства као подељене бриге за децу са сметњама у развоју,

ц) Допринос развоју културно компетентне праксе у социјалном раду.

Радна група за израду смерница за сродничко хранитељство, на основу резултата консултативног процеса и партиципације сродника, хранитеља, старатеља и професионалаца у систему социјалне заштите, сачинила је **Смернице за сродничко хранитељство** које су 2016. публиковане и дистрибуиране свим центрима за социјални рад и центрима за породичи смештај и усвојење у Републици Србији. Циљ смерница је јачање професионалних компетенција професионалаца у социјалној заштити, информисање и едуковање родитеља, деце и старатеља, информисање и едуковање пружалаца услуге хранитељског смештаја. Аутори смерница сачинили су и реализовали и једнодневне инструктаже, обуке за примену смерница за сродничко хранитељство. У периоду од маја до јуна месеца 2016. године реализовано је 14 једнодневних инструктажа и обучено је укупно 280 стручних радника из: 5 центара за породични смештај и усвојење и 104 центра за социјални рад са територији Републике Србије. Такође, током 2016. године као и на завршној конференцији априла 2017. године реализоване су активности на промоцији смерница и информисање стручне и шире јавности.

Радна група за израду Смерница за повремени породични смештај, која је учестововала у процесу пилотирања услуге, формирана је марта 2015. године. Процес пилотирања услуге повременог породичног смештаја трајао је од априла 2015. године до априла 2016. године и ову услугу користило је 24 деце (У Новом Саду - 11, Београду - 1, Крагујевцу - 6 и Нишу – 6 ). На основу процеса пилотирања и пружене експертске подршке сачињене су Смернице за повремени породични смештај које су априла 2016. године публиковане у 500 примерака и дистрибуиране свим центрима за социјални рад и центрима за породични смештај у Републици Србији.

Радна група сачинила је и реализовала 14 једнодневних инструктажа за примену смерница које су обухватиле укупно 246 стручних радника из 107 центара за социјални рад и 5 центара за породични смештај и усвојење. Представници Покрајинскког за социјалну заштиту реализовали су 40 менторских посета центрима за социјални рад и центрима за породични смештај и усвојење у локалним срединана у којима се услуга пилотирала као и у складу са планом промоције и у другим локалним срединама за све центре за социјални рад и центре за породични смештај и усвојење који нису присуствовали инструктажи за примену смерница. Смернице су кроз организовање округлих столова током 2016. године и завршне конференције 2017. године промовисане стручној и широј јавности.

**2017. година**

Почетком 2017. године Покрајински завод за социјалну заштиту сачинио је анализу процеса пилотирања услуге повременог породичног смештаја са препорукама за даље кораке у правцу развоја услуге.

За даљи развој услуге и примену и у локалним срединама неопходна је измена нормативног оквира, али и обезбеђивање материјалних и људских ресурса за њено адекватно пружање.

Републички завод за социјалну заштиту је реализовао обуку:„Методологија извођења обуке“ за групу од 16 стручних радника Центра за породични смештај и усвојење – Београд. Обука је била усмерена на подизање њихових компетенција за едукативни рад са актуелним и будућим хранитељима.

**Циљ 4: Унапређење система дуготрајне неге**

**4.1 Преиспитивање оправданости постојања давања за помоћ и негу из два система (накнада по основу осигурања и социјално давање) и анализа висине основног додатка**

Још увек се нису стекли услови за се ово право реализује у оквиру једног система.

Током 2016., 2017. и 2018. године су извршене припреме за спровођење анализе, које супрвобитно биле планиране за 2016. и 2017. годину.

**4.2 Информисање о правима и помоћ при аплицирању за остваривање права**

Нема података о броју локалних самоуправа које су организовале информисање о правима и помоћ при аплицирању за остваривање права.

**4.3 Повезивање новчаних давања са одговарајућим услугама**

Почетак реализације ове мере одложен је за 2018. годину.

Формирана је и радна група Министарства која ће радити на изради **Закона о социјалној карти** у циљу информационог повезивања различитих сектора (сектора социјалне заштите, сектора дечје заштите и сектора борачко-инвалидске заштите). Успостављање хардверске и софтверске инфраструктуре у дата центру на којој ће бити имплементирано апликативно решење информационог система планирано је до краја 2019. год. Такође, Акциони план за спровођење програма Владе РС, као један од приоритетних циљева дефинише управо успостављање информационог система.

Очекује се да ће повезивање база података и успостављање информационог система за резултат имати и бољу таргетираност корисника новчаних социјалних помоћи.

Делимична повезаност различитих база постоји и сада с обзиром да су центри за социјални рад већ повезани са 6 база података из којих директно ''повлаче'' податке потребне за остваривање права прописаних Законом о социјалној заштити. Наиме, Законом о општем управном поступку прописана је обавеза првостепених органа да доказе у поступку прибављају по службеној дужности, што се остварује у оквиру е ЗУП кроз могућност приступања базама података: Министарства унутрашњих послова, Републичког геодетског завода, Националне службе за запошљавање, Матичних књига, Републичког фонда за пензијско и инвалидско осигурање и Пореске управе.

**4.4 Дефинисање мреже социјално-здравствених установа**

Мера није реализована, није основана ни једна социо-здравствена установа, нису донети стандарди за оснивање и рад ових установ. Према задатом временском оквиру на овој мери планиран је континуирани рад од 2014. године.

У току 2016. и 2017. године резултати по три индикатора нису испуњени. Наиме, није донета уредба о мрежи социјално-здравствених установа, није дефинисана улога домске заштите у систему палијативне неге и није формулисан протокол/споразуми о сарадњи пружаоца услуга социјалне и здравствене заштите.

**Циљ 5: Унапређење квалитета услуга, јачање контролних и регулаторних механизама, мониторинга и евалуације**

**КВАЛИТЕТ УСЛУГА**

**5.1 Заокруживање процеса лиценцирања пружалаца услуга и стручних радника у социјалној заштити и ширење понуде акредитованих програма едукације стручних радника на основу којих се добијају лиценце**

Процес лиценцирања је континуиран процес који тече могућом динамиком, у 2018. години се улази у процес обнављања првих издатих лиценци. Одређени број захтева за лиценцирање организација социјалне заштите је обустављен због решавања претходног питања (структурални стандарди)

Према индикаторима за ову меру, резултати су следећи:

1. У 2016. години је издато укупно 119 лиценци (од почетка лиценциурања до краја 2016. године издато укупно 229 лиценци) организацијама социјалне заштите, до краја 2017. године издато 336 лиценци организацијама социјалне заштите[[102]](#footnote-102)
2. Укупан број издатих лиценци издатих у 2017. години је 467 за 467 лица, а у 2018. је издато 255 лиценци за 255 лица. Укупно издато лиценци стручним радницима у пероду од 2013-2017 4081. [[103]](#footnote-103) За 2016. нису достављени подаци о броју лиценци издатих стручним радницима.
3. Што се тиче броја акредитованих програма обуке, према Регистру акредитованих програма обуке који води Републички завод за социјалну заштиту у 2014. години је било 114 акредитованих програма, док је у 2016. години тај број био 141. Дакле, од 2014. до 2016. године је акредитовано 27 нових програма обуке.

**5.2 Формулисање и спровођење програма подршке недржавним пружаоцима услуга социјалне заштите**

**2017. година**

У 2017. години реализована су три уговора у области подршке породици са децом, и за то су реализована средства у износу 1.665.288,00 динара.

У јануару 2017 године расписан је годишњи конкурс за унапређење положаја особа са инвалидитетом у републици Србији за 2017 годину. За наведени конкурс у буџету Министарства обезбеђено је 80.000.000,00 динара а у оквиру истог обезебђује се финансирање програма који за циљ имају: укључивање особа са инвалидитетом у живот заједнице; унапређење равноправности особа са инвалидитетом; отклањање информационих и комуникационих баријера са којима се сусрећу особе са инвалидитетом.

У фебруару месецу 2017. расписан је јавни позив за подношење предлога пројеката на Конкурсу за унапређење система социјалне заштите у 2017. години. Предмет овог конкурса је финансирање или учешће у финансирању програма чији је циљ унапређење система социјалне заштите у Републици Србији кроз реализацију пројектних активности које имају за циљ успостављање услуга социјалне заштите, успостављање и развој иновативних услуга социјалне заштите и развој и унапређење постојећих услуга социјалне заштите и побољшање њиховог квалитета, издавање часописа у области социјалне политике и социјалног рада и организовање стручних семинара и семинара из области социјалне заштите и заштиту права најугроженијих категорија становништва. У буџету Министарства обезбеђено је 57.000.000,00 динара за реализацију конкурса.

У марту 2017. године потписани су уговори о наменским трансферима намењеним развоју постојећих и успостављању нових услуга социјалне заштите са представницима 123 локалне самоуправе из целе Србије. У буџету Србије за ову сврху издвојено је 700.000.000,00 динара. Наменски трансфери намењени су развоју постојећих и успостављању нових услуга социјалне заштите (дневни боравци, дневни клубови, помоћ у кући, прихватилишта, прихватне станице, свратишта, становање уз подршку, лични пратилац детета, саветодавно терапијске услуге) у свим локалним самоуправама које су испод републичког просека развијености.

У 2016. потписани су уговори са 43 локалне самоуправе према Конкурсу за доделу средстава за финансирање пројеката за развој услуга социјалне заштите (уложено 50 милиона динара).

У 2016. години укупан годишњи износ средстава за наменске трансфере утврђен је Законом о буџету Републике Србије за 2016. годину у висини 0,86% од износа одговарајућег програма који се односи на социјалну заштиту у оквиру раздела министарства надлежног за социјалну заштиту и трансферисао се, по јединицама локалне самоуправе, на месечном нивоу.

За 2016. годину обезбеђено је 400 милиона динара за наменске трансфере.

У марту 2016. године потписани су уговори о наменским трансферима са представницима 125 локалних самоуправа из целе Србије намењених за успостављање и развој услуга из области социјалне заштите. Пружаоци услуга на локалном нивоу могу бити државни, цивилни и приватни сектор уз услов да испуњавају законом прописане услове. Локалне самоуправе су средства добиле за период од марта до краја 2016. године.

**5.3 Унапређени механизми за мапирање корисника социјалне заштите**

У вези са овом мером нема помака. Према задатом временском оквиру на овој мери од 2014. године планиран је континуирани рад.

**5.4 Унапређење квалитета неге у установама које ће задржати функцију смештаја**

Према индикаторима за ову меру, резултати су следећи:

1. Нема потпуне информације о побољшаном стандарду у установама које ће задржати функцију смештаја, нити улагањима у исте.
2. Према другом индикатору, у 2016. години је реализовано 258 инспекцијаких надзора, а 35 инспекцијских надзора у установама социјалне заптите за смештај корисника чији је оснивач Република Србија или Аутономна покрајина Војводина,. У 2017. години реализовано је 249 инспекцијских надзора у установама.[[104]](#footnote-104)

**РЕГУЛАЦИЈА**

**5.5 Уношења елемената који ће да обезбеде индивидуализацију услуга у складу са потребама појединачних корисникa**

На основу Закона о социјалној заштити за сваког корисника сачињава се индивидуални план услуга, у сарадњи центра за социјални рад и пружаоца услуга, и уз партиципацију самог корисника

Пружалац услуге социјалне заштите сачињава индивидуални план заштите корисника, у складу са процењеним степеном подршке потребне корисницима, другим потребама и капацитетима пружаоцима услуге.

, Праћење ове мере предвиђено континуирано на годишњем нивоу.

**5.6 Анализирати праксу израде и примене критеријума за пријем корисника ванинституционалних услуга социјалне заштите**

Израда критеријума за пријем корисника ванинституционалних услуга социјалне заштите је у надлежности пружаоца услуга. Квалитативна анализа њихових садржаја се спроводи у оквиру поступка лиценцирања – ради стандардизације критеријума, а контрола праксе и примене критеријума у оквиру контроле – инспекцијсих надзора.

Критеријуми за пријем корисника ванинституционалних услуга социјлане заштите су у складу са ефикасним и правичним коришћењем права на локалном нивоу сматрају се успостављеним, али се ова мера се прати континуирано.

**КОНТРОЛА, МОНИТОРИНГ, ЕВАЛУАЦИЈА**

**5.7 Увођење праћења и оцене квалитета услуга социјалне заштите (укључујући и процену задовољства корисника)**

Контрола квалитета услуга се спроводи кроз процес лиценцирања и обнављања лиценци, инспекцијске надзоре (редовне, ванредне, контролне) и право корисника на притужбу и жалбу уколико није задовољан пруженом услугом.

Инспекција социјалне заштите је од ступања на снагу Закона о инспекцијском надзору увела праксу налагања пружаоцима услуга да изврше самопроцену квалитета услуга по контролним листама.

У вези са индикаторима: број локалних самоурава које су увеле систем праћења услуга и број ангажованих радника у оквиру локалних самоуправа за праћење и процену услуга социјалне заштите нема података, а потребно је преиспитати њихову релевантност.

**5.8 Ширење регионалних центара за породични смештај и усвојење (успостављање још 2 центра) и дефинисање и унапређење њихове контролне функције**

Планирано је успостављање још два центра за породични смештај и усвојење на подручју АП Војводине – Суботица и Бела Црква.

Центар за породични смештај Суботица је у процесу формирања.

Успостављање још два регионална ценра планирано је до 2020. године уз континуиран рад на овој мери од 2016. године.

**5.9 Размена искустава и избор примера добре праксе у области услуга социјалне заштите које су успостављене на локалном нивоу и које су се показали као добар инструмент евалуације и као важан мотивациони фактор за унапређење услуга у мандату локалних самоуправа**Рализација мере је одложена за период након 2018.

**5.10 Јачање инспекцијских служби (повећање броја запослених, успостављање нове организације и начина рада)**

За 2016. према индикатору о броју запослених у инспекцијским службама, резултат је 11 систематизованих и 8 ангажованих особа (Правилник о организацији и систематизацији радних места у Министарству за рад, запошљавање, борачка и социјална питања).

Други циљ према индикатору - успостављена нова организација и начин рада инспекцијских служби , није испуњен и његово испуњавање је одложено за наредни период.

У 2017. Координациона комисија Владе Републике Србије вршила је анализу капацитета републичких инспекција и броја припадајућих надзираних субјеката, на основу чега ће сачинити методологију одређивања броја потребних инспектора, у оквиру чега и инспектора социјалне заштите.

Према индикаторима за ову меру, резултати су следећи:

1. Према индикатору о броју запослених у инспекцијским службама, у Инспекцији социјалне заштите ангажовано је 9 инспектора у Министарству за рад, запошљавање, борачка и социјална питања, 3 у Покрајинском секретаријату за социјналну политику, демографију и равноправност полова и 1 у Секретаријату за социјалну заштиту града Београда.[[105]](#footnote-105)
2. О другом индикатору - успостављена нова организација и начин рада инспекцијских служби – нема података.

Испуњене ове мере очекивано је до 2020. године.

**Циљ 6: Повезивање центара за социјални рад са институцијама које обезбеђују услуге из области здравствене заштите, образовања и запошљавања, али и са полицијом, правосудним органима, организацијма цивилног друштва које заступају поједине друштвено осетљиве групе, Црвеним крстом, одговарајућим службама локалне самоуправе**

**6.1 Ширење праксе прибављања докумената у име корисника, подршку посебно угроженим групама при аплицирању за поједина права**

Током 2017. године центри за социјални рад су имали могућност да директно узимају податке из 6 база података, а током 2018. године започет је рад на изради Закона о социјалној карти, који ће омогућити умрежавање 3 базе података и прибављање докумената у име корисника (база социјалне заштите, база дечје заштите и база борачко-инвалидске заштите).

Законом о општем управном поступку прописана је обавеза првостепених органа да доказе у поступку прибављају по службеној дужности, што се остварује у оквиру Закона о управном поступку -а кроз могућност приступања базама података Министарства унутрашњих послова, Републичког геодетског завода, Националне службе за запошљавање, мпоРепубличког фонда за пензијско и инвалидско осигурање, и Пореске управе и подацима које садрже матичне књиге.

Кроз правне норме Закона о пребивалишту и боравишту грађана ("Службени гласник Републике Србије ", бр. 87/11), Правилника о обрасцу пријаве пребивалишта на адреси установе, односно центра за социјални рад ("Службени гласник Републике Србије ", бр. 113/12), као и Правилника о поступку пријављивања и одјављивања пребивалишта и боравишта грађана, пријављивању привременог боравка у иностранству и повратка из иностранства, пасивизирања пребивалишта и боравишта, обрасцима и начину вођења евиденције ("Службени гласник Републике Србије", бр. 68/13), чије је доношење иницирало Министарство унутрашњих послова, свим грађанима Републике Србије, омогућена је пријава пребивалишта доношењем решења о утврђивању пребивалишта на адреси центра за социјални рад на чијем подручју се грађанин налази, односно установе у којој је грађанин трајно смештен, уз пријаву грађанина установи односно центру за социјални рад да ће његова адреса бити на адреси установе, односно центра.

Пријаву пребивалишта на адреси центра за социјални рад, односно установе у којој је грађанин трајно смештен, врше полицијске управе и полицијске станице уз пријаву грађанина установи односно центру за социјални рад да ће његова адреса бити на адреси установе односно центра.

Министарство унутрашњих послова је у 2016. години за 476 лица, решењима утврдило пребивалиште на адреси надлежних центара за социјални рад.

У сарадњи са УНХЦР у 2017.год. одржано је 5 обука за запослене у центрима за социјални рад које су усмерене на интерно расељена лица – припаднике ромске националне мањине у циљу промовисања толеранције, сузбијања дискриминације и поштовања права интерно расељених лица у потрази за трајним решењима У 2016.години реализовано је 8 обука на тему ''Упис у матичну књигу рођених и остваривање права у области држављанства, пребивалишта и боравишта грађана и породичноправне заштите уз осврт на област антидискриминације и добре управе''. У 2015.години је у оквиру Споразума о разумевању, реализовано 8 обука на тему ''Упис у матичне књиге рођених и пријава пребивалишта'' у којима су учестовали запослени у центрима за социјални рад, матичари и заменици матичара и полицијски службеници.

Активности Министарства за рад, запошљавање, борачка и социјална питања усмерене су на успостављање добре праксе у примени донетог унапређеног нормативног оквира и сходно томе је издало обавезујућа упутства центрима за социјални рад ради обезбеђивања уједначеног поступања органа старатељства у вези са применом прописа, чиме је обезбедило њихову пуну примену (Упутство у поступку пријаве пребивалишта на адреси центра за социјални рад или установе за смештај, Упутство за поступање органа старатељства у поступку за утврђивање времена и места рођења и Упутство за поступање у предметима одређивања личног имена). Министарство континуирано прати примену прописа у овој области.

.

**6.2 Информационо повезивање различитих сектора како би се обезбедило да корисници без административних препрека могу да остваре права из области социјалне заштите**

Реализација мере предвиђена за период 2019-2020.

**6.3 Побољшан систем сарадње између центара за социјални рад и других органа ради заштите корисника и интегрисаног приступа**

Током 2017. године почела је примена Закона о спречавању насиља у породици којим је дефинисан систем сарадње између центара за социјални рад и других органа у заштити жртава насиља у породици.

Нема података о броју закључених протокола о поступању у случајевима међусекторских ризика.

Модел интегрисаних услуга је регулисан Законом о социјалној заштити. Наиме, члан 86. овог закона каже да су центар за социјални рад и организација надлежна за послове запошљавања дужни да међусобно сарађују у спровођењу мера социјалне укључености радно способних корисника права на новчану социјалну помоћ. Начин сарадње центара за социјални рад и организације надлежне за послове запошљавања у спровођењу мера социјалне укључености радно способних корисника права на новчану социјалну помоћ прописује се подзаконским актом.

Незапослени корисник новчане социјалне помоћи има право на посредовање при запошљавању, право на обуку, на учешће у јавним радовима и друга права уређена прописима у области запошљавања.

Центар за социјални рад дужан је да организацији надлежној за послове запошљавања достави примерак решења о оствареном праву на новчану социјалну помоћ за незапосленог корисника тог права.

Организација надлежна за послове запошљавања дужна је да обавести центар за социјални рад ако се корисник права на новчану социјалну помоћ запосли, радно ангажује, стекне право на новчану помоћ за оспособљавање, преквалификацију и доквалификацију, одбије понуђено запослење, радно ангажовање, оспособљавање, преквалификацију и доквалификацију.

Подзаконским актом - Уредбом о мерама социјалне укључености корисника новчане социјалне помоћи (донет крајем 2014. године ), прописане су мере које би требало да омогуће превазилажење неповољне социјалне ситуације корисника новчане социјалне помоћи који је способан за рад. Видови активације корисника према овој Уредби су: укључивање у формално и у неформално образовање (кроз обуке и курсеве.), запошљавање, лечење, друштвено-користан рад односно рад у локалној заједници. У вези са тим ,закључен је и споразум између 4 министарства (Министарства за рад, запошљавање, борачка и социјална питања, Министарства здравља, Министарства за државну управу и локалну самоуправу и Министарства просвете, науке и технолошког развоја) у циљу реализације уредбе.

Центар за социјални рад као установа социјалне заштите која одлучује о праву на новчану социјалну помоћ и који води службену евиденцију корисника закључује протокол о сарадњи са носиоцима појединих активности из ове уредбе ради спровођења мера социјалне укључености.

Носиоци појединих активности из ове уредбе су: образовна установа, организација надлежна за послове запошљавања, здравствена установа, јединица локалне самоуправе и други органи или организације у тим областима.

Центар и носиоци појединих активности протоколом о сарадњи утврђују начин сарадње у спровођењу мера социјалне укључености корисника које се обављају у оквиру њихове надлежности и предузимају активности ради њихове успешне реализације.

Носилац појединих активности у року од 15 дана од дана пријема упута обавештава надлежни центар о чињеници да ли се корисник пријавио, а у року од 30 дана о планираним мерама и активностима у даљем раду са корисником.

Центар за социјални рад, у складу са проценом потенцијала и потреба корисника самостално или у сарадњи са надлежним органом јединице локалне самоуправе и носиоцима појединих активности, може закључити протокол о сарадњи и са другим субјектима који у оквиру својих надлежности могу да допринесу социјалној укључености корисника (нпр. Црвени крст, агенција за запошљавање, привредно друштво, предузеће за професионалну рехабилитацију и запошљавање особа са инвалидитетом, удружења и др.).

Иначе, према члану 7. Закона о социјалној заштити којим је регулисана сарадња упружању услуга социјалне заштите, ' предивђено је да установе и други облици организовања утврђени законом који обављају делатност, односно пружају услуге социјалне заштите сарађују са установама предшколског, основног, средњег и високог образовања, здравственим установама, полицијом, правосудним и другим државним органима, органима територијалне аутономије, односно органима јединица локалне самоуправе, удружењима и другим правним и физичким лицима. Сарадња у пружању услуга социјалне заштите остварује се првенствено у оквирима и на начин утврђен споразумима о сарадњи.

**6.4 Анализа, усклађивање и редефинисање улоге актера на локалном нивоу који су настали током имплементације различитих пројеката усмерених на поједине угрожене групе и сагледавање њихових мултисекторских потенцијала (ромски координатори, здравствени медијатори канцеларије за младе, педагошки асистенти**

Нема података о испуњености ове мере. Образац за праћење и извештавање o Програму реформи политике запошљавања (ЕСРП) не садржи податак о надлежној институцији за извештавање, те је потребно уклонити овај технички недостатак и ретроактивно известити о испуњености ове мере у оквиру извештаја за 2018. годину.

**ПЕНЗИЈЕ**

**УНАПРЕЂЕЊЕ ФИНАНСИЈСКЕ ОДРЖИВОСТИ ПЕНЗИЈСКОГ СИСТЕМА**

**Циљ 1: Унапређење система бенефицираних пензија**

**1.1 Анализа могућности обустављања исплате дела пензије остварене по посебним прописима, у случају поновног ступања у осигурање**

Због измене приоритета у области обавезног пензијског и инвалидског осигурања реализација ове мере није спроведена у 2017. години. Спровођење мере одложено је за период 2019-2020. година.

**1.2 Анализа могућности за укидање увећања пензије од 20% осигураницима који остварују пензију по посебним прописима**

Због измене приоритета у области обавезног пензијског и инвалидског осигурања реализација ове мере одложенa је за период 2019-2020. година.

**1.3 Доношење подзаконских аката о бенефицираном стажу за посебне категорије (МУП, БИА)**

Безбедносноинформативан агенција и Министарство унутрашњих послова су донели одговарајуће правилнике или измене постојећих правилника почетком 2015. године. Пореска управа је то учинила 2013. године.

Како је предвиђено, након усвајања измена Закона о пензијском и инвалидском осигурању што се очекује у 2019. години, у року од 18 месеци од ступања закона на снагу биће донети нови подзаконски акти о бенефицираном стажу за посебне категорије.

**1.4 Анализа могућности реформе концепта бенефицираног стажа**

Реализација мере је предвиђена за период 2018-2020. година.

**Циљ 2: Унапређење ефикасности спровођења пензијског и инвалидског осигурања**

**2.1 Унапређење базе података у Централном регистру обавезног социјалног осигурања**

Централни регистар је електронски сервис који је оперативно пуштен у рад у августу 2013. године. Портал Централног регистра намењен је, како обвезницима подношења пријаве на обавезно социјално осигурање у електронском облику, тако и осигураницима, односно грађанима ради провере – електронским путем својих података о обавезном социјалном осигурању. С друге стране, у јануару месецу 2016. године успостављена размена података између Пореске управе и Централног регистра обавезног социјалног осигурања о обрачунатим и плаћеним доприносима, као и размена тих података између Централног регистра обавезног социјалног осигурања и организација обавезног социјалног осигурања (Републичког фонда за пензијско и инвалидско осигурање, Републичког фонда за здравствено осигурање и Националне службе за запошљавање).

У складу са тим, може се закључити да је Централни регистар обавезног социјалног осигурања своју пуну оперативност постигао у 2016. години.

Према индикаторима, резултати су следећи:

1. Успостављен потпуни проток информација између Централног регистра обавезног социјалног осигурања и Пореске управе тако што је успостављен је веб сервис за размену података из Централног регистра обавезног социјалног осигурања ка Пореској управи, који омогућава претраживање обвезника социјалног осигурања, по појединцу, крајем 2016. године.
2. Комуникација са послодавцима се највећим делом врши електронски:
   1. У јануару месецу 2016. године успостављена размена података између Пореске управе и Централног регистра обавезног социјалног осигурања , као и размена тих података између Централног регистра обавезног социјалног осигурања и организација обавезног социјалног осигурања (Републичког фонда за пензијско и инвалидско осигурање, Републичког фонда за здравствено осигурање и Националне службе за запошљавање). Тиме се може рећи да је овај показатељ испуњен.
   2. Од тренутка пуштања у рад Централног регистра обавезног социјалног осигурања, велики број обвезника подношења јединствене пријаве на обавезно социјално осигурање регистровао се за рад на порталу Централног регистра, односно регистровао се за електронско подношење јединствене пријаве (преко 200.000 обвезника се регистровало за самостално подношење пријава преко портала Централног регистра обавезног социјалног осигурања). Једноставност портала, а тиме и његова ефикасност показује и број поднетих пријава електронским путем од стране обвезника подношења пријаве (послодавца), који је у одређеним данима (почетком месеца) износио и до 60.000 поднетих пријава/одјава/промена.
   3. У циљу лакшег коришћења портала, oбвезницима подношења пријаве – послодавцима, поред припремљених корисничких упутстава за правилну употребу Ппртала Централног регистра, која су доступна на сајту Централног регистра, а свакодневно се пружа сва неопходна помоћ како би што лакше савладали електронско подношење пријава. Такође, стручна служба Централног регистра обавезног социјалног осигурања, по потреби, организује обуке обвезника подношења пријаве – послодаваца, за рад на порталу Централног регистра обавезног социјалног осигурања.
   4. На порталу Пореске управе „е-Порези“који служи за електронско п одношење пореских пријава пореским обвезницима је омогућено подношење 16 врста пореских пријава у електронском облику, као и опција за добијање упита стања задужења и уплата за 10 пореских облика, а упите стања за остале рачуне јавних прихода порески обвезници могу добити у електронском облику од Контакт центра Пореске управе, на захтев.
   5. Најзаступљенији вид комуникације са пореским обвезницима је електронска пошта.
3. Од 15.01.2016. године омогућено је вођење евиденција по појединцима на месечном нивоу на основу података из појединачне пореске пријаве о обрачунатим порезима и доприносима, које Пореска управа доставља Централном регисту обавезног социјалног осигурања, електронским путем, те је овај индикатор испуњен.
4. Проширена улога Централног регистра обавезног социјалног осигурања (регистар уговора о раду, регистар повреда на раду, омогућена достављање података Министарству унутрађњих послова, Инспекторату за рад и другим државним органима):
   1. Тренутно не постоји законски основ за проширење улоге Централног регистра обавезног социјалног осигурања у смислу евиденције повреда на раду и уговора о раду.
   2. Централни регистар обавезног социјалног осигурања има успостављену електронску размену подата са Министарством унутрашњих послова, Инспекторатом за рад и другим државним органима, у складу са њиховим захтевима (тако је успостављена електронска размена податка са Министарством правде и судовима, јавним извршитељима а подаци Централног регистра обавезног социјалног осигурања су доступни и на порталу електонске управе .[[106]](#footnote-106)
   3. За успостављање размене података са другим институцијама није било неопходно обезбедити додатна средства. Стручне службе Централног регистраобавезног социјалног осигурања и дргих институција су саме развијале електронске сервисе.

**2.2 Унапређење ефикасности рада Републичког фонда за пензијско и инвалидско осигурање**

Према индикаторима, резултати су следећи:

1. Ажурност у доношењу решења је са 87% у 2014. години је повећана на 90% у 2017.[[107]](#footnote-107)
2. Споразуми о електронској размени података из области пензијског и инвалидског осигурања су потписани закључно са 2018. године са фондовима са подручја бивше СФРЈ (Република Македонија, Црна Гора, Република Словенија, Република Хрватска, Република Српска). Споразум није потписан са Федерацијом Босне и Херцеговине.. Такође, тренутно се обављају оперативни разговори у циљу закључивања наведених споразума са Републиком Немачком, док је покренута иницијатива да наведени споразуми закључе са Републиком Аустријом и Мађарском.
3. Фонд ПИО је заменио индикатор о анализи увођења дигиталног потписа у индикатор оптимизација проширивање функционалности и примени портала електронске управе. На томе се од 2014. године до данас ради у континуитету. Наведени индикатор је наведен и у стратешком плану Републичког фонда за пензијско и инвалидско осигурање од 2018. до 2020. године.[[108]](#footnote-108)
4. Унапређена електронска комуникација са странкама огледа се кроз омогућено подношење захтева за добијање 11 потврда преко интернета (7 планирано за 2017. годину).

**Циљ 3: Прилагођавање параметара обавезног осигурања демографским карактеристикама и променама**

**3.1 Анализа могућности везивања старосне границе за пензионисање са променама у очекиваној дужини живота**

Реализација мере је предвиђена за период 2018-2020. година.

**3.2 Анализа могућности ревидирања услова и параметара за превремену пензију**

Услед измене приоритета у области обавезног пензијског и инвалидског осигурања реализација ове мере одложенa је за период 2019-2020. година.

**Циљ 4: Реформисана права у оквиру обавезног осигурања**

**4.1 Анализа могућности за реформу концепта инвалидности**

Услед измене приоритета у области обавезног пензијског и инвалидског осигурања реализација ове мере одложенa је за период 2019-2020. година.

**4.2 Анализа могућности реформе права на породичну пензију**

Реализација мере је предвиђена за период 2018-2020.

**Циљ 5: Унапређена заштита најнижег стандарда старијих**

**5.1 Разматрање концепта најнижег износа пензије и алтернативних мера заштите минималног стандарда старијих**

Реализација мере је предвиђена за период 2018-2020.

**Циљ 6: Очување адекватне висине пензија**

**6.1 Анализа начина усклађивања пензија и општег бода**

Услед измене приоритета у области обавезног пензијског и инвалидског осигурања реализација ове мере одложенa је за период 2019-2020. година.

**6.2 Реформа осигурања пољопривредника**

Реализација мере је предвиђена за период 2018-2020. година.

**Циљ 7: Унапређена заштита најнижег стандарда старијих**

**7.1 Анализа начина за унапређење улоге добровољних пензијских фондова у оквиру пензијског система**

Правни оквир Републике Србије који уређује област добровољних пензијских фондова чине Закон о добровољним пензијским фондовима и пензијским плановима („Службени гласник Републике Србије ”, бр. 85/2005 и 31/2011) који је у надлежности Министарства финансија, Министарства за рад, запошљавање, борачка и социјална питања и Народне банке Србије у смислу доношења подзаконских актата ради спровођења наведеног закона. Поменути прописи делимично су усклађени са Директивом 2003/41/ЕЗ Европског парламента и Савета oд 3. јуна 2003. године о делатностима и надзору институција за струковне пензије. Решења Директиве у погледу којих није постигнута потпуна усклађеност односе се на прекограничне активности, правила инвестирања и уређење техничких резерви при обављању послова струковних пензија. Имајући у виду да је у Европској унији донета нова Директива 2016/2341/ЕУ Европског парламента и Савета од 14. децембра 2016. године о делатностима и надзору институција за струковне пензије потребно је извршити усклађивање са новим решењима предвиђеним овом Директивом.

Потребно је, такође ускладити домаће прописе са Директивом 98/49/ЕЗ у погледу очувања права запослених и самозапослених лица која се крећу унутар ЕУ, у периоду до приступања Републике Србије ЕУ. То обухвата измену домаћег законодавства у правцу омогућавања прекограничног плаћања доприноса, прекограничне исплате допунских пензија, као и очувања стечених права након престанка уплате доприноса. Поред тога, потребно је пратити хармонизацију законодавства држава чланица ЕУ са Директивом 2014/50/ЕУ и током преговора дефинисати временски оквир усклађивања како би домаћа регулатива била усклађена са овом Директивом пре ступања у чланство.3.3.

Анализа се планира за 2019. годину.

**ЗДРАВСТВЕНИ СИСТЕМ**

**ПРАВЦИ ДЕЛОВАЊА У ОДНОСУ НА ИЗАЗОВЕ У ПРИСТУПАЧНОСТИ ЗДРАВСТВЕНЕ ЗАШТИТЕ СТАНОВНИШТВУ**

**Циљ 1: Боља финансијскa и физичкa доступност здравствене заштите свим рањивим друштвеним групама**

**1.1. Повећати трансфере из буџета за здравствену заштиту особа изложених повећаном ризику оболевања и социјално угроженом становништву у складу са Законом о доприносима за обавезно социјално осигурање („Службени гласник Републике Србије“ бр. 84/04, 61/05, 62/06, 5/09, 52/11, 101/11, 47/13, 108/13, 57/14, 68/14 – др. закон, 112/15, 113/17 и 65/18)**

Законом о здравственом осигурању прописано је право на здравствено осигурање лица која припадају групацији становништва која је изложена повећаном ризику оболевања, којима је неопходно лечење болести од већег социјално медицинског значаја и социјално угроженом становништву. Средства за уплату доприноса за обавезно осигурање тих лица обезбеђују се у буџету Републике Србије на основицу и по стопи доприноса прописаној Законом за обавезно здравствено осигурање.

**1.2. Формирати мобилне тимове у домовима здравља разуђених општина који би посећивали старије особе са инвалидитетом и ромска насеља у удаљеним подручјима**

Спровођење мере одложено је за период 2019-2020. година.

**1.3. Успоставити службе телефонског саветовања за старије особе и особе са инвалидитетом у домовима здравља**

У свим домовима здравља, осим непосредног, пацијентима је омогућен и контакт путем телефона, по појединим службама домова здравља у којима пацијенти бирају изабране лекаре (општа медицина, гинекологија, педијатрија, стоматологија). Поједини домови здравља имају организована и саветовалишта за одређене болести, а сваки од изабраних лекара, у оквиру рада, у обавези је да даје потребна обавештења и савете пацијентима.

**1.4. Увести редовну институционализовану обуку волонтера из невладиног сектора за помоћ старијим особама и особама са инвалидитетом**

Спровођење мере одложено је за период 2019-2020. година.

**Циљ 2: Боља доступност здравствене заштите старијим од 65 година**

**2.1. Развити и ојачати рад у области кућног лечења и неге и палијативног збрињавања у домовима здравља свих „старих“ општина Србије**

Домови здравља имају организоване службе кућног лечења или, у оквиру службе за здравствену заштиту одраслих, неодложну помоћ и патронажну службу, управо ради пружања потребних здравствених услуга пацијентима који, због здравственог стања, нису у могућности доћи до здравствене установе и лекара.

**2.2. Наставити са оснивањем посебних јединица за палијативно збрињавање у оквиру одељења за продужено лечење и негу у стационарним здравственим установама са фондом постеља према потребама здравственог стања старих на нивоу општине**

Спровођење мере одложено је за период 2019-2020. година.

**2.3. Боље опремити поливалентне патронажне службе за обилазак и помоћ старима оболелим од хроничних масовних незаразних болести**

Спровођење мере одложено је за период 2019-2020. година.

**Циљ 3: Боља доступност здравствене заштите особама са инвалидитетом**

* 1. **Поставити физичке рампе у свим здравственим установама где оне не постоје**

Здравствене установе у државној својини (установе из Уредбе о Плану мреже здравствених установа ) поступају и спроводе прописане обавезе о техничким стандардима приступачности, којима се обезбеђује несметано кретање особа са инвалидитетом, ради остваривања потребне здравствен заштите.

У Предлогу Закона о здравственој заштити (поступак усвајања је у току), након спроведене јавне расправе у којој је учествовало и више удружења грађана, предложено је и начело правичности и начело приступачности здравствене заштите, која подразумевају:

Начело правичности - забрану дискриминације у пружању здравствене заштите по основу расе, пола, рода, сексуалне оријентације и родног идентитета, старости, националне припадности, социјалног порекла, вероисповести, политичког или другог убеђења, имовног стања, културе, језика, здравственог стања, врсте болести, психичког или телесног инвалидитета, као и другог личног својства које може бити узрок дискриминације,

Начело приступачности - обезбеђивање одговарајуће здравствене заштите грађанима, која је физички, комуникацијски, географски и економски доступна, односно културолошки прихватљива, а посебно особама са инвалидитетом.

**3.2. Набавити гинеколошке столове и стоматолошке столице прилагођене потребама особа са инвалидитетом**

Спровођење мере одложено је за период 2019-2020. година.

**Циљ 4: Боља доступност здравствене заштите ромском становништву**

Министарство здравља је известило да је у циљу боље доступности здравствене заштите ромском становништву у 2017. издвојено је 38.000.000,00 динара, од чега је потрошено 28.604.780,00 динара.

**4.1. Ширити мрежу здравствених ромских медијаторки**

У 2017. години Министарство здравља је утврдило критеријуме за ангажовање лица на Програму 1802 „Превентивна здравствена заштита“ Пројекат 0010 „Унапређење доступности здравствене заштите ромској популацији“ који се финансира из средстава буџета Републике Србије. Предвиђена допуна програма 15 здравствених медијаторки и проширење програма ангажовањем 10 нових здрвствених медијаторки Објављен је Јавни позив за одабир и обављени интервјуи у четвртом кварталу 2017.

За испуњење ове мере у 2017. години планирано је 30.131.000,00 динара, од којих је потрошено 24.104.780,00 динара (79,9% планираних средстава).

Према индикаторима, резултати су следећи:

1. Проценат општина које имају ромске медијаторке је у 2017. износио 60,35%, што указује на повећање броја општина у односу на 2014. годину када их је било само 59. Што се тиче броја и врста услуга које су обезбедиле ромском становништву обављено је 58.837(37.502) првих посета породицама, обухваћено и евидентирано током првих посета 142.763(140.408) грађана.

Кроз ове активности База података се увећала за 2355 лица, од којих је жена 47.261 (46.453) број жена се увећао за 808, а мушкараца 43.774 (43.201) за 573. Деце је укупно било 51.728 (50.754), што је увећање за 974.

1. Обухват ромске деце вакцинацијом према календару вакцинација: комплетно 5.951, (5.892), не комплетно 7.262, (7.191), без вакцина 1.013, (1.009).
2. Смртност ромске одојчади је према MICS-Истраживање вишеструких показатеља (Републички завод за статистику и УНИЦЕФ) износио је 13(на 1.000) у 2014. години.

.

**4.2. Спровођење акционог плана за унапређење здравља Рома**

Подржане организације цивилног друштва за активности које доприносе очувању здравља Рома и Ромкиња (унапређење хигијенско- епидемиолошких услова у ромским насељима, повећање обухвата обавезном имунизацијом, побољшање репродуктивног здравља, превенција хроничних незаразних обољења, побољшање нутритивног статуса одојчади и мале деце у ромским насељима, смањење болести зависности и други ризици). Спроведен Јавни позив, комисијски изабрана Удружења грађана за финансирање, сачињени уговори са Удружењима грађана. Опредењена средства за пројекате који су усмерени за унапређење здравља Рома. Програми су се спроводили до 20. децембра 2017. године.

Планирана средсва за ове намене износила су 7.869.000,00 динара, од којих је потрошено 4.569.000,00 динара (57,87%).

**Циљ 5: Побољшање заштите на раду и здравствене заштите радно-активног становништва**

**5.1. Усвојити Акциони план за спровођење Стратегије безбедности и здравља на раду**

У 2016. и 2017. години нису рађени стратешки документи. Акциони план за спровођење Стратегије безбедности и здравља на раду у Републици Србији за период од 2013. до 2017. године донет је 1. августа 2014. године („Службени гласник РС”, број 81/14).

У 2016. години припремљени су и донети следећи прописи:

1. Правилник o изменама и допунама Правилника о садржају и начину издавања обрасца извештаја о повреди на раду, професионалном обољењу и обољењу у вези са радом („Службени гласник РС”, број 4/16);

2. Упутствo о радним местима на којима се обављају послови при којима је излагање запослених прашини која потиче од азбеста или материјала који садрже азбест повремено и ниског интензитета („Службени гласник РС”, број 42/16);

3. Правилник о садржини и изгледу Националних признања из области безбедности и здрављу на раду („Службени гласник РС”, број 86/16);

4. Уредба о превентивним мерама за безбедан и здрав рад при коришћењу оштрих предмета који су медицинска средства у здравственој делатности („Службени гласник РС”, број 101/16).

5. Правилник о мерама за безбедан и здрав рад запослене жене за време трудноће, породиље и запослене која доји дете („Службени гласник РС”, број 102/16);

6. Правилник о превентивним мерама за безбедан и здрав рад младих („Службени гласник РС”, број 102/16);

7. Правилник о начину пружања прве помоћи, врсти средстава и опреме који морају бити обезбеђени на радном месту, начину и роковима оспособљавања запослених за пружање прве помоћи („Службени гласник РС”, број 109/16).

У 2017. години припремљени су и донети следећи прописи:

1. Правилник о изменама и допунама Правилника о претходним и периодичним лекарским прегледима запослених на радним местима са повећаним ризиком (,,Службени гласник РС”, број 53/17);

2. Уредба о утврђивању опасног рада за децу (,,Службени гласник РС”, број 53/17);

3. Правилник о програму усавршавања знања и другим питањима у вези са усавршавањем знања лица за безбедност и здравље на раду (,,Службени гласник РС”, број 108/17);

4. Правилник о изменама и допунама Правилника о обезбеђивању ознака за безбедност и здравље на раду (,,Службени гласник РС”, број 108/17);

5. Правилник о изменама и допунама Правилника о превентивним мерама за безбедан и здрав рад при излагању хемијским материјама (,,Службени гласник РС”, број 117/17);

6. Правилник о изменама и допунама Правилника о превентивним мерама за безбедан и здрав рад при излагању карциногенима или мутагенима (,,Службени гласник РС”, број 117/17).

**5.2. Боље контролисати и спроводити мере заштите на раду**

У 2016. и 2017. години нису рађени стратешки документи. Акциони план за спровођење Стратегије безбедности и здравља на раду у Републици Србији за период од 2013. до 2017. године донет је 1. августа 2014. године („Службени гласник РС”, број 81/14).

У 2016. години припремљени су и донети следећи прописи:

1. Правилник o изменама и допунама Правилника о садржају и начину издавања обрасца извештаја о повреди на раду, професионалном обољењу и обољењу у вези са радом („Службени гласник РС”, број 4/16);

2. Упутствo о радним местима на којима се обављају послови при којима је излагање запослених прашини која потиче од азбеста или материјала који садрже азбест повремено и ниског интензитета („Службени гласник РС”, број 42/16);

3. Правилник о садржини и изгледу Националних признања из области безбедности и здрављу на раду („Службени гласник РС”, број 86/16);

4. Уредба о превентивним мерама за безбедан и здрав рад при коришћењу оштрих предмета који су медицинска средства у здравственој делатности („Службени гласник РС”, број 101/16).

5. Правилник о мерама за безбедан и здрав рад запослене жене за време трудноће, породиље и запослене која доји дете („Службени гласник РС”, број 102/16);

6. Правилник о превентивним мерама за безбедан и здрав рад младих („Службени гласник РС”, број 102/16);

7. Правилник о начину пружања прве помоћи, врсти средстава и опреме који морају бити обезбеђени на радном месту, начину и роковима оспособљавања запослених за пружање прве помоћи („Службени гласник РС”, број 109/16).

У 2017. години припремљени су и донети следећи прописи:

1. Правилник о изменама и допунама Правилника о претходним и периодичним лекарским прегледима запослених на радним местима са повећаним ризиком (,,Службени гласник РС”, број 53/17);

2. Уредба о утврђивању опасног рада за децу (,,Службени гласник РС”, број 53/17);

3. Правилник о програму усавршавања знања и другим питањима у вези са усавршавањем знања лица за безбедност и здравље на раду (,,Службени гласник РС”, број 108/17);

4. Правилник о изменама и допунама Правилника о обезбеђивању ознака за безбедност и здравље на раду (,,Службени гласник РС”, број 108/17);

5. Правилник о изменама и допунама Правилника о превентивним мерама за безбедан и здрав рад при излагању хемијским материјама (,,Службени гласник РС”, број 117/17);

6. Правилник о изменама и допунама Правилника о превентивним мерама за безбедан и здрав рад при излагању карциногенима или мутагенима (,,Службени гласник РС”, број 117/17

**5.3. Јачати службе здравствене заштите радника (медицине рада)**

Осим одредаба Закона о здравственој заштити, Законом о јавном здрављу је као једна од области деловања јавног здравља утврђена и радна околина и здравље становништва, а спровођење јавног здравља у овој области, између остаог, обухвата организовање и спровођење информационог система за прикупљање података и праћење епидемиолошке ситуације у области професионалних болести, оболења у вези са радом, повредама на раду и предлагање мера за њихово спречавање, праћење и проучавање услова рада, изучавање професионалних ризика и утицаја на здравље запослених.

У том смислу је у току ажурирање Листе професионалних болести, као и израда посебног правилника којим ће се уредити услови за обављање јавног здравља у овој области.

**5.4. Већи обухват здравственом заштитом незапосленог радно-активног становништва**

Спровођење мере планирано за период 2019-2020.

**Циљ 6: Смањење дискриминације рањивих друштвених група и њихова боља инклузија**

**6. 1. Имплементирати и пратити спровођење Закона о правима пацијената**

Од ступања на снагу Закона о правима пацијената („Службени гласник Републике Србије”, број 45/13), спроведене су бројне активности на имплементацији Закона, а које су се односиле првенствено на едукацију представника јединица локалне самоуправе које су Законом обавезане за организовање заштите права пацијената (одређивањем саветника пацијената и образовањем савета за здравље). У укупно 121 јединици локалне самоуправе су образовани савети за здравље, а укупно је именовано 136 саветника пацијената. Надзор над остваривањем прописаних права врше здравствени инспектори. У 2016. години извршено је укупно 1159 надзора над остваривањем права пацијената и предузета 131 мера. У 2017. години извршено је укупно 2158 надзора и предузето 320 мера.

Осим наведеног, иако не постоји прописана обавеза, из јединица локалне самоуправе прибављени су и анализирани годишњи извештаји о поступању у области заштите права пацијената.

По укупно 182 достављена извештаја у 2016. години дато је 630 препорука за поступање, а у 2017. години, по 205 извештаја упућена је 721 препорука.

**6.2. Побољшати информисаност рањивих група о правима на здравље и правима пацијената**

Спровођење мере планирано за период 2019-2020.

**6.3. Развити интегрисане услуге у локалној заједници (здравствене, социјалне и образовне)**

Спровођење мере планирано за период 2019-2020.

**6.4. Имплементирати и контролисати спровођење Закона о заштити лица са менталним сметњама**

Од ступања на снагу Закона о заштити лица са менталним сметњама („Службени гласник Републике Србије“ број 45/13), здравствена инспекција Министарства здравља редовним и вандредним инспекцијским надзорима врши контролу примене Закона и, посебно, Правилника о ближим условима за примену физичког спутавања и изолације лица са менталним сметњама која се налазе на лечењу у психијатријским установама.

У 2017. години експерт Савета Европе је обавештен о поступањима Министарства здравља по препорукама Европског Комитета за спречавање мучења и нечовечног или понижавајућег поступања или кажњавања, ради анализе постојећег система инспекцијског надзора у области заштите права лица са менталним сметњама у психијатријским и установама социјалне заштите, као и заштите права лица лишених слободе. Поступање министарства оцењено је задовољавајућим.

**ПРАВЦИ ДЕЛОВАЊА У ОДНОСУ НА ИЗАЗОВЕ У ПРИСТУПАЧНОСТИ ЗДРАВСТВЕНЕ ЗАШТИТЕ СТАНОВНИШТВУ**

**Циљ 1: Боље планирање потреба за здравственим кадром**

* 1. **Донети План развоја кадрова у здравству**

Према индикаторима, резултати су следећи:

1. План развоја кадрова у здравству није донет. Нови Закон о здравственој заштити, којим је предвиђено да План развоја кадрова у здравству садржи, између осталог и план уписа на високошколске установе и школе здравствене струке и да га доноси министар здравља уз мишљење министра надлежног за послове образовања, усвојен је и ступа на снагу априла 2019. године. Реалистично је планирати да План развоја кадрова у здравству буде донет током 2020. године.
2. Структура здравственог кадра по врсти и специјалностима у здравственим установама из Плана мреже (здравствене установе у државној својини) по полу и добним групама:
   1. у 2014. било је 20.645 доктора медицине, 2.005 доктора стоматологије, 2.186 фармацеута; у 2017. било је 20.008 доктора медицине, 1.634 доктора стоматологије и 1.754 фармацеута.
   2. Порастао је проценат специјалиста интерне медицине са 9,6% у 2014, на 13,33% 2017. године.[[109]](#footnote-109)
   3. Порастао је проценат специјалиста опште медицине са 8,4% у 2014, на 10,92% 2017. године.[[110]](#footnote-110)
   4. Порастао је проценат педијатара са 8,3% у 2014, на 11,33% 2017. године.[[111]](#footnote-111)
   5. Порастао је проценат специјалиста гинекологије и акушерства са 5,5% у 2014, на 7,5% 2017. године.[[112]](#footnote-112)

Подаци према другим критеријумима нису достављени.

1. Обезбеђеност становника лекарима, фармацеутима, стоматолозима и медицинским сестрама/техничарима (на 100.000 становника) :
   1. Број лекара на 100.000 становника је 285, што је смањење у односу на 2014. када је тај број био 29. [[113]](#footnote-113)
   2. Број стоматолога на 100.000 становника је 23, што је смањење у односу на 2014. када је тај број био 294.[[114]](#footnote-114)
   3. Број фармацеута на 100.000 становника је 25, што је смањење у односу на 2014. када је тај број био 31.[[115]](#footnote-115)
   4. **Едуковати менаџере здравствених установа и запослене у заводима за јавно здравље за планирање кадрова**
2. Спровођење мере планирано за период 2019-2020.

**1.3. Едуковати менаџере у здравственим установама вештинама управљања људским ресурсим**

Спровођење мере планирано за период 2019-2020.

**Циљ 2: Смањивање броја уписаних на школе и факултете здравствене струке усклађено са потребама земље**

**2.1. Увести numerus clausus на националном нивоу**

Нису достављени подаци/ спровођење мере планирано за период 2019-2020.

**2.2. Променити начин финансирања факултета ‒ не по броју уписаних студената, већ према квалитету знања и вештина које студенти стичу**

Нису достављени подаци/ спровођење мере планирано за период 2019-2020.

**2.3. Едуковати менаџере у здравственим установама вештинама управљања људским ресурсима.**

Нису достављени подаци/спровођење мере планирано за период 2019-2020.

**Циљ 3: Оптимизовање броја административних и техничких радника у здравственом систему**

**3.1. Увести „outsourcing“ мере за немедицинске службе у здравственим установама (припрема хране, хигијена, прање веша)**

Према индикаторима, резултати су следећи:

1. Процентуални удео административних и техничких радника у укупном броју запослених у здравственим установама је у 2017. износио 21,08%, док је у 2014. био 23,52%.[[116]](#footnote-116)
2. Однос здравствених радника и административног и техничког особља по установама и на националном нивоу је у 2017. износио 3,74:1, док је у 2014. био 3,25:1.[[117]](#footnote-117)

1. Извештај о реализацији Програма распореда и коришћења средстава Транзиционог фонда из буџета РС за 2016. годину [↑](#footnote-ref-1)
2. Извештај о реализацији Националног акционог плана запошљавања за 2016. годину [↑](#footnote-ref-2)
3. Извор: Републички завод за статистику, АРС годишњи просек [↑](#footnote-ref-3)
4. Исто [↑](#footnote-ref-4)
5. Извештај о реализацији Споразума о учинку НАЦИОНАЛНА СЛУЖБА ЗА ЗАПОШЉАВАЊЕ за период јануар-децембар 2016. године [↑](#footnote-ref-5)
6. Извештај о реализацији Споразума о учинку НАЦИОНАЛНА СЛУЖБА ЗА ЗАПОШЉАВАЊЕ за период јануар-децембар [↑](#footnote-ref-6)
7. Програм рада Владе за 2017. годину [↑](#footnote-ref-7)
8. Национална служба за запошљавање [↑](#footnote-ref-8)
9. Извор: Извештај о раду НАЦИОНАЛНА СЛУЖБА ЗА ЗАПОШЉАВАЊЕ за 2017. годину [↑](#footnote-ref-9)
10. У 2015. години су донете измене и допуне Закона о запошљавању и осигурању за случај незапослености. Извор: „Службени глсник РС“ број 38 од 29. априла 2015. године, те је индикатор ове мере испуњен пре самог усвајања овог Програма. [↑](#footnote-ref-10)
11. Службени гласник РС, број 113/17 [↑](#footnote-ref-11)
12. Израчунато на основу података из Анкете о радној снази Републичког завода за статистику. [↑](#footnote-ref-12)
13. Републички завод за статистику, АРС годишњи просек [↑](#footnote-ref-13)
14. Извештај о реализацији Споразума о учинку НАЦИОНАЛНА СЛУЖБА ЗА ЗАПОШЉАВАЊЕ за период јануар-децембар 2017. године [↑](#footnote-ref-14)
15. Исто [↑](#footnote-ref-15)
16. Извештај о реализацији Споразума о учинку НАЦИОНАЛНА СЛУЖБА ЗА ЗАПОШЉАВАЊЕ за период јануар–децембар 2016. године. [↑](#footnote-ref-16)
17. Анкета о радној снази, Републички завод за статистику. [↑](#footnote-ref-17)
18. Анкета о радној снази, Републички завод за статистику. [↑](#footnote-ref-18)
19. Извештај о реализацији НАПЗ за 2016. годину. [↑](#footnote-ref-19)
20. Извештај о реализацији Споразума о учинку НАЦИОНАЛНА СЛУЖБА ЗА ЗАПОШЉАВАЊЕ за период јануар-децембар 2017. године [↑](#footnote-ref-20)
21. Извештај о реализацији НАПЗ за 2016. годину. [↑](#footnote-ref-21)
22. Извештај о реализацији Споразума о учинку НАЦИОНАЛНА СЛУЖБА ЗА ЗАПОШЉАВАЊЕ за период јануар-децембар 2017. године [↑](#footnote-ref-22)
23. Извештај о реализацији НАПЗ за 2016. годину [↑](#footnote-ref-23)
24. Извештај о реализацији Споразума о учинку НАЦИОНАЛНА СЛУЖБА ЗА ЗАПОШЉАВАЊЕ за период јануар-децембар 2017. године [↑](#footnote-ref-24)
25. Национална служба за запошљавање [↑](#footnote-ref-25)
26. НАЦИОНАЛНА СЛУЖБА ЗА ЗАПОШЉАВАЊЕ [↑](#footnote-ref-26)
27. „Службени гласник РС”, број 38/15. [↑](#footnote-ref-27)
28. Извештај о реализацији Споразума о учинку НАЦИОНАЛНА СЛУЖБА ЗА ЗАПОШЉАВАЊЕ за период јануар–децембар 2016. године. [↑](#footnote-ref-28)
29. Извештај о реализацији НАПЗ за 2016. годину. [↑](#footnote-ref-29)
30. Извештај о реализацији Споразума о учинку НАЦИОНАЛНА СЛУЖБА ЗА ЗАПОШЉАВАЊЕ за период јануар-децембар 2017. године [↑](#footnote-ref-30)
31. Извештај о реализацији Споразума о учинку НАЦИОНАЛНА СЛУЖБА ЗА ЗАПОШЉАВАЊЕ за период јануар-децембар 2017. године [↑](#footnote-ref-31)
32. Извештај о реализацији Споразума о учинку НАЦИОНАЛНА СЛУЖБА ЗА ЗАПОШЉАВАЊЕ за период јануар–децембар 2016. године. [↑](#footnote-ref-32)
33. Извештај о реализацији НАПЗ за 2016. годину [↑](#footnote-ref-33)
34. Извештај о реализацији Споразума о учинку НАЦИОНАЛНА СЛУЖБА ЗА ЗАПОШЉАВАЊЕ за период јануар-децембар 2017. године [↑](#footnote-ref-34)
35. Извештај о реализацији Споразума о учинку НАЦИОНАЛНА СЛУЖБА ЗА ЗАПОШЉАВАЊЕ за период јануар-децембар 2016. године [↑](#footnote-ref-35)
36. Овај удео издвајања од БДП-а за активне мере је утврђен приликом доношења Националне стратегије за запошљавање, те је било планирало да износ средстава буде повећаван сваке године. Међутим, од 2011. године средства за активне мере, због буџетских рестрикција услед последица економске кризе, почињу да се смањују и 2014. године достижу рекордни минимум од 600 милиона динара. Стога није реално планирати већи износ буџетских средстава за мере активне политике запошљавања од оног који је пројектован у стратегији, али се планира да средства из буџета буду допуњена планираним пројектима и донаторским средствима. [↑](#footnote-ref-36)
37. Министарство за рад, запошљавање, борачка и социјална питања. [↑](#footnote-ref-37)
38. Oсновни макроекономски индикатори –Министарство финансија [↑](#footnote-ref-38)
39. Закон о изменама и допунама Закона о запошљавању и осигурању за случај незапослености објављен је у Службеном гласнику Републике Србије број 38/15 и ступио је на снагу дана 7. 5. 2015. године [↑](#footnote-ref-39)
40. Извештај о имплементацији Програма реформи политике запошљавања и социјалне политике

    у процесу приступања Европској унији за 2016. годину [↑](#footnote-ref-40)
41. Извештај о раду Националне службе за запошљавање за 2014. [↑](#footnote-ref-41)
42. Извештај о раду Националне службе за запошљавање за 2017. годину [↑](#footnote-ref-42)
43. Извештај о раду Националне службе за запошљавање за 2014. годину [↑](#footnote-ref-43)
44. Извештај о раду Националне службе за запошљавање за 2017. годину [↑](#footnote-ref-44)
45. „Службени гласник РС“, број 38/2015 и Извештај о реализацији НАПЗ за 2016. годину [↑](#footnote-ref-45)
46. Службени гласник РС 113/17 и НАПЗ за 2017. и НАПЗ за 2018. годину [↑](#footnote-ref-46)
47. НАПЗ за 2017. годину [↑](#footnote-ref-47)
48. Каравани запошљавања представљају одлазак тима запослених из НАЦИОНАЛНА СЛУЖБА ЗА ЗАПОШЉАВАЊЕ на терен (мање приступачним/удаљеним подручјима), а ради информисања о услугама које пружа НАЦИОНАЛНА СЛУЖБА ЗА ЗАПОШЉАВАЊЕ и могућностима пријављивања на евиденцију. [↑](#footnote-ref-48)
49. Извештај о раду Инспектората за рад [↑](#footnote-ref-49)
50. Анкета о радној снази, Републички завод за статистику [↑](#footnote-ref-50)
51. Апликација теренске контроле. [↑](#footnote-ref-51)
52. База података полазника обука за 2014. и 2016. [↑](#footnote-ref-52)
53. Напомена: Поједина лицу су била полазници више обука. Проценат је израчунат стављањем у однос укупног броја полазника обука са укупним бројем запослених инспектора закључно са 31.12. 2014. и 31. 12. 2016. [↑](#footnote-ref-53)
54. Извештај о раду Инспектората за рад [↑](#footnote-ref-54)
55. Израчунато на основу Анкете о радној снази, Републички завод за статистику [↑](#footnote-ref-55)
56. Израчунато на основу Анкете о радној снази, Републички завод за статистику [↑](#footnote-ref-56)
57. Извештај о раду НАЦИОНАЛНА СЛУЖБА ЗА ЗАПОШЉАВАЊЕ за период I-XII 2017. [↑](#footnote-ref-57)
58. Исто [↑](#footnote-ref-58)
59. Статистички билтен НАЦИОНАЛНА СЛУЖБА ЗА ЗАПОШЉАВАЊЕ за децембар 2017. године [↑](#footnote-ref-59)
60. Исто [↑](#footnote-ref-60)
61. Извештај о реализацији Споразума о учинку НАЦИОНАЛНА СЛУЖБА ЗА ЗАПОШЉАВАЊЕ за период јануар-децембар 2017. године [↑](#footnote-ref-61)
62. Извештај о реализацији НАПЗ за 2016. годину [↑](#footnote-ref-62)
63. Национална служба за запошљавање [↑](#footnote-ref-63)
64. Анкета о радној снази [↑](#footnote-ref-64)
65. Републички завод за статистику, АРС годишњи преглед [↑](#footnote-ref-65)
66. <http://socijalnoukljucivanje.gov.rs/wp-content/uploads/2017/04/Unapredjenje_pravnog_okvira_za_uredjenje_radnih_praksi_u_Republici_Srbiji.pdf> [↑](#footnote-ref-66)
67. Исто [↑](#footnote-ref-67)
68. Национална служба за запошљавање [↑](#footnote-ref-68)
69. Национална служба за запошљавање [↑](#footnote-ref-69)
70. Извештај о мониторингу и праћењу пројекта „Подстицање запошљавања младих”. [↑](#footnote-ref-70)
71. <http://socijalnoukljucivanje.gov.rs/rs/raspisan-konkurs-podrska-inovativnim-pristupima-za-povecanje-zaposljavanja-i-zaposljivosti-mladih-rok-31-5-2017/> [↑](#footnote-ref-71)
72. <http://socijalnoukljucivanje.gov.rs/rs/periodicna-evaluacija-programa-lokalnih-inicijativa-za-zaposljavanje-mladih/> [↑](#footnote-ref-72)
73. Завршни извештаји о реализацији пројеката удружења грађана и јединица локалне самоуправе финансијски подржани од стране Министарства омладине и спорта и Извештај о мониторингу и праћењу пројекта „Подстицање запошљавања младих”. [↑](#footnote-ref-73)
74. Извештај о реализацији НАПЗ за 2016. годину [↑](#footnote-ref-74)
75. <http://socijalnoukljucivanje.gov.rs/wp-content/uploads/2017/07/Evaluacije-paketa-usluga-za-mlade-i-relevantnih-programa-i-mera-finansiranih-iz-budzeta-Vlade-Republike-Srbije-koji-su-usmereni-ka-mladima.pdf> [↑](#footnote-ref-75)
76. Извештај о реализацији Споразума о учинку НАЦИОНАЛНА СЛУЖБА ЗА ЗАПОШЉАВАЊЕ за период јануар-децембар 2017. године [↑](#footnote-ref-76)
77. <http://www.mpn.gov.rs/enicnaric-srbija> [↑](#footnote-ref-77)
78. <http://zuov.gov.rs/wp-content/uploads/2018/01/Standardi-KVIS-PREDLOG.pdf>

    <http://zuov.gov.rs/karijerno-vodjenje-i-savetovanje/> [↑](#footnote-ref-78)
79. Извештај о раду Министарства - Сектор за средње образовање и образовање одраслих. Извештај о раду Сервисног центра виртуелних предузеча – Економско трговинска школа сопот и Виртуелне банке – Економска школа Чачак [↑](#footnote-ref-79)
80. Извештај о раду Министарства - Сектор за средње образовање и образовање одраслих, Извештај о спровођењу уписа ученика у средње школе, Републичка Комисија за упис ученика у средње школе за школску 2017/18. [↑](#footnote-ref-80)
81. Закон о високом образовању (''Службени гласник РС'', 88/17, 27/18-др. закон и 73/18) [↑](#footnote-ref-81)
82. Листа стандарда квалификација на сајту ЗУОВ-а. [www.zuov.rs](http://www.zuov.rs) и Просветни гласници РС [↑](#footnote-ref-82)
83. Извештаји о реализацији годишњих програма рада школа, Подаци ПКС [↑](#footnote-ref-83)
84. Извештај о раду Министарства - Сектор за средње образовање и образовање одраслих, Извештај о спровођењу уписа ученика у средње школе, Републичка Комисија за упис ученика у средње школе за школску 2017/18. [↑](#footnote-ref-84)
85. Подаци о наставницима који су стекли звање напредовањем добијају се од школских управа, организационих јединица МПНТР, које и поступају у процедурама за стицање звања. [↑](#footnote-ref-85)
86. Извештај о резултатима завршног испита ученика припадника националних мањина за школску 2016/17. годину, Завод за вредновање квалитета образовања и васпитања, Београд, септембар 2017. године [↑](#footnote-ref-86)
87. Годишњи план образовања одраслих за 2017. годину ( извештај о реализованом ГПОО за 2016. годину) „Службени гласник РС“ 34/17 [↑](#footnote-ref-87)
88. Закон о високом образовању (''Службени гласник РС'', 88/17, 27/18-др. закон и 73/18) [↑](#footnote-ref-88)
89. Службени гласник“ РС 89/15 [↑](#footnote-ref-89)
90. http://www.mpn.gov.rs/obrazovanje-odraslih/ - Списак јавно признатих организатора образованја одраслих [↑](#footnote-ref-90)
91. Правилник објављен у „Сл. гласник РС“, бр. 12/2016 [↑](#footnote-ref-91)
92. Извештавање о примени на Јавном слушању у Народној скупштини [↑](#footnote-ref-92)
93. Решења о именовању чланова Заједничког тела [↑](#footnote-ref-93)
94. Активности из Пројекта „Подршка ученицима избеглицама/мигрантима на територији Републике Србије“ МПНТР и УНИЦЕФ-а [↑](#footnote-ref-94)
95. Коначна верзија предлога пројекта поднета Светској банци [↑](#footnote-ref-95)
96. Годишњи план образовања одраслих за 2017. годину ( Извештај) „Сл. Гласник РС“ број 34/17 од 19.04.2017. <http://www.mpn.gov.rs/obrazovanje-odraslih/> [↑](#footnote-ref-96)
97. Извештај о имплементацији Програма реформи политике запошљавања и социјалне политике

    у процесу приступања Европској унији за 2016. годину. [↑](#footnote-ref-97)
98. Синтетизовани извештај о раду ЦСР за 2014. годину, податак о броју корисника који су у току 2014. године упућени на коришћење услуга подршке за самосталан живот, Републички завод за социјалну заштиту. [↑](#footnote-ref-98)
99. Синтетизовани извештај о раду ЦСР за 2016. годину, податак о броју корисника који су у току 2016. године упућени на коришћење услуга подршке за самосталан живот, Републички завод за социјалну заштиту и Извештај о раду пружалаца локалних социјалних услуга за 2016. годину, Републички завод за социјалну заштиту. [↑](#footnote-ref-99)
100. База података коју води Републички завод за социјалну заштиту и Књига евиденције о реализованим програмима обуке [↑](#footnote-ref-100)
101. Годишњи извештаји о раду лиценцираних пружалаца услуга социјалне заштите, за 2016. и 2017. годину. С обзиром да је РЗСЗ 2016. године почео да прикупља извештаје лиценцираних пружалаца услуга социјалне заштите, подаци за базну 2014. годину, не постоје. [↑](#footnote-ref-101)
102. евиденција Одељења за инспекцијски надзор о издатим лиценцама организација социјалне заштите <http://www.minrzs.gov.rs/usluge-socijalne-zastite.html> [↑](#footnote-ref-102)
103. Комора социјалне заштите [↑](#footnote-ref-103)
104. Евиденција Одељења за инспекцијски надзор Министарства, Годишњи извештај о раду инспекције социјалне заштите за 2017. годину <http://www.minrzs.gov.rs/pres/saopstenja/godisnji-izvestaj-o-radu-inspekcije-socijalne-zastite-za-2017-godinu.html> [↑](#footnote-ref-104)
105. Правилник о систематизацији радних места у МИНРЗБСП и извештаји надлежних органа којима је поверено вршење инспекцијских послова на нивоу АП и Града Београда. [↑](#footnote-ref-105)
106. Потписани Споразуми о пословно-техничкој сарадњи, успостављена електронска размена података [↑](#footnote-ref-106)
107. Стартешки план Фонда ПИО 2018-2020, Финансијски план Фонда ПИО [↑](#footnote-ref-107)
108. Исто [↑](#footnote-ref-108)
109. Здравствено-статистички годишњак Републике Србије 2014. ИЗЈЗ Батут и Здравствено-статистички годишњак Републике Србије 2017. ИЗЈЗ Батут [↑](#footnote-ref-109)
110. Исто [↑](#footnote-ref-110)
111. Исто [↑](#footnote-ref-111)
112. Исто [↑](#footnote-ref-112)
113. Исто [↑](#footnote-ref-113)
114. Исто [↑](#footnote-ref-114)
115. Исто [↑](#footnote-ref-115)
116. Исто [↑](#footnote-ref-116)
117. Исто [↑](#footnote-ref-117)